title: দক্ষিণ গোলার্ধ

text: দক্ষিণ গোলার্ধ হল নিরক্ষরেখার দক্ষিণ দিকে অবস্থিত পৃথিবীর অর্ধাংশ। দক্ষিণ গোলার্ধে পৃথিবীর ৫টি মহাদেশ সম্পূর্ণ বা আংশিকভাবে অবস্থিত। (এন্টার্কটিকা, অস্ট্রেলিয়া, দক্ষিণ আমেরিকার নয়-দশমাংশ, আফ্রিকার দক্ষিণভাগের একাংশ, এবং এশিয়ার কিছু দক্ষিণাঞ্চলীয় দ্বীপ, চারটি মহাসাগর (ভারত, দক্ষিণ আটলান্টিক, দক্ষিণ মহাসাগর, এবং দক্ষিণ প্রশান্ত) এবং ওশেনিয়ার অধিকাংশ। এশিয়া মহাদেশের কিছু মহাদেশীয় দ্বীপও দক্ষিণ গোলার্ধের অন্তর্ভুক্ত। পৃথিবীর অক্ষীয় ঢালের কারণে দক্ষিণ গোলার্ধে ডিসেম্বর হতে মার্চ মাস পর্যন্ত গ্রীষ্মকাল এবং জুন হতে সেপ্টেম্বর মাস পর্যন্ত শীতকাল বিরাজ করে। সাধারণত সেপ্টেম্বরের ২২ বা ২৩ তারিখে এখানে মহাবিষুব এবং মার্চের ২০ বা ২১ তারিখে শারদীয় বিষুব হয়।


title: অ্যান্টার্কটিকা

text: অ্যান্টার্কটিকা মহাদেশের কোন স্থায়ি অধিবাসী নেই এবং ঊনবিংশ শতাব্দীর পূর্ব পর্য্যন্ত কোন মানুষ এই স্থানকে দেখেছিলেন বলে কোন প্রমাণ নেই। এতৎসত্ত্বেও প্রথম শতাব্দী থেকেই একটি বিশ্বাস প্রচলিত ছিল যে, পৃথিবীর দক্ষিণে "টেরা অস্ট্রালিস" নামক এক বিশাল মহাদেশ উপস্থিত থাকতে পারে। টলেমি মনে করতেন যে, ইউরোপ, এশিয়া ও উত্তর আফ্রিকা নিয়ে গঠিত তৎকালীন যুগে পরিচিত পৃথিবীর ভূমিসমষ্টির সামঞ্জস্য রক্ষার জন্য এই মহাদেশ দক্ষিণ দিকে অবস্থিত। এমনকি সপ্তদেশ শতাব্দীর শেষার্ধে অভিযাত্রীরা দক্ষিণ আমেরিকা ও অস্ট্রেলিয়া আবিষ্কারের পর যখন জানা যায়, এই দুইটি মহাদেশ প্রবাদ হিসেবে প্রচলিত অ্যান্টার্কটিকা মহাদেশের অংশ নয়, তখনও ভৌগোলিকরা বাস্তবের থেকে দ্বিগুণ আকারের মহাদেশের অস্তিত্বের কথা বিশ্বাস করতেন।


title: অজগর

text: আফ্রিকা মহাদেশের বিষুবীয় সাহারা অঞ্চলে পাইথন পাওয়া যায়। তবে এই মহাদেশের দক্ষিণ-পশ্চিম এলাকা যেমন, ওয়েষ্টার্ণ কেপ ও মাদাগাস্কারে এই প্রজাতির সাপ পাওয়া যায় না। এশিয়া মহাদেশে ভারত, বাংলাদেশ,নেপাল, পাকিস্তান, শ্রীলঙ্কা, মায়ানমার, নিকোবর দ্বীপপুঞ্জ এই সাপের বসতি আছে। এছাড়া দক্ষিণ চীন, ফিলিপাইন দ্বীপপুঞ্জ ও ইন্দোনেশিয়ায় পাইথন দেখতে পাওয়া যায়।


title: অস্ট্রেলিয়া (মহাদেশ)

text: অস্ট্রেলিয়া প্রথাগত ইংরেজি ধারণার সাতটি মহাদেশের মধ্যে ক্ষুদ্রতম। অস্ট্রেলিয়ার মূল ভূখণ্ড ও নিউগিনির মধ্যস্থ আরাফুরা সাগর ও টরেস প্রণালী এবং অস্ট্রেলিয়ার মূল ভূখণ্ড ও তাসমানিয়ার মধ্যস্থ বাস প্রণালী—এই সমুদ্রগুলি দ্বারা বিভাজিত একটি মহাদেশীয় সোপানে এই মহাদেশ অবস্থিত। প্লেইস্টোসিন হিমযুগ ও লাস্ট গ্লেসিয়াল ম্যাক্সিমামের সময় (খ্রিস্টপূর্ব ১৮,০০০ অব্দ) যখন সমুদ্রতলের উচ্চতা কম ছিল, তখন এই বিচ্ছিন্ন স্থলভাগগুলি পরস্পর শুষ্ক স্থলভাগ দ্বারা সংযুক্ত ছিল। শেষ দশ হাজার বছরে সমুদ্রতলের উচ্চতা বৃদ্ধি পেয়ে নিম্নভূমিগুলিকে জলমগ্ন করেছে। এর ফলে মহাদেশটিও আজকের নিচু শুষ্ক ও অর্ধ-শুষ্ক মূল ভূখণ্ডটিকে পর্বতময় নিউ গিনি ও তাসমানিয়া দ্বীপপুঞ্জ থেকে বিচ্ছিন্ন করেছে। ভৌগোলিকভাবে মহাদেশীয় সোপানের শেষভাগ থেকে একটি মহাদেশ প্রসারিত রয়েছে যাতে, অধুনা-বিচ্ছিন্ন দ্বীপগুলি মহাদেশের অংশ হতে পারে।


title: হিন্দু পুরাণে এলজিবিটি বিষয়বস্তু

text: বহুচারার উপাখ্যানগুলিতে তাঁর দৈবসত্ত্বা পাওয়ার পর লিঙ্গ পার্থক্যের বিষয়টি লক্ষিত হয়। একটি কিংবদন্তি অনুসারে, এক রাজা বহুচারার কাছে পুত্রসন্তান কামনা করেছিলেন। বহুচারা তাঁর প্রার্থনা মঞ্জুর করেন। কিন্তু বড়ো হয়ে রাজকুমার সন্তান উৎপাদনে অক্ষম হন। এক রাত্রে বহুচারা স্বপ্নে সেই রাজকুমারকে দেখা দেন এবং আদেশ করেন যাতে তিনি নিজের পুরুষাঙ্গ কর্তন করেন, নারীর বেশ ধারণ করেন এবং তাঁর দাসত্ব করেন। প্রচলিত বিশ্বাস অনুসারে, বহুচারা এরপরও পুরুষত্বহীন পুরুষদের চিহ্নিত করে সেই কাজ করতে বলেন। যারা তা করতে অস্বীকার করে, তিনি তাদের শাস্তি দেন। তারা পরবর্তী সাত জন্ম পুরুষত্বহীন হয়ে থাকে। এই গল্পটিই বহুচারা কাল্টের উৎস। বহুচারার ভক্তদের নিজের পুরুষাঙ্গ কর্তন করে আজীবন ব্রহ্মচারী থাকতে হয়।


title: স্বয়ম্বর

text: স্বয়ংবর বা স্বয়ম্বর প্রাচীন ভারতীয় সমাজের একপ্রকার প্রথা। এই প্রথা মুলত উচ্চবংশীয় রাজার কন্যাকে বিবাহকে ঘিরেই পালিত হত। যখন কোনো রাজকুমারী বিবাহের উপযুক্ত বলে পিতা মাতারা মনে করতেন তখন রাজা স্বয়ংবর সভার আয়োজন করতেন। এই খবর দুর দুরান্তে রাজার নিজস্ব দূত অন্য রাজ্যের রাজার কাছে পৌছে দিয়েন। স্বয়ংবর সভায় বিভিন্ন রাজ্যের রাজারা আসতেন। আসতেন রাজপুত্ররা। তখন রাজকুমারী নিজেই ("স্বয়ং") তার স্বামীকে ("বর") নির্বাচিত করতেন। তবে কখনো কখনো রাজা তার কন্যার সামর্থ্যবান স্বামী লাভের জন্য বিভিন্ন প্রতিযোগিতার আয়োজন করতেন। এই সমস্ত খেলা বা প্রতিযোগিতায় যে রাজকুমার বা রাজা বিজয়ী হত, সেই রাজকন্যাকে বিবাহের জন্য নির্বাচিত হত। রামায়ণ অনুসারে রাজা জনক তার কন্যা জানকী বা সীতার জন্য যে স্বয়ংবর সভার আয়োজন করেছিলেন সেখানে শর্ত ছিল একটি ধনুক যা দেবাদিদেব শিবের, সেই ধনুককে তুলে সেখানে গুণ পরানো। এছাড়াও মহাভারতে দ্রৌপদীর বিবাহের সময়, কুন্তীর বিবাহের সময় স্বয়ংবর অনুষ্ঠিত হয়।


title: বেদের মেয়ে জোসনা

text: শুরু হয় আনোয়ারের অপরাধের বিচারকার্য বিচারক কাজী সাহেব আনোয়ারকে হত্যার অপরাধে মৃত্যুদণ্ড প্রদান করলে চিৎকার দিয়ে দৌড়ে আসে তার ধর্মমেয়ে (জোসনা) অনুনয় বিনয় করে স্বামীকে ছেড়ে দিতে। কাজী সাহেব জোসনাকে বলেন, মা এটা বিচারালয় আর বিচারালয়ের বিচারকার্য কোনো আবেগের কথা গ্রহণযোগ্য না। তারা একপর্যায়ে উত্তেজিত হয়ে রাজকুমার সম্বোধন করলে কাজী সাহেব জানতে চায় কে রাজকুমার, আনোয়ার; বঙ্গরাজের পুত্র শুনে বিশ্বাস করেন না তিনি। এদিকে তারার পাঠানো বার্তায় রাজ্জাকের মাধ্যমে বঙ্গরাজ তার পুত্র আনোয়ার বেঁচে আছে এবং তারই রাজ্যের অধীনে একটি পরগনার জমিদারের কারাগারে হত্যার দায়ে বন্দি জানতে পেরে সঙ্গে সঙ্গে রওনা দেন সেখানকার উদ্দেশ্যে। সেখানে পৌঁছেই পুত্রকে বিচারালয়ে দেখে বুকে জড়িয়ে নেন তিনি, এবং শ্যালক কাজী সাহেবকে নির্দেশ দেন রাজকুমারকে মুক্তি দেওয়ার জন্য। কিন্তু রাজকুমার যে নির্দোষ প্রামাণ না করতে পারলে এটাই তার চূড়ান্ত সিদ্ধান্ত জানায়, এমন সময় রাজ্জাক উজিরপুত্র মোবারককে ধরে নিয়ে আসে এবং সে সব দোষ স্বীকার করে।


title: ভীষ্ম

text: ভীষণ প্রতিজ্ঞা গ্রহণ এবং তা সর্বাত্মকভাবে পালন করার জন্য রাজকুমার দেবব্রত ভীষ্ম নামে ভূষিত হন। রাজা শান্তনু ধীবর(জেলে) রাজকন্যা সত্যবতীর প্রেমে পড়ে তাঁকে বিবাহের প্রস্তাব দিলেন। ধীবর রাজ বলেন যে যেহেতু দেবব্রত শান্তনুর প্রথম পুত্র তাই সত্যবতীর ছেলের কোনদিন রাজা হওয়ার সুযোগ আসবে না। সুতরাং তিনি রাজা শান্তনুর এই প্রস্তাব প্রত্যাখান করেন। তখন রাজকুমার দেবব্রত প্রতিজ্ঞা করলেন যে তিনি কোনদিন রাজা হবেন না। দূরদর্শী ধীবর রাজ তার পর বলেন, যদি দেবব্রতর উত্তরসূরিরা রাজসিংহাসন দাবি করে তাহলেও এ বিয়ে সম্ভব নয়। তখন দেবব্রত আরো প্রতিজ্ঞা করলেন যে তিনি কোনদিন বিয়েই করবেন না। এই ভীষণ প্রতিজ্ঞার জন্য তাঁর নাম হলো ভীষ্ম। ধীবর রাজ এই দুই শর্তে রাজি হয়ে রাজা শান্তনুর হাতে কন্যাদান করেন। রাজা শান্তনু খুশি হয়ে ভীষ্মকে স্বেচ্ছামৃত্যুর বর দিলেন। এই সময় ভীষ্মর এই প্রতিজ্ঞার আসল রহস্য নিয়ে স্বর্গ এবং মর্ত্যলোকে নানা রটনা রটতে লাগলো। অনেকে বলতে শুরু করলেন যে রাজসিংহাসনের আসল উত্তরাধিকারকে সরানোর ক্ষমতা রাজার থাকেনা বলে রাজা শান্তনু দেবব্রত কে দিয়ে প্রতিজ্ঞা করিয়ে নিয়েছেন। তখন ভীষ্ম নিজে সমস্ত ব্যাপার খুলে বলেন এবং একান্ত নিজের ইচ্ছা অনুযায়ী প্রতিজ্ঞা করেছেন বলে জানালেন। কিন্তু আগামী রাজকুমার সিংহাসনের অযোগ্য হলে কি হবে বলে প্রশ্ন তোলেন কুলগুরু। তখন ভীষ্ম আবার প্রতিজ্ঞা করলেন যে, যেই রাজা হোক না কেন, তিনি সবসময় রাজার প্রধান উপদেষ্টা হিসাবে কাজ করবেন এবং রাজা শান্তনুর বংশের কোনো অপমান হতে দেবেন না।


title: রাজকুমার বিজয়

text: রাজকুমারী হামলার সময় পালিয়ে যান, কিন্তু আবার সিংহএর সম্মুখীন হন। সিংহ ছিল তার প্রতি আকৃষ্ট এবং রাজকুমারী ও ভবিষ্যবাণীর কথা মনে করে তার সাথে যায়। সিংহ রাজকুমারীকে একটি গুহার মধ্যে বন্দি করে রাখে এবং তাদের দুটি সন্তান হয় ।যার একটি ছেলে ,নাম সিংহবাহু (বা Sihabahu; "লায়ন-সশস্ত্র") এবং একটি মেয়ে ,নাম সিংহাসিবলি (বা Sihasivali)।যখন শিশুরা বড় হয় তখন সিংহবাহু তার মাকে জিজ্ঞাসা করে কেন তিনি এবং সিংহ দেখতে এত ভিন্ন। পরে তার মা তাকে বলে, তার রাজকীয় পূর্বপুরুষগণ সম্পর্কে বলে, সিংহবাহু যাবার সিদ্ধান্ত নেন।একদিন যখন সিংহ বাইরে গেছে,তখন সিংহবাহু গুহা থেকে পালিয়ে যান সুপ্পদেবী এবং সিংহাসিবলিকে নিয়ে। তিনজন পৌঁছেছেন একটি গ্রামে, যেখানে তাদের সাথে বঙ্গের এক সেনানায়কের দেখা হয়। জানা যায় ঐ সেনানায়ক সুপ্পদেবীর এক পিসতুত ভাই এবং পরে তাদের বিয়ে হয়। এদিকে সিংহ শুরু করে গ্রাম ছারখার করা ,তার অনুপস্থিত পরিবারকে পাওয়ার জন্য প্রয়াসে। বঙ্গের রাজা ঘোষণা করেন যে সিংহকে হত্যা করতে পারবে সে পুরস্কার পাবে । সিংহবাহু তার নিজের পিতাকে হত্যা পুরস্কার দাবি করে।যখন সিংহবাহু রাজধানী ফিরে আসে, তখন বঙ্গের রাজা মারা গিয়েছিল। সিংহবাহু নতুন রাজা হন, কিন্তু তিনি পরে ক্ষমতা তিনি হস্তান্তর করে তার মায়ের স্বামী, সেনানায়ককে।তিনি ফিরে যান তার জন্মস্থান লালাতে এবং সিংহপুর নামে একটি শহর (বা Sihapura). প্রতিষ্ঠা করেন ,বিবাহ করেন তার বোনকে এবং এই দম্পতির ছিল ৩২ পুত্র ।যার মধ্যে ১৬ জোড়া যুগল।বিজয় ("victor") ছিল তাদের জ্যেষ্ঠ পুত্র ,আর দ্বিতীয় পুত্র তার যমজ সুমিত্ত ।


title: রাজকুমার বিজয়

text: বঙ্গের ( Vanga বর্তমানে পশ্চিমবঙ্গ) রাজা প্রতিবেশী রাজ্য কলিঙ্গ(বর্তমানে ওড়িশা) এর রাজকন্যা মায়াবতী(কিছু সংস্করণে Mayavati) কে বিয়ে করেন ।এই দম্পতির সুপ্পদেবী( Suppadevi ) নামে এক মেয়ে ছিল ।যার পশু দের রাজার সাথে সঙ্গম হবে ভবিষ্যবাণী হয়েছিল। একজন পূর্ণবয়স্ক হিসাবে রাজকুমারী চাইতেন এক স্বাধীন জীবন এজন্য তিনি বঙ্গ ত্যাগ করেন। তিনি মগধ এর এক কাফেলার নেতৃত্বে যোগদান করেন। কিন্তু সিংহ ("লায়ন") দ্বারা আক্রান্ত হন লালা (বা Lada) অঞ্চল এর জঙ্গলে। মহাবংশে "সিংহা" হিসাবে একটি প্রাণী কে বোঝানো হয়েছে, কিন্তু কিছু আধুনিক দোভাষীর মতে সিংহ ছিল এক বিশ্রী ডাকু মানুষ যে জঙ্গলের মধ্যে বাস করত।লালা বলতে সাধারণত বঙ্গ-কলিঙ্গএর একটি অঞ্চল বোঝায় বা Lata (একটি অংশ বর্তমান গুজরাত )।


title: রামায়ণ

text: রাম ও সীতার বিবাহের বারো বছর পর বৃদ্ধ রাজা দশরথ রামকে যৌবরাজ্যে অভিষিক্ত করার ইচ্ছা প্রকাশ করলেন। কোশল রাজসভায় তাঁর ইচ্ছাকে সকলেই সমর্থন করল। কিন্তু উক্ত অনুষ্ঠানের পূর্বসন্ধ্যায় দাসী মন্থরার কুমন্ত্রণায় কৈকেয়ীর ঈর্ষা জাগরিত হয়ে উঠল। বহুকাল পূর্বে রাজা দশরথ কৈকেয়ীকে দুটি বর দিতে প্রতিশ্রুত হয়েছিলেন। তার সুযোগ কৈকেয়ী রাজার কাছে দাবি করেন যে রামকে চোদ্দো বছরের জন্য বনবাসে পাঠাতে হবে এবং তাঁর স্থলে ভরতকে যৌবরাজ্যে অভিষিক্ত করতে হবে। বৃদ্ধ ও হতাশ রাজা নিজ প্রতিজ্ঞা রক্ষার দায়েই কৈকেয়ীকে প্রার্থিত বরদুটি প্রদান করতে সম্মত হলেন। রাম পিতার আজ্ঞা স্বেচ্ছায় ও শান্তচিত্তে মেনে নিলেন। পত্নী সীতা ও ভ্রাতা লক্ষ্মণ তাঁর সঙ্গী হলেন। রাম সীতাকে নিরস্ত করতে গেলে সীতা উত্তর দিলেন, "যে বনে তুমি বাস করবে, সে বনই আমার নিকট অযোধ্যা; কিন্তু যে অযোধ্যায় তুমি নেই, সে অযোধ্যা আমার নিকট দুঃসহ নরক।" রামের প্রস্থানের পর পুত্রশোকে কাতর হয়ে রাজা দশরথ দেহত্যাগ করলেন। এই ঘটনার সময় ভরত ছিলেন তাঁর মাতুলালয় নন্দীগ্রামে। সব শুনে ভরত সত্বর অযোধ্যায় ফিরে এলেন। তিনি মায়ের কুটিল চক্রান্তে পাওয়া রাজপদ ঘৃণাভরে প্রত্যাখ্যান করলেন। রামকে খুঁজতে খুঁজতে তিনি উপস্থিত হলেন বনে। তিনি রামকে অযোধ্যায় ফিরে রাজপদ গ্রহণের অনুরোধ জানালেন। কিন্তু পিতার আজ্ঞার বিরুদ্ধাচারণ করে চোদ্দো বছর কাল উত্তীর্ণ হওয়ার পূর্বে অযোধ্যায় প্রত্যাবর্তনে অসম্মত হলেন। ভরত তখন রামের খড়মদুটি চেয়ে নিলেন। রাজ্যে ফিরে সেই খড়মদুটিই সিংহাসনে স্থাপন করে রামের নামে রাজ্যশাসন করতে লাগলেন তিনি।


title: কপালকুণ্ডলা

text: মতিবিবি বা লুৎফউন্নিসা আসলে নবকুমারের প্রথমা স্ত্রী পদ্মাবতী ছিলেন। পরে সপরিবারে মুসলমান হয়ে আগ্রা চলে যান। পথে নবকুমারকে দেখে তিনি পুনরায় তাকে স্বামীরূপে লাভ করতে উৎসুক হন এবং সপ্তগ্রাম চলে আসেন। পদ্মাবতীর পরিচয় জানার পর নবকুমার তাকে প্রত্যাখ্যান করেন।


title: রাজকুমারী বন্দ্যোপাধ্যায়

text: রাজকুমারী বন্দ্যোপাধ্যায়ের বাল্যবিবাহ হয়। তার স্বামী ছিলেন আধুনিক মনস্ক দেশকর্মী শশীপদ বন্দ্যোপাধ্যায়। দৃষ্টান্ত স্থাপন করে বিনা পনে বিবাহ করেছিলেন রাজকুমারী বন্দ্যোপাধ্যায়কে। স্বামীর কাছ থেকে তিনি ১২/১৩ বছর বয়েসে শিক্ষালাভ করেন এবং নিজে পরিবারের ছোট মেয়েদের শিক্ষাদান করতে থাকেন। আধুনিক মনস্ক রাজকুমারী ব্রাহ্মধর্ম গ্রহন করায় সমাজ ও গৃহচ্যুত হয়েছিলেন। ভারতপ্রেমিক সমাজসেবী মেরি কার্পেন্টার তাদের বরাহনগরের বাড়িতে এলে তার কাজে প্রানিত হন রাজকুমারী। তারা দুজনে বিভিন্ন অঞ্চলে নারী শিক্ষার কাজে ব্রতী হন এবং মেরি কার্পেন্টারের অনুরোধে ১৮৭১ সালে তিনি ইংল্যান্ড যান। আট মাস পর বিলেত থেকে ফিরে পূনরায় নারী শিক্ষার উন্নতিতে কাজ করেন। স্বামীর সহযোগীতায় নিজ বাসগৃহে অসহায় নারীদের আশ্রয় ও শিক্ষাদানের ব্যবস্থা করেছিলেন। তিনিই প্রথম কুলীন ব্রাহ্মণ মহিলা যিনি হিন্দু সমাজপতিদের রক্তচক্ষু উপেক্ষা করে কালাপানি পার হন বা বিলেত যান।


title: বেদের মেয়ে জোসনা

text: এদিকে বঙ্গরাজ যখন পুত্র শোকে কাতর তখন সেনাপতিপুত্র রাজ্জাকের অক্লান্ত পরিশ্রম আর নিষ্ঠা রাজার মন জয় করলে, রাজা তার রাজ্যের সমস্ত দায়িত্ব তুলে দেন রাজ্জাকের হাতে। রানীমা গোপনে রাজ্জাককে জানায় রাজকুমার আনোয়ার এখনো বেঁচে আছে, খুশি হয় রাজ্জাক। এদিকে রাজ্জাকের হাতে রাজ্যের দায়িত্ব তুলে দেয়ায় লোভী উজির তার কন্যা তারা বানুকে রাজ্জাকের সাথে বন্ধুত্ব করতে বলে। কিন্তু তারা ক্ষোভে দুঃখে আত্মহত্যা করতে গেলে রাজ্জাক তাকে বাঁচায় এবং জানায় রাজকুমার আনোয়ার এখনো বেঁচে আছে। ঘটনাচক্রে প্রেম হয়ে যায় ওদের, রাজ্জাক তারা বানুকে ছেলে সাজিয়ে তারকা নাম দিয়ে রাজকুমারের খোঁজে তার মামা জমিদারের কাছে পাঠায়। জমিদার সাহেব তারাকে ছেলে হিসেবে পেয়ে খুশি হয়, জমিদারের কারাগারে বন্দি থাকা আনোয়ার একবুক কষ্ট নিয়ে গেয়ে উঠে- "মা... আমি বন্দি কারাগারে আছিগো মা বিপদে বাইরের আলো চোখে পড়ে না"। গান শুনে তারা বেরিয়ে কারাগারের কাছে এসে রাজকুমারকে বন্দি থাকতে দেখে কষ্টে বুক ভেঙে যায় তার। সে মহারাজ জানাতে চাইলে আনোয়ার বাধা দিয়ে বলে আগে আমার জোসনাকে খুঁজে বের করো।


title: ইসলাম ও বিজ্ঞান

text: দ্বাদশ ও ত্রয়োদশ শতকে ইসলামী দেহ ব্যবচ্ছেদ সংক্রান্ত ঔষধের বর্ধিত ব্যবহার অনুপ্রাণিত হয়েছিল ইসলামিক ধর্মতত্ত্ববিদ আল-গাজ্জালী দ্বারা, যিনি শারীরিক গবেষণার উত্সাহ দিয়েছিলেন এবং ঈশ্বরের সৃষ্টির জ্ঞান অর্জনের একটি পদ্ধতি হিসাবে ব্যবচ্ছেদকরণের ব্যবহারকে প্রভাবিত করেছিলেন । আল বুখারী ও মুসলমানদের সংগ্রহীত সহীহ হাদিসে এ কথা বলা হয়েছে: "আল্লাহ এমন কোন রোগ সৃষ্টি করেননি যার চিকিৎসা ব্যবস্থা তৈরি করেননি।" (বুখারী ৭-৭১: ৫৮২)। এটি ইবনে আল নাফিস (১২১৩-১২৮৮) এর কাজের মাধ্যমে সর্বোচ্চ সীমায় পৌঁছেছিল, যিনি ১২৪২ সালে ফুসফুসের প্রচলন আবিষ্কার করেছিলেন এবং শারীরিক পুনরুত্থানের ঐতিহ্যগত ইসলামী মতবাদের প্রমাণ হিসেবে তাঁর আবিষ্কারটি ব্যবহার করেছিলেন।


title: আয়ুর্বেদ

text:
এই চিকিৎসার মাধ্যমে রোগের শারীরিক ও মানসিক অসুস্থতার কারণগুলি দুর করে চিকিত্‌সা করা হয়। এই পদ্ধতিতে শরীরের ভিতর ও বাহিরের শুদ্ধিকরণের মাধ্যমে চিকিৎসা করা হয়। সাধারণ পদ্ধতিগুলি হল পঞ্চকর্ম(বমনকারক ঔষধ, বিরেচন, গুহ্যদেশে প্রক্ষিপ্ত তৈল ঔষধ, মলদ্বারে প্রবেশ করানো তরল ঔষধ এবং নাসিকার মধ্যে দিয়ে দেওয়ার ঔষধ।
পঞ্চকর্মপূর্ব পদ্ধতিসমূহ (বাহ্যিক এবং আভ্যন্তরীন ওলিশন এবং কৃত্রিমভাবে উৎপাদিত ঘামের মাধ্যমে চিকিত্‌সা)- পঞ্চকর্ম চিকিৎসায় শরীরের রাসায়ণিক প্রক্রিয়ার যথাযথ পরিচালনার মাধ্যমে চিকিত্‌সা করা হয়। প্রয়োজনীয় শুদ্ধিকরণের মাধ্যমে আরোগ্য আনা হয়। স্নায়ুরোগের জন্য, অস্থি ও মাংসপেশীর অসুখে, কিছু ধমণী ও স্নায়ু-ধমণী সংক্রান্ত অবস্থায়, শ্বাস-প্রশ্বাস ও পাচন প্রক্রিয়ার অসুখে এই চিকিৎসা বিশেষ করে উপযোগী হয়।


title: জৈমিনীয় উপনিষদ্ ব্রাহ্মণ

text:
জৈমিনীয় উপনিষদ্ ব্রাহ্মণ (, ') বা তলবকার উপনিষদ্ ব্রাহ্মণ (, ') হল একটি বৈদিক ধর্মগ্রন্থ। এটি সামবেদের জৈমিনীয় বা তলবকার শাখার সঙ্গে যুক্ত। এটিকে একটি আরণ্যক হিসেবে গণ্য করা হয়। এই গ্রন্থের একটি অংশ কেন উপনিষদ্ নামে পরিচিত। বৃহদারণ্যক উপনিষদ্ ও ছান্দোগ্য উপনিষদের মতো এই গ্রন্থেরও রচনাকাল বৈদিক সংস্কৃতের ব্রাহ্মণ পর্যায়। যা খ্রিস্টপূর্ব ৬ষ্ঠ শতাব্দীর পূর্ববর্তী। ১৮৯৬ সালে এই গ্রন্থের প্রথম মুদ্রিত সংস্করণটি প্রকাশিত হয়। এই সংস্করণটি সম্পাদনা করেছিলেন হানস ওরটেল। এই সংস্করণে তিনি এই গ্রন্থের একটি ইংরেজি অনুবাদও প্রকাশ করেহচিলেন। বইটি প্রকাশিত হয়েছিল জার্নাল অফ দ্য আমেরিকান ওরিয়েন্টাল সোসাইটিতে।
জৈমিনীয় উপনিষদ্ ব্রাহ্মণ ও জৈমিনীয় ব্রাহ্মণ এক বই নয়। দ্বিতীয় গ্রন্থটি সামবেদের জৈমিনীয় শাখার প্রকৃত ব্রাহ্মণ।


title: ডাক্তারি ঔষধ

text: এক ধরণের মুখ্য শ্রেণীবিভাগ হলো- ক্ষুদ্র রাসায়নিক পদার্থের অণুর সমন্বয়ে গঠিত সিনথেটিক ড্রাগ যা রাসায়নিক উপায়ে তৈরি এবং জৈবলব্ধ চিকিৎসা উপাদান যেমন- রিকম্বিনেন্ট প্রোটিন, ভ্যাক্সিন বা প্রতিষেধক, চিকিৎসায় ব্যবহৃত রক্ত উপাদান (যেমন- ইনট্রাভেনাস ইমিউনোগ্লোবিউলিন), জিন থেরাপি, মনোক্লোনাল অ্যান্টিবডি, কোষীয় থেরাপি- বিশেষ করে বর্তমানে বহুল আলোচিত স্টেম সেল থেরাপি ইত্যাদি। ঔষধ বা ড্রাগ তথা রোগ নিরামক তাদের উত্‍স , কার্যকারিতার ধরণ, ওষধি ক্রিয়া ও গুণাগুণ ব্যতীতও অন্য অনেকভাবে নানা শ্রেণীতে ভাগ করা যায়,"'"' যেমনঃ রাসায়নিক বৈশিষ্ট্য, ঔষধ শরীরে প্রবেশের মাধ্যম বা ধরণ, যেই স্থান বা অংশে ক্রিয়াশীল ও পরিবর্তন আনয়নকারী এবং ওষধি তথা চিকিৎসা গুণাগুণ ইত্যাদি। একটি বিশদ এবং বহুল প্রচলিত শ্রেণীবিন্যাস পন্থা হচ্ছে অ্যানাটমিক্যাল থেরাপিউটিক কেমিক্যাল ক্লাসিফিকেশন সিস্টেমস বা এটিসি সিস্টেম। হু (ওয়ার্ল্ড হেলথ অর্গানাইজেশন) প্রয়োজনীয় ও জরুরী ঔষধের একটি তালিকা সংরক্ষণ করে।


title: এইডস

text: এইডস রোগের কোন চিকিৎসা এখনো পর্যন্ত পাওয়া যায়নি। গবেষকরা এ পর্যন্ত অনেক ঔষধ আবিষ্কার করেছেন। প্রথম শ্রেণীর ঔষধের নাম নিউক্লিওসাইড রিভার্স ট্রান্সক্রিপটেজ ইনহিবিটর (Nucleoside reverse transcriptase inhibitors), যা এইচ আই ভি ভাইরাসের সংক্রমণকে বিলম্বিত করে। দ্বিতীয় শ্রেণীর ঔষধের নাম প্রোটিয়েজ ইনহিবিটর (Protease inhibitors) যা এইচ আই ভি ভাইরাসের পুনর্বৃত্তিতে (replication) বাধা সৃষ্টি করে। যেহেতু শুধু যে কোনও একটি শ্রেণীর ঔষুধ এককভাবে শরীরে কার্যকর হয় না, তাই সমন্বিত ঔষধ দেয়া হয়। এই চর্চাকে বলা হয় হার্ট বা হাইলি অ্যাকটিভ অ্যান্টিরেট্রোভাইরাল থেরাপি (HAART, Highly Active Antiretroviral Therapy) অর্থাৎ অতি সক্রিয় রেট্রোভাইরাস প্রতিরোধী চিকিৎসা। যদিও হার্ট (HAART) এইডস উপশম করে না, এটি এইডস রোগীর মৃত্যুসংখ্যা কমাতে গুরুত্বপূর্ণ ভুমিকা পালন করে।


title: ভারতীয় বিজ্ঞান ও প্রযুক্তির ইতিহাস

text:
মিশরীয় "কাহুনের প্যাপিরাস" (খৃঃ পূঃ ১৯০০) এবং ভারতে বৈদিক যুগের বিভিন্ন গ্রন্থের থেকে জানা যায় সেই প্রাচীন যুগেই পশু চিকিৎসার প্রচলন ছিল। কেয়ার্নস ও ন্যাশ (২০০৮) বলেছেন খৃঃ পূঃ ৬ষ্ঠ শতাব্দীর "সুশ্রুত সংহিতা"য় কুষ্ঠ রোগের উল্লেখ পাওয়া যায়। সুশ্রুত সংহিতা একটি আয়ুর্বেদিক গ্রন্থ। এই গ্রন্থে ১৮৪টি অধ্যায়ে ১১২০টি রোগের বর্ণনা আছে; এছাড়া ৭০০টি আয়ুর্বেদিক উদ্ভিদ, পুঙ্খানুপুঙ্খ শারীরস্থানের বর্ণনা, ৬৪টি খনিজ পদার্থ থেকে ও ৫৭টি প্রাণীজ পদার্থ থেকে ঔষধ বানানোর পদ্ধতি বিবরণ পাওয়া যায়। তবে, "The
Oxford Illustrated Companion to Medicine" বই বলছে, খৃঃ পূঃ ১৫০০-১২০০ সময়কালে রচিত হিন্দু ধর্মীয় গ্রন্থ "অথর্ববেদে" কুষ্ঠ রোগের ও সেই রোগের ধর্মীয় পদ্ধতিতে উপশমের উল্লেখ পাওয়া যায়।


title: চিকিৎসা বিজ্ঞান

text: বিজ্ঞান এবং প্রযুক্তির উন্নয়নের সাথে সাথে চিকিৎসা ব্যাবস্থা ও ঔষধের উপর নির্ভরশীলতা বাড়তে থাকে । ইউরোপ জুড়ে অষ্টাদশ শতকের শেষের দিকে কেবল পশু ও উদ্ভিদজাত দ্রব্যই ঔষধ হিসেবে ব্যবহৃত হয় নি সাথে সাথে মানুষের দেহের অংশ এবং তরলও ব্যবহৃত হয়েছিল। ফারমাকোলজি বিকশিত হয়েছে হারবালিজম থেকে এবং কিছু কিছু ঔষধ (এট্রোপাইন, এফ্রেডিন, ওয়ারফারিন, অ্যাসপিরিন, ডাইগক্সিন, ভিনকা অ্যালকোলোড, ট্যাকোলোল, হাইস্কিন ইত্যাদি) এখনও উদ্ভিদ থেকে থেকে প্রস্তুত হয়। এডওয়ার্ড জেনার এবং লুই পাস্তুর টিকা আবিষ্কার করেছিলেন।


title: কিউবেব

text:
নবম শতকে লেখা ‘এক হাজার এক রজনী’ গ্রন্থে উর্বরতা বৃদ্ধির ঔষধ হিসেবে কিউবেবের উল্লেখ পাওয়া যায়, যার থেকে আন্দাজ করা যায় এরও আগে থেকে আরবে চিকিৎসা সংক্রান্ত কাজে এটি ব্যবহার করা হত। ১০ম শতক থেকে আরব রন্ধন প্রক্রিয়াতে এক উপস্থিতি পরিলক্ষিত হয়। ১৩ শতকে লিখিত মারকো পোলোর ভ্রমণ বিষয়ক গ্রন্থে জাভা দ্বীপকে কিউবেবসহ অন্য অনেক মূল্যবান মশলার উৎপাদনক্ষেত্র হিসেবে দেখানো হয়। চতুর্দশ শতকে রাউএন ও লিপ্পি প্রমুখ ব্যবসায়ীদের দ্বারা পিপার রূপে গ্রেইন কোস্ট থেকে ইউরোপে কিউবেব আমদানি করা হয়।
কিউবেব জাদুবিদ্যার অনুষঙ্গ হিসেবে ব্যবহৃত হত বলে উল্লেখ পাওয়া যায়, বেশ কিছু গ্রন্থে ‘দুরাত্মা’ দমনের জন্য কিউবেবের ব্যবহার সম্পর্কে উদ্ধতি পাওয়া যায়।
বিক্রি নিষিদ্ধ করার পর ইউরোপে নাটকীয়ভাবে এর ব্যবহার কমে যায়, কেবল চিকিৎসাক্ষেত্রে কিছু ব্যবহার উনবিংশ শতাব্দী পর্যন্ত পরিলক্ষিত হয়। বিংশ শতাব্দীর প্রথম থেকেই ইন্দোনেশিয়া থেকে কিউবেব ইউরোপ ও আমেরিকায় আমদানি হত। ধীরে ধীরে কমতে কমতে ১৯৪০ সালের পর কিউবেবের বেচাকেনা মোটামুটি বন্ধই হয়ে যায়।


title: ঐতিহাসিক বৈদিক ধর্ম

text:
বৈদিক যুগে রচিত ধর্মগ্রন্থগুলি বৈদিক সংস্কৃত ভাষায় রচিত। এগুলি প্রধানত চারটি বৈদিক সংহিতা। তবে ব্রাহ্মণ, আরণ্যক ও কয়েকটি প্রাচীন উপনিষদ্ (বৃহদারণ্যক, ছান্দোগ্য) এই যুগে রচিত বলে মনে করা হয়। বেদের অনুষ্ঠানপদ্ধতি লিপিবদ্ধ করা আছে। ১৬ বা ১৭ জন শ্রৌত ও বৈদিক পুরোহিত মিলে এই অনুষ্ঠান সম্পাদনা করতেন। হিন্দুরা বিশ্বাস করেন, ঋগ্বেদের স্ত্রোত্রগুলি এবং অন্যান্য বৈদিক স্তোত্রগুলি ঋষিদের কাছে দিব্য উপায়ে প্রকাশিত হয়েছিল। তাই এই ঋষিদের ওইসব স্তোত্রের "মন্ত্রদ্রষ্টা" (যিনি মন্ত্র দেখেন বা শোনেন) মনে করা হয়; রচয়িতা মনে করা হয় না। বেদকে অপৌরুষেয় মনে করা হয়। কারণ, হিন্দুরা বিশ্বাস করেন, কোনো মানুষ বেদ রচনা করেননি। তাছাড়া বেদকে অপরিবর্তনশীলও মনে করা হয়।
আগুন বা নদনদীর পূজা, ইন্দ্র প্রমুখ দেবতার পূজা, মন্ত্রপাঠ ও যজ্ঞ ছিল বৈদিক সমাজে প্রধান উপাসনার পদ্ধতি। পুরোহিতেরা ক্ষত্রিয় ও বৈশ্যদের জন্য ক্রিয়াকাণ্ড অনুষ্ঠান করতেন। মানুষ দেবতার কাছ থেকে অধিক সন্তান, বৃষ্টিপাত, গবাদি পশু, দীর্ঘায়ু ও মৃত্যুর পর স্বর্গ কামনা করত। আধুনিক হিন্দুধর্মেও পুরোহিতরা বৈদিক স্তোত্র পাঠ করে উন্নতি, ধনসম্পত্তি ও সর্বসাধারণের কল্যাণ প্রার্থনা করেন। তবে বৈদিক দেবদেবীদের গুরুত্ব কমে পৌরাণিক দেবদেবীদের গুরুত্ব আধুনিক হিন্দুধর্মে বেড়ে গিয়েছে।


title: চিকিৎসা বিজ্ঞান

text: সমসাময়িক চিকিৎসা বিজ্ঞানে স্বাস্থ্য বিজ্ঞান অধ্যয়ন, গৱেষণা, এবং সংশ্লিষ্ট প্রযুক্তিবিদ্যার ব্যবহার করে লব্ধ জ্ঞানের মাধ্যমে ঔষধ বা শল্য চিকিৎসার দ্বারা রোগ নিরাময় করার চেষ্টা করা হয়।ঔষধ বা শল্য চিকিৎসা ছাড়াও মনোচিকিৎসা (psychotherapy), কৃত্রিম অঙ্গ সংস্থাপন, আণবিক রশ্মির প্রয়োগ, বিভিন্ন বাহ্যিক উপায় (যেমন, স্প্লিণ্ট (Splint) এবং ট্রাকশন),জৈবিক সামগ্রি (রক্ত, অণু জীব ইত্যাদি), শক্তি্র অন্যান্য উৎস (বিদ্যুৎ, চুম্বক, অতি-শব্দ ইত্যাদি) ইত্যাদিরও প্রয়োগ করা হয়।


title: বাংলাদেশ উদীচী শিল্পীগোষ্ঠী

text: উদীচী প্রযোজিত মঞ্চনাটক সমূহের মধ্যে নরক গুলজার, মিছিল, ধলা গেরামের নাম, অভিশপ্ত নগরী, চিরকুমার সভা, বিবাহ উৎসব,বৌ বসন্তি, শুভ্র তিমির ,চিলেকোঠার সেপাই, বৌ বসন্তি ও হাফ আখড়াই প্রধান। পথনাটকগুলির মধ্যে রয়েছে আরো মানুষ চাই, দিন বদলের পালা, রাজা রাজা খেল, মাদারীর খেল, তেভাগার পালা, রাজাকারের প্যাঁচালী, স্বাধীনতার সংগ্রাম, ইতিহাস কথা কও, তাঁতাল, সংগ্রামই সুন্দর ইত্যাদি। এর মধ্যে “ইতিহাস কথা কও” গীতি আলেখ্যটি বাংলাদেশের হাটে মাঠে ঘাটে শত সহস্রবার পরিবেশিত হয়েছে।


title: মিশর রহস্য (চলচ্চিত্র)

text: মিশর রহস্য সৃজিত মুখোপাধ্যায় পরিচালিত ২০১৩ সালের একটি বাংলা রোমাঞ্চকর থ্রিলার চলচ্চিত্র। সুনীল গঙ্গোপাধ্যায় রচিত বিখ্যাত সিরিজ কাকাবাবুর উপন্যাস "মিশর রহস্য"র উপর নির্মিত এ চলচ্চিত্রটি প্রযোজনা করেছে শ্রী ভেঙ্কটেশ ফিল্মস এবং এতে মুখ্য ভূমিকায় আছেন প্রসেনজিৎ চট্টোপাধ্যায়, ইন্দ্রনীল সেনগুপ্ত, আরিয়ান ভৌমিক সহ আরো অনেকে। এর কাহিনী মিশরের পিরামিডের নিচের হায়ারোগ্লিফিক ভাষার উপর ভিত্তি করে শুরু হওয়া এক রোমাঞ্চকর যাত্রার উপর গড়ে উঠেছে। চলচ্চিত্রটি ২০১৩ সালের অন্যতম সেরা "হিট" ছিল।


title: সোনার কেল্লা (চলচ্চিত্র)

text: সোনার কেল্লা সত্যজিৎ রায়ের পরিচালনায় নির্মিত একটি রহস্য রোমাঞ্চ চলচ্চিত্র । সত্যজিৎ রায় নিজের কাহিনী নিয়েই চলচ্চিত্রটি তৈরি করেছিলেন । তিনি সোনার কেল্লা উপন্যাসটি রচনা করেন ১৯৭১ সালে । সোনার কেল্লা মুক্তি পায় ১৯৭৪ সালে চলচ্চিত্রটির শুটিং হয়েছিল রাজস্থানে ।


title: ব্যোমকেশ ফিরে এলো

text: ব্যোমকেশ ফিরে এল ২০১৪ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের তৃতীয় চলচ্চিত্র। এর আগের কিস্তিগুলো হল "ব্যোমকেশ বক্সী" (২০১০) ও "আবার ব্যোমকেশ" (২০১২)। চলচ্চিত্রটি শরদিন্দু বন্দ্যোপাধ্যায় রচিত বেণীসংহার রচনার উপর নির্মিত হয়েছে।


title: ব্যোমকেশ ও চিড়িয়াখানা

text: ব্যোমকেশ ও চিড়িয়াখানা ২০১৬ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত "ব্যোমকেশ বক্সী" সিরিজের পঞ্চম চলচ্চিত্র এবং ২০১৫ সালে মুক্তিপ্রাপ্ত ব্যোমকেশ বক্সী চলচ্চিত্রের পরবর্তী কিস্তি। এটি শরদিন্দু বন্দ্যোপাধ্যায় রচিত "চিড়িয়াখানা" রচনার উপর নির্মিত হয়েছে। এই ছবিতে দ্বিতীয়বারের মত ব্যোমকেশ বক্সীর চরিত্রে অভিনয় করেন যীশু সেনগুপ্ত।চলচ্চিত্রের শেষের দিকে এর সিক্যুয়াল এর ব্যাপারে ইঙ্গিত দেওয়া হয়। ধারণা করা হচ্ছে এর পরবর্তী কিস্তিটি নির্মাণ হবে "অগ্নিবাণ" রচনা অবলম্বনে।


title: রোমেনা আফাজ

text: রোমেনা আফাজ লেখালেখি শুরু করেন নয়বছর বয়স থেকে। তার প্রথম লেখা "বাংলার চাষী" নামক একটি ছড়া প্রকাশিত হয় কলকাতার "মোহাম্মদী" পত্রিকায়। এরপর অসংখ্য ছোটগল্প, কবিতা, কিশোর উপন্যাস, সামাজিক উপন্যাস, গোয়েন্দা সিরিজ ও রহস্য সিরিজ রচনা করেছেন। তাঁর লেখা রহস্য সিরিজ "দস্যু বনহুর" ব্যাপক জনপ্রিয়তা লাভ করে। তাঁর সৃষ্ট এই "দস্যু বনহুর" চরিত্রের জন্যেই মূলত তিনি বিখ্যাত। রোমেনা আফাজের লিখিত বইয়ের সংখ্যা ২৫০টি। তাঁর লেখা উপন্যাস অবলম্বনে নির্মিত হয়েছে ৬টি চলচ্চিত্র; জনপ্রিয় এই চলচ্চিত্রগুলো হলো - কাগজের নৌকা, মোমের আলো, মায়ার সংসার, মধুমিতা, মাটির মানুষ ও দস্যু বনহুর৷


title: ব্যোমকেশ বক্সী (২০১৫-এর চলচ্চিত্র)

text: ব্যোমকেশ বক্সী ২০১৫ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের চতুর্থ চলচ্চিত্র। চলচ্চিত্রটি শরদিন্দু বন্দ্যোপাধ্যায় রচিত "কহেন কবি কালিদাস" রচনার উপর নির্মিত হয়েছে। আগের তিনটি চলচ্চিত্রে আবীর চট্টোপাধ্যায় ব্যোমকেশ বক্সীর চরিত্রে অভিনয় করলেও, এবার যীশু সেনগুপ্ত সেই ভূমিকায় অবতীর্ণ হয়েছেন।ছবিটি চলচ্চিত্র বোদ্ধাদের কাছে মিশ্র প্রতিক্রিয়া পেলেও, সাধারণ দর্শকেরা এটাকে ভালভাবেই গ্রহণ করেছে।


title: পশ্চিমবঙ্গ

text: কলকাতার টালিগঞ্জ অঞ্চলে বাংলা চলচ্চিত্রের প্রধান কেন্দ্রটি অবস্থিত। এই কারণে এই কেন্দ্রটি হলিউডের অনুকরণে "টলিউড" নামে পরিচিত হয়ে থাকে। বাংলা চলচ্চিত্র শিল্প আর্ট ফিল্ম বা শিল্পগুণান্বিত চলচ্চিত্রে সুসমৃদ্ধ। সত্যজিৎ রায়, মৃণাল সেন, তপন সিংহ, ঋত্বিক ঘটক প্রমুখ বিশিষ্ট পরিচালকের চলচ্চিত্র বিশ্ববন্দিত। সমসাময়িককালের বিশিষ্ট পরিচালকদের মধ্যে উল্লেখযোগ্য হলেন বুদ্ধদেব দাশগুপ্ত, গৌতম ঘোষ, অপর্ণা সেন ও ঋতুপর্ণ ঘোষ। বাংলা সিনেমার পাশাপাশি এই রাজ্যে অবশ্য হিন্দি সিনেমাও অত্যন্ত জনপ্রিয়। ভারতের জাতীয় চলচ্চিত্র পুরস্কারে সেরা পরিচালক ও সেরা চলচ্চিত্রের পুরস্কার সবচেয়ে বেশি পেয়েছেন বাঙালি পরিচালকেরা। সত্যজিৎ রায় তার পথের পাচালি, দেবী, কাঞ্চনজঙ্ঘা এসব চলচ্চিত্রের জন্য বিশ্বজুড়ে ব্যাপক জনপ্রিয়তা পেয়েছেন। তিনি ১৯৯২ সালে সম্মানসূচক অস্কার পান। তার প্রধান দুই অভিনেতা সৌমিত্র চট্টোপাধ্যায় ও শর্মিলা ঠাকুর সমগ্র বিশ্বে নন্দিত তাদের অনবদ্য অভিনয়ের জন্য। শর্মিলা ২০০৯ সালে বিশ্বের সবচেয়ে বিখ্যাত চলচ্চিত্র উৎসব কান-এ বিচারকের ভূমিকা পালন করেছেন। তার অভিনীত ও সত্যজিত রায় পরিচালিত অপু ট্রিলজি চলচ্চিত্র সিরিজটি যুক্তরাষ্ট্রের সাইট এন্ড সাউন্ড ম্যাগাজিন কর্তৃক ঘোষিত পৃথিবীর ইতিহাসের সেরা ১০০ টি চলচ্চিত্রের তালিকায় স্থান পায়। সত্যজিত রায় দেবী (শর্মিলা-সৌমিত্র অভিনীত) ও কাঞ্চনজঙ্ঘা চলচ্চিত্রের জন্য বিশ্বের একমাত্র পরিচালক হিসেবে জার্মানির বার্লিন চলচ্চিত্র উৎসবে দুবার সেরা পরিচালকের পুরস্কার পান।


title: ব্যোমকেশ পর্ব

text: ব্যোমকেশ পর্ব সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। ছবিটি ২০১৫ সালে মুক্তিপ্রাপ্ত "হর হর ব্যোমকেশ" এর পরবর্তী পর্ব। ছবিটি যৌথভাবে প্রযোজনা করেছে শ্রী ভেঙ্কটেশ ফিল্মস ও সুরিন্দর ফিল্মস। চলচ্চিত্রটির চিত্রগ্রহণের দায়িত্বে ছিলেন সৌমিক হালদার কস্টিউম সাবর্ণী দাস, আর্ট ডিরেকশনে তন্ময় এবং সঙ্গীত পরিচালনায় ছিলেন বিক্রম ঘোষ। সরোজ খানের কোরিওগ্রাফিতে দিল রাসিয়া রে গানটিতে গুলাব বাঈ হিসেবে নাচের দৃশ্যে অভিনয় করেছেন সায়ন্তিকা বন্দ্যোপাধ্যায়। যার নৃত্য পরিচালনায় ছিলেন সরোজ খান। এই প্রথমবার কোনও বাংলা ছবিতে কোরিওগ্রাফি করলেন সরোজ খান। গানটি গেয়েছেন উজ্জয়িনী।


title: মুনমুন সেন

text: তিনি রহস্য রোমাঞ্চ “১০০ ডেজ” (100 Days) (১৯৮৪) সিনেমাতেও মাধুরী দীক্ষিতের পাশাপাশি অভিনয় করেন। “যাক্ষি দিল” (১৯৯৪) সিনেমায় অভিনয়ের পর তিনি ২০০৩ সালে অসফল রোমাঞ্চ সিনেমা “কুচ তো হ্যায়” সিনেমায় অভিনয়ের পূর্বে আর কোন সিনেমায় অভিনয় করেন নি। যদিও তিনি তার মা সুচিত্রা সেনের মতন বিখ্যাত হতে পারেন নি। তিনি কিংবদন্তী পরিচালক কে.বিশ্বনাথ পরিচালিত তেলেগু সিনেমা “শিরিভেন্নালা” সিনেমায় অভিনয় করেন।


title: ক্রিস ইভানস (অভিনেতা)

text: ইভানস একাধিক ছবিতে ক্যাপ্টেন আমেরিকা চরিত্রে অভিনয়ের জন্য চুক্তিবদ্ধ হয়েছিলেন। এরপর এই চলচ্চিত্র ধারাবাহিকে তিনি অভিনয় করেন ২০১২ সালে মুক্তিপ্রাপ্ত "দি অ্যাভেঞ্জার্স" ছবিতে। এরপর ইভানস "দি আইসম্যান" (২০১২) মিশেল শ্যাননের বিপরীতে অভিনয় করেন। এই ছবিতে ইভানস যে চরিত্রটিতে অভিনয় করেছিলেন, আগে সেটিতে অভিনয় করার কথা ছিল জেমস ফ্র্যাঙ্কোর। কিন্তু ফ্র্যাঙ্কো এই ছবিতে অভিনয় করা থেকে অব্যহতি গ্রহণ করেছিলেন। এই ছবিতে ইভানস একটি দীর্ঘ উইগ পরিধান করেছিলেন এবং চরিত্রটি রূপদানের জন্য তাঁকে দাড়িও রাখতে হয়েছিল। এরপর ইভানস দক্ষিণ কোরীয় পরিচালক বং জুন-হো পরিচালিত ইংরেজি চলচ্চিত্র "স্নোপিয়ার্সার"-এ (২০১৩) অভিনয় করেন।


title: ক্রিস কুপার

text: ক্রিস্টোফার ওয়ালটন কুপার (; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী "আমেরিকান বিউটি" (১৯৯৯), নাসার প্রকৌশলীর জীবনীমূলক "অক্টোবর স্কাই" (১৯৯৯), মারপিঠধর্মী গোয়েন্দা চলচ্চিত্র "দ্য বর্ন আইডেন্টিটি" (২০০২), জীবনীমূলক ক্রীড়াধর্মী চলচ্চিত্র "সিবিস্কুট" (২০০৩), ট্রুম্যান ক্যাপোটের জীবনীমূলক চলচ্চিত্র "ক্যাপোট" (২০০৫), ভূ-রাজনৈতিক থ্রিলার "সিরিয়ানা" (২০০৫), মারপিঠধর্মী থ্রিলার "দ্য কিংডম" (২০০৭), অপরাধ নাট্যধর্মী "দ্য টাউন" (২০১০), এবং সঙ্গীতধর্মী হাস্যরসাত্মক "দ্য মাপেটস" (২০১১)। তিনি বহুল প্রশংসিত "লোনসাম ডাভ" মিনি ধারাবাহিকে শেরিফ জুলাই জনসন চরিত্রে অভিনয় করেন।


title: ক্রিস ইভানস (অভিনেতা)

text:
১৯৯৯ সালে ইভানস হাসব্রোর বোর্ড গেম মিস্ট্রি ডেটে ″টাইলার″-এর মডেল হন। এই গেমের বিশেষ সংস্করণে একটি ইলেকট্রনিক ফোন ছিল। তাতে ইভানসকে গেম বক্সের মধ্যে কথা বলতে দেখা গিয়েছিল।
"দ্য নিউকামার্স" (২০০০) ও "নট অ্যানাদার টিন মুভি" (২০০১) ছবিতে অভিনয় করার পর ইভানস "দ্য পারফেক্ট স্কোর" (২০০৪) ও "সেলুলার" (২০০৪) ছবিতে মুখ্য ভূমিকায় অভিনয় করেন। এরপর তিনি শিকাগোতে দুটি ইন্ডিপেনডেন্ট চলচ্চিত্রেও অভিনয় করেন। এই ছবি দুটি ছিল ডার্ক উইটেনবর্নের "ফিয়ার্স পিপল" (২০০৫) ও "লন্ডন" (২০০৫)। "ফিয়ার্স পিপল" ছবিতে ইভানস খলনায়ক ব্রাইস চরিত্রে এবং "লন্ডন" ছবিতে সম্পর্কের জটিলতা-সংক্রান্ত সমস্যায় দুশ্চিন্তাগ্রস্থ এক ড্রাগ ব্যবহারকারীর চরিত্রে অভিনয় করেন। ২০০৫ সালে কমিক বুক অবলম্বনে নির্মিত "ফ্যান্টাস্টিক ফোর" চলচ্চিত্রে সুপারহিরো হিউম্যান টর্চ চরিত্রে অভিনয় করেন ইভানস। ২০০৭ সালে নির্মিত উক্ত ছবির সিকোয়েল ""-এও তিনি একই চরিত্রে অভিনয় করেন। সেই বছর তিনি ড্যানি বয়েলের কল্পবিজ্ঞান চলচ্চিত্র "সানশাইন"-এ (২০০৭) ইঞ্জিনিয়ার থেকে মহাকাশচারীতে পরিণত হওয়া চরিত্র মেসের ভূমিকায় অভিনয় করেন।
২০০৮ সালে ইভানস "স্ট্রিট কিংস" চলচ্চিত্রে কিয়ানু রিভসের সঙ্গে অভিনয় করেন। সেই বছরই টেনেসি উইলিয়ামসের চিত্রনাট্য অবলম্বনে নির্মিত "দ্য লস অফ আ টিয়ারড্রপ ডায়মন্ড" ছবিতে ব্রাইস ডালাস হাওয়ার্ড ও এলেন বারস্টিনের সঙ্গে অভিনয় করেন ইভানস। পরের বছর তিনি কল্পবিজ্ঞান থ্রিলার "পুশ" চলচ্চিত্রে ডাকোটা ফ্যানিং ও ক্যামিলা বেলের সঙ্গে অভিনয় করেন। ইভানস অ্যাকশন দৃশ্যগুলিতে নিজেই অভিনয় করেন। এতে ছবিটি নির্মাণে বেশ কয়েক সপ্তাহ লাগে এবং চলচ্চিত্রায়ণের সময় ইভানস আহতও হন।


title: লিওনার্দো ডিক্যাপ্রিও

text: ডিক্যাপ্রিও ২০০২ সালের প্রথম চলচ্চিত্র ছিল ফ্রাঙ্ক আবেগনেল জুনিয়রের জীবনীভিত্তিক অপরাধ নাট্য "ক্যাচ মি ইফ ইউ ক্যান"। ফ্রাঙ্ক তার ১৯তম জন্মদিনের পূর্বেই তার আস্থা ও ভিন্ন ভিন্ন ব্যক্তিত্বের দ্বারা ১৯৬০ এর দশকে মিলিয়নিয়ার হয় গিয়েছিল। স্টিভেন স্পিলবার্গ পরিচালিত চলচ্চিত্র মাত্র ৫২ দিনের মধ্যে ১৪৭টি ভিন্ন স্থানে ধারণ করা হয়। এটি ডিক্যাপ্রিওর করা সবচেয়ে রোমাঞ্চকর এবং প্রাণবন্ত চলচ্চিত্র। "ক্যাচ মি ইফ ইউ ক্যান" ছবিটি সমালোচকদের কাছ থেকে ইতিবাচক প্রতিক্রিয়া লাভ করে এবং আন্তর্জাতিক সাফল্য অর্জন করে। $ ৩৫১.১ মিলিয়ন আয় করা ছবিটি "টাইটানিক"-এর পর ডিক্যাপ্রিওর সর্বোচ্চ উপার্জনকারী চলচ্চিত্র। চলচ্চিত্র সমালোচক রজার ইবার্ট তার অভিনয়ের প্রশংসা করে বলেন, "ডিক্যাপ্রিও সাম্প্রতিক চলচ্চিত্রে দুর্বোধ্য ও দুর্দশাপীড়িত চরিত্রে অভিনয় করেছেন, এখানে তিনি নিখুঁত এবং কৌতুকপূর্ণ চরিত্রে অভিনয় করেছেন, যে নিজে আবিষ্কার করেছে সে কিসে ভাল এবং তাই করে।" পরের বছর ডিক্যাপ্রিও এই ছবিতে তার কাজের জন্য তার তৃতীয় গোল্ডেন গ্লোব পুরস্কারের মনোনয়ন পান।


title: ক্রিস্টোফার প্লামার

text: আর্থার ক্রিস্টোফার অর্মে প্লামার সিসি (জন্ম: ১৩ ডিসেম্বর ১৯২৯) হলেন একজন কানাডীয় অভিনেতা। ছয় দশকের অধিক সময়ের কর্মজীবনে তিনি শতাধিক চলচ্চিত্রে অভিনয় করেছেন। ১৯৫৮ সালে "স্টেজ স্ট্রাক" দিয়ে তাঁর চলচ্চিত্র জীবন শুরু হয়। তিনি "দ্য সাউন্ড অব মিউজিক" (১৯৬৫) ছবিতে ক্যাপ্টেন গেয়র্গ ফন ট্রাপ চরিত্রে অভিনয়ের জন্য সর্বাধিক পরিচিতি অর্জন করেন। পরবর্তীকালে তিনি অসংখ্য ঐতিহাসিক চরিত্রে অভিনয় করেছেন, তন্মধ্যে রয়েছে "ওয়াটারলু" (১৯৭০) ছবিতে ওয়েলিংটনের প্রথম ডিউক আর্থার ওয়েলেসলি, "দ্য ম্যান হু উড বি কিং" (১৯৭৫) ছবিতে রুডইয়ার্ড কিপলিং, "দি ইনসাইডার" (১৯৯৯) ছবিতে মাইক ওয়ালেস, "দ্য লাস্ট স্টেশন" (২০০৯) ছবিতে লিও তলস্তয়, "দি এক্সেপশন" (২০১৬) ছবিতে দ্বিতীয় কাইসার ভিলহেল্ম, এবং "অল দ্য মানি ইন দ্য ওয়ার্ল্ড" (২০১৭) ছবিতে জে. পল গেটি।


title: ক্রিস ইভানস (অভিনেতা)

text: ২০১৪ সালে ইভানস "" ছবিতে অভিনয় করেন। ইভানস পরিচালিত প্রথম চলচ্চিত্র "বিফোর উই গো" ২০১৪ সালে টরেন্টো আন্তর্জাতিক চলচ্চিত্র উৎসবে প্রথম প্রদর্শিত হয়। এরপর তিনি মিশেল মোনাগনের বিপরীতে "প্লেয়িং ইট কুল" (২০১৫) নামে একটি রোম্যান্টিক কমেডি ছবিতেও অভিনয় করেন।


title: ক্রিস ইভানস (অভিনেতা)

text: ক্রিস্টোফার রবার্ট "ক্রিস" ইভানস (ইংরেজি: Christopher Robert "Chris" Evans; জন্ম: ১৩ জুন, ১৯৮১) হলেন একজন মার্কিন অভিনেতা। ইভানস হলিউডের বিভিন্ন ধরনের চলচ্চিত্রে অভিনয় করলেও দুটি সুপারহিরো চরিত্রে অভিনয় করার জন্যই সর্বাধিক পরিচিতি ও খ্যাতি অর্জন করেছেন: হিউম্যান টর্চ ও ক্যাপ্টেন আমেরিকা। "ফ্যান্টাস্টিক ফোর" (২০০৫) ও "" (২০০৭) ছবি দুটিতে তিনি হিউম্যান টর্চের ভূমিকায় অভিনয় করেন। এরপর মার্ভেল সিনেম্যাটিক ইউনিভার্সে মার্ভেল কমিকস চরিত্র ক্যাপ্টেন আমেরিকার ভূমিকায় তিনি কয়েকটি ছবিতে অভিনয় করেন।


title: ক্রিস্টোফার চ্যাপলিন

text: চ্যাপলিন ১৯৮৪ সালে হাস্যরসাত্মক "হোয়ার ইজ পার্সিফাল?" দিয়ে চলচ্চিত্রে আত্মপ্রকাশ করেন। ছবিটি ১৯৮৪ সালের কান চলচ্চিত্র উৎসবের "উন সার্তে রিগার" বিভাগে প্রদর্শিত হয়।, একই বছর তিনি চার্লস জারোত পরিচালিত টিভি মিনি ধারাবাহিক "টিল উই মিট অ্যাগেইন" এ অভিনয় করেন। এটি জুডিথ ক্রানৎজ রচিত একই নামের উপন্যাস অবলম্বনে নির্মিত হয়েছিল। পিটার প্যাটজাক পরিচালিত ১৭ বছর বয়সী কিশোর গাভ্রিলো প্রিন্সিপকে নিয়ে নির্মিত ঐতিহাসিক "গাভ্রে প্রিন্সিপ - হিম্মেল উন্টের স্টাইনেন" ("এক স্কুল ছাত্রের মৃত্যু") প্রামাণ্যচিত্রে তিনি ট্রিফকো ভূমিকায় অভিনয় করেন। ১৯৯১ সালে তিনি জারোমিল জিরেঁ পরিচালিত চেক নব্য তরঙ্গ চলচ্চিত্র "ল্যাবিরিন্থ" এ জার্মান ঔপন্যাসিক ও ছোটগল্পকার ফ্রান্‌ৎস কাফকা ভূমিকায় অভিনয় করেন। ছবিটি ১৯৯২ সালে আমেরিকান ফিল্ম ইনস্টিটিউট আন্তর্জাতিক চলচ্চিত্র উৎসবে সমালোচকদের বিচারে শ্রেষ্ঠ চলচ্চিত্রের পুরস্কার লাভ করে।


title: ক্রিস প্রাট

text: ক্রিস্টোফার মাইকেল প্রাট (জন্ম জুন ২১, ১৯৭৯) হলেন একজন মার্কিন অভিনেতা। প্রাট ছোট পর্দায় তার অভিনীত চরিত্র সমূহের দ্বারা সবার নজরে আসেন, বিশেষভাবে ২০০৯ সাল থেকে ২০১৫ সাল পর্যন্ত মার্কিন টেলিভিশন চ্যানেল এনবিসিতে প্রচারিত হাস্যরসাত্মক ধারাবাহিক "পার্কস্ অ্যান্ড রিক্রিয়েশন"-এ তার চরিত্র এন্ডি ডাওয়ার হহিসেবে অভিনয় করার জন্য, যার জন্য তিনি সমালোচকদের প্রশংসা অর্জন করেছিলেন এবং ২০১৩ সালে তিনি হাস্যরসাত্মক ধারাবাহিকে সেরা পার্শ্ব অভিনেতা বিভাগে ক্রিটিকস চয়েজ টেলিভিশন পুরস্কার-এর জন্য মনোনয়নও পান। এছাড়াও তিনি তার অভিনয় জীবনের প্রাথমিক সময়ে ২০০২ সাল থেকে ২০০৬ সাল পযন্ত মার্কিন টেলিভিশন চ্যানেল দ্য ডব্লিউবি-এ প্রচারিত ধারাবাহিক "এভারউড"-এ ব্রাইট এবট ভূমিকায় অভিনয় করেছিলেন। তার প্রাথমিক চলচ্চিত্র অভিনয় জীবন শুরু হয় ২০০৮ সালে মুক্তিপ্রাপ্ত "ওয়ান্টেড", ২০০৯ সালে মুক্তিপ্রাপ্ত "জেনিফার্স বডি", ২০১১ সালে মুক্তিপ্রাপ্ত "মানিবল", ২০১২ সালে মুক্তিপ্রাপ্ত "দ্য ফাইভ ইয়ার এনগেজমেন্ট", ২০১৩ সালে মুক্তিপ্রাপ্ত "জিরো ডার্ক থার্টি", ২০১৩ সালে মুক্তিপ্রাপ্ত "ডেলিভারি ম্যান", এবং ২০১৩ সালে মুক্তিপ্রাপ্ত "হার" এর মত মূলধারার চলচ্চিত্র সমূহে পার্শ্ব ভূমিকায় অভিনয় করার মাধ্যমে।


title: ক্রিস ইভানস (অভিনেতা)

text: ২০১০ সালে ইভানস টেক্সাসের হিউস্টনে মার্ক কাসেন ও অ্যাডাম কাসেনের যৌথ-পরিচালনায় নির্মিত "পাংচার" ছবির চলচ্চিত্রায়ণের কাজ শেষ করেন। ২০১১ সালে এই ছবিটি ট্রিবেকা চলচ্চিত্র উৎসবে এই উৎসবের ১০ম বার্ষিকী উপলক্ষ্যে অন্যতম দৃষ্টিআকর্ষণকারী প্রকল্প হিসেবে প্রথম প্রদর্শনের জন্য নির্বাচিত হয়েছিল।


title: ডেমি লোভাটো

text: ১১ জুনে, লোভাটো আইবুকসে "ডেমি" নামে একটি ই-বুক প্রকাশ করে। "ডেমি" অ্যালবামে তার প্রধান গান, হার্ট এটাক, বিলবোর্ড হট১০০-এ ১২ নম্বর স্থানে অভিষেক করে। এই গানটি প্রকাশের প্রথম সপ্তাহে ২১৫,০০০ কপির বেশী বিক্রিত হয়েছিল। এই গানটি পরিশেষে শীর্ষ ১০-এর মধ্যে অবস্থান করে (যেটি মার্কিন টপ ১০-এ লোভাটোর তৃতীয় উপস্থিতি)। এই গানটি একই সাথে যুক্তরাজ্য, অস্ট্রেলিয়া এবং ইউরোপেও সফলতা অর্জন করে। এই অ্যালবামের দ্বিতীয় গান, ম্যাড ইন দ্য ইউএসএ "বিলবোর্ড হট ১০০"-এর সর্বোচ্চ ৮০ নম্বর স্থান দখল করে। "ডেমি" অ্যালবামের তৃতীয় গান, নিয়ন লাইটস, "বিলবোর্ড হট ১০০"-এর সর্বোচ্চ ৩৬ নম্বর স্থান দখল করে এবং মার্কিন হট ডান্স ক্লাব সঙ্গীতে ১ নম্বর স্থান দখল করে। এই অ্যালবামের চতুর্থ গান; র‍্যালি ডোন্ট কেয়ারে লোভাটোর সাথে শের লয়েড গান পরিবেশন করেছেন, এই গানটি লোভাটোর তৃতীয় গান হিসেবে "ইউএস ডান্স চার্ট"-এ উপস্থিত হয়েছে এবং "বিলবোর্ড হট ১০০"-এর ৯৮ নম্বর স্থানে অভিষেক করে, অতঃপর সর্বোচ্চ ২৬ নম্বর স্থানে ক্রমবর্ধমান হয়েছে।


title: ডেমি লোভাটো

text: ২০০৯ সালের মে মাসে, লোভাটো মার্কিন অংশীদারিত্বের এওসিনোফিলিয়া ব্যাধির শিক্ষা বিভাগের "মাননীয় প্রতিনিধি" হিসেবে নিযুক্ত হন। ডিজনি'স ফ্রেন্ডস ফর চেঞ্জের সাথে সংযুক্ত থাকার সময়, ২০০৯ সালে একটি উদ্যোগের অংশ হিসেবে লোভাটো, দ্য জোনাস ব্রাদার্স, মাইলি সাইরাস এবং সেলিনা গোমেজ "সেন্ড ইট অন" নামে একটি গান রেকর্ড করেন। এই গানটি বিলবোর্ড হট ১০০-এর ২০ নম্বর স্থানে অভিষেক করে, এবং এই গান হতে প্রাপ্ত সকল অর্থ ডিজনি বিশ্বব্যাপী সংরক্ষণ তহবিলের মাধ্যমে পরিবেশগত দাতব্যদেরকে দান করে দেন। ২০১০ সালের মার্চে দাতব্য সংস্থার জন্য লোভাটো এবং জো জোনাস "ম্যাক এ ওয়েভ" নামে আরেকটি গান রেকর্ড করে। তিনি হচ্ছেন "জয়েন দ্য সার্জ ক্যাম্পেইন!", "ডুসামথিং.ওআরজি" এবং ক্লিন এন্ড ক্লিনের "জয়েন দ্য সার্জ"-এর একজন মুখপাত্র; এই প্রচারণাগুলোর মাধ্যমে একটি জাতীয় প্রচারণা করা হয় যেখানে কিশোর-কিশোরীদের তাদের সম্প্রদায়ের জন্য বিভিন্ন পদক্ষেপ গ্রহণ করতে উৎসাহ প্রদান করে।


title: ডেমি লোভাটো

text: ২০০৯ সালে, লোভাটো জোনাস ব্রাদার্স, মাইলি সাইরাস এবং সেলিনা গোমেজের সাথে সেন্ড ইট অন, একটি চ্যারিটি গান এবং ডিজনি'স ফ্রেন্ডস ফর চেঞ্জের প্রধান গানটি রেকর্ড করেন। ডিজনি বিশ্বব্যাপী সংরক্ষণ তহবিলের সহযোগিতায় এই গানগুলোর সম্পূর্ণ অর্থ পরিবেশগত দাতব্য প্রতিষ্ঠানদের দান করে দেয়া হয়। ডিজনি চ্যানেলে সম্প্রচারিত পরিস্থিতিগত কমেডি নাটক সনি উইথ এ চান্স, যেখানে লোভাটো "সনি মুনরো" চরিত্রে অভিনয় করেছেন। তিনি হচ্ছেন ফেব্রুয়ারি ৮-এ মুক্তিপ্রাপ্ত গল্পের ভেতর গল্প "সো র‍্যান্ডম!"-এ অন্তর্ভুক্ত হওয়া সবচেয়ে নতুন সদস্য। লোভাটোর অভিনয় ক্ষমতা সম্পর্কে রবার্ট লয়েড লস অ্যাঞ্জেলেস টাইমসে "খুব ভালো" বলে বর্ণিত করেছেন, এবং একই সাথে তিনি লোভাটোকে হানা মন্টানার অভিনেত্রী (এবং বন্ধু) মাইলি সাইরাসের সাথে তুলনা করেছেন। উক্ত বছরের জুনে, তিনি ডিজনি চ্যানেলের চলচ্চিত্র, প্রিন্সেস প্রোটেকশন প্রোগ্রামে প্রিন্সেস রোসালিন্দা / রোসি গঞ্জালেজ চরিত্রে অভিনয় করেছেন। এই চলচ্চিত্রটি, ডিজনি চ্যানেল অরিজিনাল মুভির চতুর্থ সর্বোচ্চ রেট পাওয়া চলচ্চিত্র।


title: ডেমি লোভাটো

text:
লোভাটো গ্লি-এর ৫ম আসরে কমপক্ষে ৬টি উপস্থিত হওয়ার পরিকল্পনা করেছিলেন। যাহোক তিনি উক্ত সিজনে মাত্র ৪টি পর্বে উপস্থিত হতে পেরেছিলেন। তিনি "দানি" চরিত্রে অভিনয় করেছেন, যেখানে তিনি একজন সংগ্রামী নিউ ইয়র্ক-ভিত্তিক শিল্পীর যিনি রাশেল বেরি (লি মিশেল) ও সান্টানা লোপেজের (নায়া রিভেরা) বন্ধু এবং তিনি নতুন সহকর্মী এডাম ল্যামবার্টের চরিত্রের সাথে মিথস্ক্রিয়া ঘটান। লোভাটো এই আসরের দ্বিতীয় পর্বে অভিষেক করেন, যেটি অক্টোবরের ৩ তারিখে প্রচার হয়েছিল। ১৯ নভেম্বরে, তিনি "স্টেয়িং স্ট্রং: ৩৬৫ ডেস এ ইয়ার" নামে একটি বই প্রকাশ করেন, যেটি "দ্য নিউ ইয়র্ক টাইমস"-এ সবচেয়ে বেশী বিক্রিত হওয়া বইয়ের তালিকায় শীর্ষস্থান দখল করে। অতঃপর লোভাটো একটি স্মৃতিকথা লিখতে রাজি হন, যেটি প্রকাশের প্রতীক্ষায় রয়েছে।
২০১৩ সালে ২৯ সেপ্টেম্বর, তিনি তার আগামী নিয়ন লাইটস ট্যু ঘোষণা করেন (যেখানে তিনি একবার কানাডায় ভ্রমণ করবেন), যেটি ২০১৪ সালের ৯ ফেব্রুয়ারি শুরু হয় এবং ১৭ মে শেষ হয়। একই বছরের ২১ অক্টোবর, তিনি ডিজনির চলচ্চিত্র ফ্রোজেনের জন্য লেট ইট গো প্রকাশ করেন, যেটি ২৭ নভেম্বর থিয়েটারে প্রকাশ করা হয় এবং এই গানটিকে এই চলচ্চিত্রের সাউন্ডট্রেকের একটি গান হিসেবে প্রচারণা করা হয়। এই গানটি মার্কিন বিলবোর্ড হট ১০০-এর সর্বোচ্চ ৩৮ নম্বর স্থান দখল করে এবং প্রায় ২০ সপ্তাহ উক্ত চার্টে অতিবাহিত করে। ২০১৩ সালের ১৮ ডিসেম্বরে, লোভাটো নিশ্চিত করেন যে তিনি আর দ্য এক্স ফ্যাক্টরে উপস্থিত হবেন না। ২০১৪ সালে ১৮ মে, দ্য ভ্যাম্পসের অভিষেক অ্যালবাম, মিট দ্য ভ্যাম্পসের চতুর্থ গান সামবডি টু ইউতে লোভাটো গান পরিবেশন করেছেন। একই বছরের ২৯ মে, তিনি তার চতুর্থ কনসার্ট ট্যুর (এবং প্রথম বিশ্ব ট্যুর, যেটি ২৫টি শহরে সংগঠিত হয়), ডেমি ওয়ার্ল্ড ট্যুর, এবং এটি তার উত্তর আমেরিকায় প্রথম ট্যুর। ২০১৪ সালের নভেম্বর মাসে, লোভাটো এনরিক ইগলেসিয়াসের সাথে সেক্স এন্ড লাভ ট্যুর সংবলিত এক অনুষ্ঠান শুরু করেন। একই সাথে তিনি তার অনেকদিনের বন্ধু নিক জোনাসের সাথে নিক জোনাস অ্যালবামের "আভালাঞ্চে" গানে কাজ করেছেন, এই গানটি ২০১৪ সালের নভেম্বর মাসে প্রকাশিত হয়। লোভাটো অলি মার্সের চতুর্থ স্টুডিও অ্যালবাম, নেভার বিন বেটারের দ্বিতীয় গান আপে উপস্থিত হয়েছেন।


title: ডেমি লোভাটো

text: লোভাটোর অভিষেক অ্যালবাম, ডোন্ট ফরগেট, ২০০৮ সালের ২৩ সেপ্টেম্বর প্রকাশ করা হয়, এবং সাধারণত সমালোচকরা ইতিবাচক রিভিউ প্রদান করেছিলন। এন্টারটেইনমেন্ট উইকলির মাইকেল স্লেজাক বলেন, "ডেমি লোভটো হতে পারে তার ভক্তদের পরিতৃপ্ত করতে পেরেছেন কিন্তু তিনি ডোন্ট ফরগেটের মাধ্যমে কোনো রকার জয়লাভ করতে পারবেন না"। উক্ত অ্যালবামটি বিলবোর্ড ২০০-এ ২ নম্বর স্থানে অভিষেক করে, প্রথম সপ্তাহে এই অ্যালবামটির ৮৯,০০০ কপি বিক্রি হয়েছিল। এর গানগুলোর মধ্যে ১০টি গানে সহযোগী-লেখক হিসেবে সাথে ছিল জোনাস ব্রাদার্স। "ডোন্ট ফরগেট" আমেরিকায় ৫০০,০০০ কপির বেশী বিক্রি হবার ফলে রেকর্ডিং ইন্ডাস্ট্রি এসোসিয়েশন অফ আমেরিকা (আরআইএএ) দ্বারা গোল্ড হিসেবে প্রত্যয়িত হয়েছিল। এর প্রধান গান, গেট ব্যাক, এর পপ রক শৈলীর জন্য প্রশংসা কুড়িয়েছিল, এবং বিলবোর্ড হট ১০০-এ সর্বোচ্চ ৪৩ নম্বর স্থান অধিকার করেছিল। শুধু এই গানটি আমেরিকায় ৫৬০,০০০ কপির বেশী বিক্রি হয়েছিল। এই অ্যালবামের দ্বিতীয় গান, লা লা ল্যান্ড, এর শক্ত রক উপাদানের জন্য উদাহৃত হয়েছিল এবং "বিলবোর্ড হট ১০০"-এ সর্বোচ্চ ৫২ নম্বর স্থান অধিকার করেছিল। একই সাথে এই গানটি আয়ারল্যান্ড এবং যুক্তরাজ্যে শীর্ষ ৪০-এ অন্তর্ভুক্ত হয়েছিল। উক্ত গানের চিত্রসঙ্গীতটি ব্রেন্ডন মালোয় এবং টিম উইলার পরিচালনা করেন।


title: ডেমি লোভাটো

text: ২০১৫ সালের ১ জুলাই, লোভাটো "কনফিডেন্ট"-এর প্রধান গান কুল ফর দ্য সামার প্রকাশ করেন। ২০১৫ সালের ১৮ সেপ্টেম্বর, এই অ্যালবামের দ্বিতীয় গান হিসেবে কনফিডেন্ট প্রকাশ করেন। ২০১৫ সালের ১৭ অক্টোবর, "কুল ফর দ্য সামার" ও "কনফিডেন্ট"-এর মিশ্রিত গান পরিবেশন করেন, এবং সেটারডে নাইট লাইভ অনুষ্ঠানের ৪১তম আসরে স্টোন কোল্ড গানটি পরিবেশন করেন। লোভাটো ফল আউট বয়ের চতুর্থ স্টুডিও অ্যালবাম আমেরিকান বিউটি / আমেরিকান সাইকোর ইরেসিস্টিবলের পুনঃপ্রকাশে উপস্থিত হন। একই মাসে, মুখ্য মডেলিং সংস্থা উইলহেলমিনা মডেলসের সাথে স্বাক্ষরিত হন। ২০১৫ সালের ২২ অক্টোবর, লোভাটো তার আরএন্ডবি-চারিত গান ওয়েটিং ফর ইউ-এর চিত্রসঙ্গীত প্রকাশ করেন, যেটিতে তার সাথে মার্কিন র‍্যাপার সিরাহ-ও উপস্থিত ছিলেন। ২০১৫ সালের ২৬ অক্টোবর, লোভাটো এবং নিক জোনাস ঘোষণা করেন যে, তারা দুজনে ফিউচার নাউ ট্যুরের জন্য একসাথে ট্যুর করবেন। ২০১৫ সালের ১১ ডিসেম্বরে অনুষ্ঠিত সঙ্গীতে বিলবোর্ড নারী অনুষ্ঠানে প্রথমবারের মতো প্রদানকৃত "রুলব্রেকার পুরস্কার"-এ সম্মানিত হন। ২০১৬ সালের ২১ মার্চ, "স্টোন কোল্ড" গানটিকে "কনফিডেন্ট" অ্যালবামের তৃতীয় এবং সর্বশেষ গান হিসেবে প্রকাশ করা হয়। ২০১৬ সালের ১ জুলাই, লোভাটো তার ট্যুরের প্রচারণার জন্য তার নতুন গান, বডি সে প্রকাশ করেন।


title: ডেমি লোভাটো

text: লোভাটোর তৃতীয় অ্যালবাম, আনব্রোকেনের উপর মন্তব্য করে রায়ান টেডার বলেন, "ডেমির জল কণ্ঠস্বর আমাকে প্রবাহিত করে নিয়ে যায়! আমার তার কণ্ঠ সম্পর্কে কোনো ধারণা ছিল না যে তার কণ্ঠ এতো ভালো হতে পারে। সে হচ্ছে আমার সাথে কাজ করা শিল্পীদের মধ্যে সবচেয়ে ভালো গায়িকা। সোজাসুজি, এতো ভালো... আমি বলতে চাইতেছি যে, সে হচ্ছে কেলি ক্লার্কসনের লেবেলের গায়িকা। এবং কেলি একটি পাইপ স্থাপন করেছে।" তিনি লোভাটোর চতুর্থ অ্যালবাম ডেমির একটি গান, নিয়ন লাইটে এক সাথে কাজ করা প্রসঙ্গে আরো মন্তব্য করেন এই বলে যে, "লোভাটো, পপ সঙ্গীতে, সবচেয়ে বৃহত্তম পরিসরধারী গায়িকা। আমার সাথে কাজ করা সর্বোচ্চ পূর্ণ কণ্ঠ গায়িকা হতে পারে লোভাটো।" "অল্টার দ্য প্রেস"-এর টামসিন উইলস ডেমিতে লোভাটোর কণ্ঠ সম্পর্কে বলেছেন, "এটা দেখায় যে তার কণ্ঠটা কতটুকু শক্তিশালী এবং কতোগুলো শৈলী প্রকরণকে তিনি নিজেই সম্পূর্ণভাবে পূর্ণ করতে পারেন।"


title: ডেমি লোভাটো

text: দেমেত্রিয়া ডেভন লোভাটো (; উচ্চারণ:; জন্ম: ২০ আগস্ট ১৯৯২) হলেন একজন মার্কিন অভিনেত্রী, গায়িকা এবং গীতিকার। বার্নি এন্ড ফ্রেন্ডসের ৭ম এবং ৮ম আসরে শিশু অভিনেত্রী হিসেবে টেলিভিশনে অভিষেকের পর, ২০০৮ সালে ডিজনি চ্যানেলের টেলিভিশন চলচ্চিত্র ক্যাম্প রকে অভিনয় করার মাধ্যমে খ্যাতি অর্জন করেছেন। একই সময় লোভাটো তার অভিষেক গান দিস ইজ মি প্রকাশ করেন, যেটি বিলবোর্ড হট ১০০-এ সর্বোচ্চ ৯ নম্বর স্থান অধিকার করে। ক্যাম্প রক চলচ্চিত্রটির এবং এর সাউণ্ড-ট্রেকের সফলতার ফলে হলিউড রেকর্ডস লোভাটোর সাথে একটি রেকর্ডিং চুক্তি স্বাক্ষর করে। তার অভিষেক অ্যালবাম, ডোন্ট ফরগেট (২০০৮), আমেরিকার বিলবোর্ড ২০০-এর ২ নম্বর স্থানে অভিষেক করে। একই বছর, লোভাটো ডিজনি চ্যানেলের টেলিভিশন সিরিজ সনি উইথ এ চান্সে নাম ভূমিকায় অভিনয় করেন এবং তার দ্বিতীয় বার্ষিক অ্যালবাম, হেয়ার উই গো অ্যাগেইন প্রকাশ করেন, যেটি "বিলবোর্ড ২০০"-এ শীর্ষ স্থান দখল করা তার প্রথম অ্যালবামে পরিণত হয়।


title: শিবাজী চট্টোপাধ্যায়

text: শিবাজী চট্টোপাধ্যায় তিন শতাধিক গানে কণ্ঠ দেন। সঙ্গীত জগতের অন্যতম বিরল প্রতিভাবান পরিচালক আর.ডি. বর্মণের সুরে তিনি ‘নাইনটিন ফোরটি টু: এ লাভ স্টোরী’ (১৯৯৪) ছবির ‘ইয়ে সফর হেয়’ গানটি গান। এছাড়াও, তিনি হিন্দি চলচ্চিত্র গুদগুদি (১৯৯৭)’তে গান। বাংলা চলচ্চিত্র ‘সমাপ্তি’, মমতা’, শাপমুক্তি’তেও গান গান। ‘ভালোবাসা ভালোবাসা’ ছবির একটি চমকপ্রদ গান হিসেবে ‘খোঁপার ওই গোলাপ’ গানটি গান ১৯৮৫ সালে। ছবিটির পরিচালক ছিলেন তরুণ মজুমদার। তার অন্যান্য মন কাড়ানো গানের ছবিগুলো হচ্ছে - পথ ভোলা, আগমন, সজনী গো সজনী, শ্রীমতি হংস রাজ ইত্যাদি। দ্বৈত সঙ্গীতের গান হিসেবে অঞ্জলী ছবিতে হেমন্ত, মান্না দে, আশা ভোঁসলে’র সাথে গান গেয়েছেন। আলো, ভালোবাসার অনেক নাম, চাঁদের বাড়ী (২০০৭) ছবির গানেও শিবাজী চট্টোপাধ্যায় অংশ নেন।


title: ডেমি লোভাটো

text: ২০১৭ সালের ফেব্রুয়ারি মাসে, লোভাটো "বিয়ন্ড সাইলেন্স" নামে একটি তথ্যচিত্রে কার্যনির্বাহী সৃষ্টিকর্তা হিসেবে কাজ করেছেন। উক্ত তথ্যচিত্রে ৩ জন ব্যক্তিকে দেখানো হয়েছে যারা বিভিন্ন ধরনের মানসিক রোগে আক্রান্ত, যেসকল মানসিক রোগ দেখানো হয়েছে তার মধ্যে দ্বিপদসংক্রান্ত অসদাচরণ, স্কিটসোফ্রিনিয়া, বিষণ্নতা এবং উদ্বেগ অন্তর্ভুক্ত ছিল। ২০১৭ সালের মার্চে মুক্তিপ্রাপ্ত চিট কোডসের গান নো প্রোমিসেসে কণ্ঠ দিয়েছেন, এবং একই সাথে তিনি এর চিত্রসঙ্গীতেও উপস্থিত হয়েছেন। অন্যদিকে ২০১৭ সালের জুনে মুক্তিপ্রাপ্ত, জ্যাক্স জোন্সের গান ইন্সট্রাকশনে স্টেফলন ডনের সাথে কণ্ঠ দিয়েছেন এবং তিনি এর চিত্রসঙ্গীতেও উপস্থিত হয়েছেন। ২০১৭ সালে, টাইমের বার্ষিক ১০০ সবচেয়ে প্রভাবশালী মানুষের মধ্যে লোভাটো অন্তর্ভুক্ত হন। ২০১৭ সালের ৫ মে, লোভাটো ইউটিউবে তার তথ্যচিত্র "আই এম: ডেমি লোভাটো" প্রকাশের ঘোষণা দেন। একই মাসের ৮ তারিখে, তিনি জাতিসংঘের উদ্যোগ "গার্ল আপ"কে সহযোগিতা করার জন্য খেলাধুলার পোশাকের প্রতিষ্ঠান ফ্যাবলেটিকসের সাথে সহযোগিতার ঘোষণা দেন। একই বছর ১১ জুলাই, লোভাটো তার ষষ্ঠ স্টুডিও অ্যালবামের প্রথম গান সরি নো সরি প্রকাশ করেন। ২৩ আগস্টে, তিনি তার ষষ্ঠ স্টুডিও অ্যালবাম টেল মি ইউ লাভ মি প্রকাশের তারিখ ঘোষণা করেন। এই অ্যালবামটি ২০১৭ সালের ২৯ সেপ্টেম্বর প্রকাশের কথা রয়েছে।


title: মেক্সিকো

text: মেক্সিকান যুক্তরাষ্ট্র, () বা সাধারণ নামে মেক্সিকো () ( ) উত্তর আমেরিকার একটি যুক্তরাষ্ট্রীয় সাংবিধানিক প্রজাতন্ত্র। এই দেশের উত্তর সীমান্তে অবস্থিত মার্কিন যুক্তরাষ্ট্র; দক্ষিণ ও পশ্চিমে প্রশান্ত মহাসাগর; দক্ষিণ-পূর্বে গুয়াতেমালা, বেলিজ ও ক্যারিবিয়ান সাগর এবং পূর্বে মেক্সিকো উপসাগর অবস্থিত। প্রায় দুই মিলিয়ন বর্গ কিলোমিটার জুড়ে অবস্থিত মেক্সিকো আয়তনের বিচারে দুই আমেরিকার পঞ্চম বৃহত্তম রাষ্ট্র তথা বিশ্বের চতুর্দশ বৃহত্তম স্বাধীন রাষ্ট্র। দেশের জনসংখ্যা প্রায় ১০৯ মিলিয়ন; জনসংখ্যার বিচারে মেক্সিকো বিশ্বের একাদশ জনবহুল রাষ্ট্র। মেক্সিকো যুক্তরাষ্ট্র একত্রিশটি রাজ্য ও রাজধানী শহর একটি যুক্তরাষ্ট্রীয় জেলা নিয়ে গঠিত।


title: গুন্ডা

text: যদিও মেক্সিকোর মাদক কার্টেলরা বা মাদক পাচারকারী সংঘঠন কয়েক যুগ ধরে টিকে আছে, তারা আরো শক্তিশালী হয়ে উঠেছে ১৯৯০ দশকে কলাম্বিয়ার কালি কার্টেল এবং মেডেলিন কার্টেল এর মৃত্যুর পর। মেক্সিকোর মাদক কার্টেলরা এখন যুক্তরাষ্ট্রের মাদক বাজার নিয়ন্ত্রণ করে।পয়শ্চটি ভাগ কোকেইন যুক্তরাষ্ট্রে প্রবেশ করে মেক্সিকো হতে, এবং বেশিরভাগ অংশ প্রবেশ করে ফ্লোরিডার মধ্য দিয়ে। দক্ষিণ আমেরিকা থেকে কোকেইন চালান হয় মেক্সিকো বা মধ্য আমেরিকার মধ্য দিয়ে সাধারণত স্থলপথে বা আকাশপথে মেক্সিকোর উত্তরদিকের এলাকাগুলোতে। এরপর কোকেইনগুলো ছোট ছোটভাগে বিভক্ত হয়ে যুক্তরাষ্ট্র-মেক্সিকো সীমানা পাড়ি দেয়। প্রধান গুন্ডাদলের নেতাদের গ্রেফতার বিশেষ করে টিজুনা এবং গালফ কার্টেল যেটি মেক্সিকোর মাদক যুদ্ধ বাড়িয়ে দিয়েছে কারণ গুন্ডাদলগুলো লড়াই করতে থাকে যুক্তরাষ্ট্রে মাদক পাচারের নিয়ন্ত্রন নিতে।


title: ইন্দোনেশিয়া-মেক্সিকো সম্পর্ক

text:
২০১৩ সালের মে মাসে, ইন্দোনেশিয়ার পররাষ্ট্র মন্ত্রী এক রাষ্ট্রীয় সফরে মেক্সিকো যান। তাঁর এই সফরের উদ্দেশ্য ছিল, ইন্দোনেশিয়া ও মেক্সিকোর কূটনৈতিক সম্পর্ক স্থাপনের ৬০ বছরপূর্তি উদযাপন। এই উপলক্ষ্যে ইন্দোনেশিয়া এবং মেক্সিকোর ডাক বিভাগ যৌথভাবে স্মারক ডাকটিকিট প্রকাশ করে। এই ডাকটিকিটে, মেক্সিকোর চিহ্ন হিসেবে জাতীয় পশু "মেক্সিকান জাগুয়ার" এবং ইন্দোনেশিয়ার চিহ্ন হিসেবে "ইন্দোনেশিয়ান ক্লাউডেড লিওপার্ড" ব্যবহার করা হয়।২০১৬ সালে দুই দেশের মধ্যকার বাণিজ্যের মোট পরিমাণ ছিল ১.৩ বিলিয়ন (১৩০ কোটি) মার্কিন ডলারের।
মেক্সিকোতে ইন্দোনেশিয়ার প্রধান রপ্তানি পণ্যগুলো হল, টেক্সটাইল, রাবার, পাম তেল, সোনা প্রভৃতি। অপরদিকে ইন্দোনেশিয়ায় মেক্সিকোর প্রধান রপ্তানি পণ্যগুলোর মধ্যে রয়েছে, অ্যালুমিনিয়াম, রূপা, তামা, তুলা, ট্র্যাক্টর, কম্পিউটারের যন্ত্রাংশ, পেট্রোলিয়াম প্রভৃতি।


title: তাইওয়ান–মেক্সিকো সম্পর্ক

text: ১৯৪৯ সালের শুরুতে মেক্সিকো প্রজাতন্ত্রী চীনের কুওমিন্টাংয়ের সাথে সম্পর্ক রাখা শুরু করে। তবে ১৯৭১ সালে মেক্সিকোর সাথে প্রজাতন্ত্রী চীন তথা তাইওয়ানের আনুষ্ঠানিক সম্পর্ক ভেঙে যায়। কারণ মেক্সিকো জাতিসংঘ সাধারণ পরিষদ রেজোল্যুশন ২৭৫৮-এ গণপ্রজাতন্ত্রী চীনের পক্ষে ভোট দিয়ে জাতিসংঘে চীনের পক্ষ থেকে প্রতিনিধিত্বকারী রাষ্ট্র হিসেবে গণপ্রজাতন্ত্রী চীনের অবস্থানের পক্ষেই থাকে। ইউএন রেজোল্যুশন ২৭৫৮ এর পর থেকে মেক্সিকো গণপ্রজাতন্ত্রী চীনের সাথে আনুষ্ঠানিকভাবে কূটনৈতিক সম্পর্ক রাখছে, আর প্রজাতন্ত্রী চীনের সাথে ১৯৭২ সাল থেকে কূটনৈতিক সম্পর্ক বজায় রাখছে অনানুষ্ঠিকভাবে।


title: উত্তর আমেরিকা

text:
উত্তর আমেরিকার দশটি মেট্রোপলিটনের আটটিই যুক্তরাষ্ট্রে অবস্থিত। মেট্রোপলিটন শহর গুলোর জনসংখ্যা ৫.৫ মিলিয়নের বেশি, তেমনি কিছু শহর হলো নিউ ইয়র্ক সিটি মেট্রোপলিটন এলাকা, লস অ্যাঞ্জেলস মেট্রোপলিটন এলাকা, শিকাগো মেট্রোপলিটন এলাকা এবং ডালাস-ফোর্ট ওয়ার্থ মেট্রোপ্লেক্স । গ্রেটার মেক্সিকো সিটি হলো যুক্তরাষ্ট্র এবং মেক্সিকোর মধ্যবর্তি সর্বাধিক জনবহুল মেট্রোপলিটন শহর । অন্যদিকে কানাডার টরেন্টো মেট্রোপলিটন এলাকা দশটি বৃহৎ উত্তর আমেরিকান মেট্রোপলিটনের মধ্যে অন্যতম যার জনসংখ্যা ছয় মিলিয়ন। কানাডা-যুক্তরাষ্ট্র সীমান্ত এবং মেক্সিকো-যুক্তরাষ্ট্র সীমান্তবর্তী শহর গুলোতে আন্তর্জাতিক মেট্রোপলিটন শহর গড়ে উঠেছে। সীমান্তবর্তী শহরগুলোর মধ্যে ডেট্রয়েট-উইন্ডসোর এবং সান ডিয়াগো-টিযুয়ানা মেট্রোপলিটন গুলোর বাণিজ্যিক, অর্থনীতি এবং সাংস্কৃতিক উন্নতি উল্লেখযোগ্য। এসব মেট্রোপলিটন গুলো মিলিয়ন ডলার বাণিজ্যের জন্য বিশেষ উপযোগী। ২০০৪ সালের যোগাযোগ অংশিদারিত্ব গবেষণা থেকে দেখা যায় যে, ডেট্রয়েট-উইন্ডসোর সীমান্ত দিয়ে প্রায় $১৩ বিলিয়ন বাণিজ্য এবং সানডিয়াগো-টিযুয়ানা সীমান্ত দিয়ে $২০ বিলিয়ন বাণিজ্য হয়েছে।
উত্তর আমেরিকা মহাদেশ হল মেট্রোপলিটন শহর গুলোর উন্নতির প্রত্যক্ষদর্শী। যুক্তরাষ্ট্রে এগারোটি বড় অঞ্চল আছে যেগুলো কিনা মেক্সিকো এবং কানাডার সাথে সীমান্ত বিনিময় করে। এই অঞ্চল গুলো হলো অ্যারিজোনা সান করিডোর, কাসাডিয়া, ফ্লোরিডা, ফ্রন্টরেঞ্জ, গ্রেট লেক মেগারিজিয়ন, গালফ কোস্ট মেগারিজিয়ন, উত্তর-পূর্ব মেগারিজিয়ন, উত্তর ক্যালিফোর্নিয়া, পিডমন্ট আটলান্টিক, সাউদার্ন ক্যালিফোর্নিয়া এবং টেক্সাস ট্রায়াঙ্গেল। কানাডা এবং মেক্সিকোতেও মেগারিজিয়ন রয়েছে। এদের মধ্যে কিউবিক সিটি- উইন্ডসোর করিডোর, গোল্ডেন হর্সহো দুটিকে ধরা হয় গ্রেট লেক মেগারিজিওন এবং মেগাপলিস অব সেন্ট্রাল মেক্সিকো। অন্যদিকে ঐতিহ্যগতভাবে মেগারিজিওন হিসেবে ধরা হয় বোস্টন ওয়াশিংটন ডিসি করিডোরকে। ২০০০ সালের মেগারিজিয়নের বৈশিষ্ট্য অণুসারে গ্রেটলেক মেগাপলিস এর জনসংখ্যা হলো প্রায় ৫৩,৭৬৮,১২৫ জন।


title: উত্তর আমেরিকা

text: এই দেশগুলো আন্ত:মহাদেশীয় বাণিজ্যিক এলাকার অংশ। মেক্সিকো যেমন কলম্বিয়া এবং ভেনিজুয়েলার সাথে জি৩ ফ্রি ট্রেড অ্যাগ্রিমেন্টে যুক্ত সাথে সাথে ইইউ এর সাথেও চুক্তিবদ্ধ। যুক্তরাষ্ট্র কতৃর্ক প্রস্তাবিত এবং রক্ষনাবেক্ষনকৃত বাণিজ্যিক চুক্তিগুলো মূলত ট্রান্স-আটলান্টিক ফ্রি ট্রেড এরিয়া এবং ইইউ এর সাথে সম্পর্কিত, অন্যদিকে ইউএস-মধ্যপ্রাচ্য ফ্রি ট্রেড এরিয়া মূলত বিভিন্ন মধ্যপ্রাচ্যের দেশগুলোর সাথে মুক্ত বাণিজ্যের সুবিধা দেয়, এবং ট্রান্স-প্যাসিফিক স্ট্যাটেজিক ইকোনমিক পার্টনারশিপ মূলত দক্ষিণ-পূর্ব এশিয়ার দেশসমূহ, অস্ট্রেলিয়া এবং নিউজিল্যান্ডের মধ্যে বিদ্যমান।


title: উত্তর মেরুদেশীয় অঞ্চলে রাষ্ট্রাধীনতার দাবি

text: জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে। এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।


title: প্রজাতন্ত্রী টেক্সাস

text: প্রজাতন্ত্রী টেক্সাস ছিল উত্তর আমেরিকার যুক্তরাষ্ট্র এবং মেক্সিকোর মধ্যবর্তী একটি ক্ষণস্থায়ী দেশ, যা ১৮৩৬ হতে ১৮৪৫ সাল পর্যন্ত বিদ্যমান ছিল। টেক্সাস বিদ্রোহের ফলস্বরূপ মেক্সিকো হতে বিচ্ছিন্ন হওয়া একটি প্রজাতন্ত্র হিসেবে এর উৎপত্তি, দেশটির অধিভূক্ত সীমানা কেবল বর্তমান মার্কিন অঙ্গরাজ্য টেক্সাসই নয়, বরং বর্তমান সময়ের নতুন মেক্সিকো, ওকলাহোমা, কান্সাস, কলোরাডো, এবং ওয়াইয়োমিং এর অংশবিশেষ নিয়ে বিস্তৃত ছিল। যুক্তরাষ্ট্রের সহিত পূর্ব সীমানা এ‌ডাম্স-ওনিস চুক্তির মাধ্যমে নির্ধারিত হয়, এই চুক্তি ১৮১৯ সালে যুক্তরাষ্ট্র এবং স্পেনের মধ্যে সম্পাদিত হয়। মেক্সিকোর সহিত এর দক্ষিণ এবং সর্বপশ্চিমের সীমানা প্রজাতন্ত্রের জীবদ্দশায় সর্বসময়ের জন্য বিতর্কিত ছিল, যখন টেক্সাস সীমানা হিসেবে দাবী করে রিও গ্রাণ্ডেকে এবং মেক্সিকো নুয়েসেস নদীকে সীমানা হিসেবে দাবী করে। এই বিরোধই পরবর্তীতে টেক্সাস সংযুক্তির পর আমেরিকা ও মেক্সিকোর মধ্যে সংঘটিত মার্কিন-মেক্সিকিয় যুদ্ধের সূত্রপাত ঘটায়।


title: বাংলাদেশ–মেক্সিকো সম্পর্ক

text: দ্বিপাক্ষিক অর্থনৈতিক কর্মকাণ্ড সম্প্রসারণে দুই দেশই নিজেদের আগ্রহের কথা প্রকাশ করেছে। ২০১১ সালে বাংলাদেশের একটি ব্যবসায়ী দল মেক্সিকোতে দ্বিপাক্ষিক বাণিজ্য ও বিনিয়োগ করার মত মৌলিক ক্ষেত্রের সন্ধানে মেক্সিকো সফর করে। ২০১৩ সালে দ্বিপাক্ষিক বাণিজ্যের সুযোগবৃদ্ধি এবং সেইসাথে চোরাচালানি রোধকল্পে প্রশাসনিক সহায়তার জন্য একটি চুক্তি স্বাক্ষর করে। জলবায়ু পরিবর্তন ও দারিদ্র্য খাতে সহযোগিতাকেও দুই দেশের পারস্পরিক সাহায্যের অন্যতম খাত হিসেবে চিহ্নিত করা হয়েছে।


title: ইন্দোনেশিয়া-মেক্সিকো সম্পর্ক

text:
১৯৫৩ সালের ৬ এপ্রিল ইন্দোনেশিয়া এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
অতি শীঘ্রই জাপানের রাজধানী টোকিওতে অবস্থিত মেক্সিকো দূতাবাসের নিকট, ইন্দোনেশিয়া বিষয়ক কার্যক্রমের দায়িত্ব ন্যাস্ত করা হয় এবং একই সাথে জাপানে নিযুক্ত মেক্সিকোর রাষ্ট্রদূতকে জাপানের পাশাপাশি, ইন্দোনেশিয়ার দায়িত্ব দেয়া হয়। ১৯৬১ সাল পর্যন্ত এই অবস্থা বিদ্যমান ছিল এবং ১৯৬১ সালে ইন্দোনেশিয়ায় মেক্সিকোর দূতাবাস স্থাপন করা হয়। ২০০৮ সালে এবং ২০১২ সালে ইন্দোনেশিয়ার রাষ্ট্রপতি সুসিলো বামবাং ইয়ুধনো রাষ্ট্রীয় সফরে মেক্সিকো যান। তবে ২০১২ সালে তিনি, মেক্সিকোর শহর লস কাবোস এ অনুষ্ঠিত ২০১২ এপিইসি সম্মেলনে যোগ দিতে মেক্সিকো যান।


title: লাদ্রি দি বিচিক্লেত্তে

text: প্রথম দিন আন্তোনিও পুত্র ব্রুনোকে নিয়ে কাজে যায়। কাজের প্রথম দিনে মইয়ের উপর ওঠে পোস্টার লাগানোর সময় এক যুবক তার সাইকেল চুরি করে পালায়। আন্তোনিও তার পিছে তাড়া করে কিন্তু চোরের এক বন্ধু পথ আটকালে সে তাকে হারিয়ে ফেলে। পুলিশ তাকে জানায় তারা তেমন কিছুই করতে পারবে না এবং জানায় যে চুরিকৃত জিনিসপত্র পিয়াজ্জা ভিত্তোরিও বাজারে বিক্রি হয়ে থাকে। আন্তোনিও তার কয়েকজন বন্ধু ও ব্রুনোকে নিয়ে সেখানে সাইকেলের খুঁজে যায়। একটি সাইকেল আন্তোনিও সাইকেলের মত দেখতে পেয়ে তারা পুলিশ কর্মকর্তাকে তলব করে, কিন্তু সাইকেলের নম্বর মিলে না।


title: এম্বিগিউইটি প্রভাব

text: আরো বেশি বাস্তবিক উদাহরণ টা যদি দেওয়া হয়, তাহলে সেটা হবে, মানুষ কিভাবে টাকা বিনিয়োগ করে। একজন বিনিয়োগকারীকে স্টক মার্কেটে টাকা রাখার চেয়ে তার অর্থ সরকারী বন্ড বা ব্যাংক ডিপোজিটে রাখতে বেশি আগ্রহী হতে দেখা যায়। এমনকি যদিও স্টক মার্কেটে টাকা বিনিয়োগ করলে, সে অর্থ ব্যাপক হারে লাভ হিসেবে ফিরে আসে, তবুও বিনিয়োগকারীরা নিরাপত্তার জন্য সরকারী টাকেই বেছে নেয়, কারণ সরকারী প্রতিষ্ঠানে টাকা বিনিয়োগ করলে কি পরিমাণ অর্থ ফেরত আসবে, তা নিশ্চিত থাকা যায়, পক্ষান্তরে স্টক মার্কেটের মত জায়গা গুলোতে অর্থ বিনিয়োগ করলেই যে তা লাভসহ ফেরত আসবে, তা নিশ্চিত নয়। এম্বিগিউইটি প্রভাব হচ্ছে সম্ভাব্য ব্যাখ্যা; যার কারণে মানুষ নতুন ধরনের কাজে প্রবেশ করতে অনিচ্ছুক থাকে।


title: ইয়ারমুকের যুদ্ধ

text:
বিপর্যয়ের সংবাদ এন্টিওকে সম্রাট হেরাক্লিয়াসের কাছে পৌছানোর পর তিনি ভেঙে পড়েন। এই পরাজয়ের জন্য তিনি তার ভুল কর্মের জন্য বিশেষত তার ভাগ্নি মারটিনাকে বিয়ে করাকে দোষারোপ করেন।
সম্পদ থাকাকালীন সময়ে তার প্রদেশগুলো পুনরায় জয় করা উচিত ছিল কিন্তু এখন তার সৈনিক বা অর্থ কোনোটাই নেই। তিনি এন্টিওকের ক্যাথেড্রালে প্রার্থনা করতে যান। তিনি তার উপদেষ্টাদের নিয়ে ক্যাথেড্রালে বৈঠকে বসেন এবং পরিস্থিতির বিশ্লেষণ করে। তাকে বলা হয় যে জনগণ ও তার পাপের কারণে এমনটা হয়েছে এবং এ কথা তিনি মেনে নিয়েছিলেন। এরপর হেরাক্লিয়াস রাতের বেলা জাহাজে চড়ে কনস্টান্টিনোপল রওয়ানা হন।
সিরিয়ার প্রতি হেরাক্লিয়াস বিদায়বার্তা হিসেবে নিম্নোক্ত কথা বলেছেন বলে লিপিবদ্ধ রয়েছে:


title: দ্য মার্চেন্ট অব ভেনিস

text: অ্যান্টোনিও বন্ধু বাসানিও। সে অমিতব্যয়ী এবং উচ্চ বিলাসী। শহরের সুন্দরী তরুণী পোর্তিয়াকে বিয়ে করতে অ্যান্টনিওর কাছে টাকা ধার করে। শাইলক এ সুযোগ গ্রহণ করে অ্যান্টনিও জীবন বিপন্ন করে। কিন্তু পোর্তিয়ার গুণে সে রক্ষা পায়। নাটকটিতে বাসানিও একজন সৎ ব্যক্তি ও আদর্শ স্বামী।


title: শাকিরা

text: শাকিরার প্রথম প্রেমিকের নাম অ্যান্টোনিও। অ্যান্টোনিও ছিলেন আর্জেন্টিনার সাবেক প্রেসিডেন্ট ফার্নান্দো ডে লা রুয়ার ছেলে। শাকিরা ও অ্যান্টোনিও দীর্ঘ ১১ বছর একসঙ্গে বাস করেছেন। কিন্তু শেষ পর্যন্ত তাদের প্রেম টেকেনি। বিচ্ছেদের পরই শাকিরার বিরুদ্ধে আড়াই'শ মিলিয়ন ডলারের মামলা করেছিলেন অ্যান্টোনিও। আদালতে দাখিল করা কাগজপত্রে অ্যান্টোনিও উল্লেখ করেন, শাকিরা নামটি একটি ব্র্যান্ডে পরিণত হয়েছে। এর পুরো কৃতিত্ব নিজের বলেই তিনি মনে করেন। এছাড়া শাকিরার তুমুল জনপ্রিয় 'হিপস ডোন্ট লাই' ও 'ওয়াকা ওয়াকা' গান দুটি তৈরির ভাবনাও প্রথম তার মাথায় এসেছিল। এসব কারণেই তিনি মনে করেন, শাকিরার আয়ের একটি অংশ তার প্রাপ্য। কিন্তু মামলাটি ধোপে টেকেনি। এরপর আরও ৩টি মামলা করেন তিনি। কোনো মামলায়ই তিনি সুবিধা করতে পারেননি। সবগুলো মামলার রায়ই শাকিরার পক্ষে যায়।


title: টাইম (ম্যাগাজিন)

text:
২০০৬ সালে বর্ষসেরা ব্যক্তিত্বের খেতাব প্রদান করা হয়েছিল আপনাকে। এ সিদ্ধান্তের ফলে মিশ্র প্রতিক্রিয়ার সৃষ্টি হয়। অনেকের মতে এ ধারণাটি ছিল সৃষ্টিশীলতা; আবার অন্যরা প্রকৃত ব্যক্তিকে মূল্যায়ণের উপদেশ দিয়েছেন। সম্পাদক রিচার্ড স্ট্যাঞ্জেল এ প্রসঙ্গে বলেন, 'যদি তা ভুল বলে মনে করা হয়, তাহলে তা আমরা একবারই ভুল করেছি।'
১০ সেপ্টেম্বর, ২০০৭ সালে ইন্দোনেশিয়ার সুপ্রীম কোর্ট সাবেক প্রেসিডেন্ট সুহার্তোকে ১ ট্রিলিয়ন রূপিয়া ক্ষতিপূরণ বাবদ প্রদানের জন্য টাইম এশিয়ার বিপক্ষে রায় দেয়। ১৯৯৯ সালের একটি নিবন্ধে সুহার্তো অবৈধপন্থায় অর্থ বিদেশে স্থানান্তর করছেন বলে মুদ্রিত হয়েছিল।


title: আইফোন ৬

text:
একটি রিপোর্ট অনুযায়ী আইফোন ৬ প্লাস এর ইমেজ অপটিক্যাল স্টেবিলিজেশন সিষ্টেমে ত্রুটির কারণে ফোনকে অনড়ভাবে ধরার পরও ছবি ঠিকভাবে স্থির করতে অক্ষম হচ্ছিল, ছবির ব্যাকগ্রাউন্ড অস্পষ্ট হয়ে যেত। ইমেজ অপটিক্যাল স্টেবিলিজেশনে আরো অনেক ত্রুটি দেখা দেয় যেমন থার্ড-পার্টির লেন্স স্থাপন, অ্যাপেল এর কারণ হিসেবে আইওএস ত্রুটি বলে জানান।
আগষ্ট ২১,২০১৫ তে অ্যাপেল এইসমস্যার বিনামুল্যে মেরামত করার কার্যক্রম এর আয়োজন করে।
কিছু আইফোন ৬ ও আইফোন ৬ প্লাস এর সামনের ক্যামেরা জায়গা থেকে স্থানান্তরিত হয়ে যাচ্ছিল, অ্যাপেল এক বিবৃতিতে বলে তারা সবচেয়ে বেশি প্রভাবত ফোনগুলো বিনামুল্যে বদলে দিবে। যদিও ক্যামেরা স্থানান্তরিত হচ্ছিল না, ফোমের একটা টুকরা ক্যামেরার সামনে থেকে স্থানান্তরিত হওয়ার কারণের এই ত্রুটি হচ্ছিল।


title: লাদ্রি দি বিচিক্লেত্তে

text: হতাশ আন্তোনিও ভবিষ্যৎ দ্রষ্টার কাছে যায়। ভবিষ্যৎ দ্রষ্টা তাকে জানায় সে হয় আজ তার সাইকেল খুঁজে পাবে নয়ত কখনো পাবে না। ভবিষ্যৎ দ্রষ্টার বাড়ি থেকে বের হওয়ার পর তার আর ব্রুনো পুনরায় চোরের সাথে দেখা হয়। আন্তোনিও তাকে একটি পতিতালয়ে খুঁজে পায়, সেখানকার বাসিন্দারা তাদের সেখান থেকে বের করে দেয়। রাস্তায় কথোপকথন ও ধরপাকড়ে আন্তোনিও চোরকে অভিযুক্ত করে বিচার চাইলে জনগণ আন্তোনিওকেই দোষারোপ করে। এই সময় ব্রুনো একজন পুলিশ কর্মকর্তাকে নিয়ে আসে যে চোরের ঘরে তল্লাশি চালিয়ে কিছুই পায় না। পুলিশ আন্তোনিওকে জানায় মামলাটি দুর্বল, তার পক্ষে কোন সাক্ষী নেই এবং প্রতিবেশীরাও চোরের চুরির ঘটনাস্থলে না থাকার ওজর দেখায়। এমতাবস্থায় আন্তোনিও ও ব্রুনো প্রতিবেশীদের বিদ্রুপ ও হুমকির মধ্য থেকে নিরাশ হয়ে সে স্থান ত্যাগ করে।


title: ওয়াইল্ড থিংস

text: এরপর একগুচ্ছ ফ্ল্যাশব্যাকের মাধ্যমে প্রকৃত কাহিনিটি প্রকাশিত হয়। সুজি মামলার পুরো টাকা পাওয়ার জন্য সমগ্র ঘটনাটির পরিকল্পনা করেছিল। যাতে তার ধনী সৎ বোন সান্দ্রা ভ্যান রায়ানের (কেলির মা) উপর শোধ তোলা যায়। কারণ তাদের বাবা তাকে অসম্মান করে ছেড়ে চলে গিয়েছিলেন। রে সুজির বন্ধু ডেভিকে খুন করেছিল। তাই সুজি রে’কে খুন করে শোধ তোলে। সে পুরো প্ল্যানটাকে নিয়ন্ত্রণ করে। কিন্তু এমনভাবে করে যাতে মনে হয় স্যাম এই পরিকল্পনার পিছনে মূল মস্তিস্ক। এমনকি সে তার নকল মৃত্যুপটটিকেও সাজিয়ে তোলে। সুজির অপরাধপ্রবণতা ও নিম্নবিত্ত পটভূমির কারণে তাকে ধর্তব্যের মধ্যে আনা হতো না। যারা তাকে চিনত তারা বলত, তার আইকিউ ২০০-এর কাছাকাছি; এবং সে কথা মনে রাখলে সে “যে কোনো কাজই করতে পারে”। কেলির মৃত্যুর সময় রে’ই তাকে আগে গুলি করে। পরে রে নিজের হাতে গুলি চালায়, যাতে প্রমাণিত হয় যে সে প্রথমে আক্রান্ত হয়েছিল।


title: লাদ্রি দি বিচিক্লেত্তে

text: দ্বিতীয় বিশ্বযুদ্ধ-উত্তর রোমের পার্শ্ববর্তী শহর ভাল মেলাইনায় আন্তোনিও রিচ্চি তার স্ত্রী মারিয়া ও পুত্র ব্রুনোর ভরণপোষণের জন্য কাজের সন্ধান করছে। সে বিজ্ঞাপনের পোস্টার লাগানোর কাজ পায়, কিন্তু মারিয়াকে জানায় যে তার এই চাকরিতে যোগ দিতে একটি সাইকেল লাগবে। মারিয়া তাদের বিয়েতে উপহার হিসেবে প্রাপ্ত বিছানার চাদরগুলো বন্ধক রেখে সাইকেল নেয়। মারিয়া সাইকেলের ক্রসবারে বসে ও আন্তোনিও সাইকেল চালিয়ে বাড়ি ফিরে। বাড়ি ফিরার পথে মারিয়া তাকে এক স্থানে সাইকেল থামাতে বলে। আন্তোনিও আবিষ্কার করে এক ভবিষ্যৎ দ্রষ্টা ভবিষ্যদ্বাণী করেছিল সে চাকরি পাবে। মারিয়া তার ভবিষ্যদ্বাণী ফলে যাওয়ার কারণে তাকে টাকা দেয়। আন্তোনিও তাকে তার এই বোকামির জন্য তাচ্ছিল্য করে।


title: ব্রিটিশ সেনাবাহিনী

text: অপারেশন কর্মের জন্য সবচেয়ে সাধারণ ইউনিট হল ব্যাটলগ্রুপ, এটি একটি যুদ্ধ ইউনিটের কাছাকাছি গঠিত হয় এবং অন্যান্য এলাকা থেকে ইউনিট (বা উপ-ইউনিট) কর্তৃক সমর্থন পায়। প্রতিক্রিয়াশীল বাহিনীর (উদাহরণস্বরূপ, ১ম ব্রিগেড) ব্যাটলগ্রুপের একটি উদাহরণ হল সাঁজোয়া পদাতিক দুটি কম্পানি (উদাহরণস্বরূপ, মরসিয়ান রেজিমেন্টের প্রথম ব্যাটালিয়ন), ভারী বর্মের একটি স্কোয়াড্রন (উদাহরণস্বরূপ, রয়্যাল ট্যাঙ্ক রেজিমেন্টের স্কোয়াড্রন), প্রকৌশলীদের একটি প্রতিষ্ঠান (উদাহরণস্বরূপ, "বি" কম্পানির ২২তম প্রকৌশলী রেজিমেন্ট), আর্টিলারির একটি ব্যাটারি (উদাহরণস্বরূপ, রয়্যাল হর্স আর্টিলারি এর ১ম রেজিমেন্টের "ডি" ব্যাটারি) এবং ছোট সংযুক্তিগুলি হল চিকিৎসা, সরবরাহ ও ইন্টেলিজেন্স ইউনিট। ব্যাটলগ্রুপ সদর দপ্তরে সাধারণত সংগঠিত ও পরিচালিত ছাড়াও ইউনিটের নামকরণ করা হয় যা সর্বাধিক যুদ্ধ ইউনিট প্রদান করে, এই উদাহরণে এটি হবে ১ মরসিয়ান ব্যাটলগ্রুপ। এটি বর্ম, পদাতিক, আর্টিলারি, প্রকৌশলী এবং সহায়তা ইউনিটগুলি একটি স্বয়ংসম্পূর্ণ মিশ্র গঠন, সাধারণত একজন লেফটেন্যান্ট কর্নেল কর্তৃক ৬০০ থেকে ১০০০ জন সৈন্য পরিচালিত হয়।


title: পুলিশ

text:
পুলিশের আচরণ হতে হবে সুন্দর। তারা সুন্দর ব্যবহারের মাধ্যমে মানুষকে অন্যায় কাজ থেকে ফেরাতে সাহায্য করবে।
তারা সরকার কর্তৃক নির্ধারিত আইনসমূহ ভঙ্গকারীদের বিরুদ্ধে অবস্থান নেয়। একটি আদর্শবান পুলিশ দেশ ও জাতির সম্পদ। কারন তারা নিয়ে প্রতিষ্ঠার জন্য সব সময় সচেষ্ট থাকে।
এই আইন প্রয়োগকারী, আইন রক্ষাকারী বাহিনী মানুষের পাশে থেকে মানুষকে বিভিন্ন আইনি সহায়তা দিয়ে থাকে।
কিছু কিছু পুলিশ রয়েছে তাদের মূল আদর্শ থেকে বিচ্যুত হয়ে বিভিন্ন খারাপ কাজে ব্যস্ত হয়ে যায়।
ঘুষ খায় অন্যায় ভাবে টাকা ইনকাম করে। তারা তাদের দায়িত্ব আদর্শ এবং দায়বদ্ধতা থেকে বিচ্যুত হয়ে যায় । এরা হচ্ছে দেশের শত্রু।
তাই বলা যেতে পারে, একজন সৎ পুলিশ ই পারে দেশের আইন-শৃঙ্খলা ঠিক রাখতে।


title: গোয়েন্দা

text: অনেক ক্ষেত্রে গোয়েন্দারা সরকারী এবং ব্যক্তিগত নথিপত্র ঘেঁটে অপরাধ বা রহস্য সম্পর্কীয় বিষয়কে পটভূমিকায় নিয়ে ও তথ্য সংযোগ করে অগ্রসর হন। পুলিশ বাহিনীর গোয়েন্দারা শুধুমাত্র নথিপত্র কিংবা ফিঙ্গারপ্রিন্ট বা আঙ্গুলের ছাঁপের সাহায্যে অনুসন্ধান কার্যক্রম শুরু করে থাকেন। পুলিশ কর্তৃপক্ষ গুরুতর অপরাধী থেকে শুরু করে সামান্য অপরাধে অভিযুক্ত ব্যক্তির জন্যেও 'ব্যক্তিগত নথি' খুলে রক্ষণাবেক্ষন করে থাকেন। এরফলে, গোয়েন্দারা অপরাধীর গ্রেফতার হওয়া সংক্রান্ত বিবরণ, ব্যক্তিগত তথ্যাবলী, ছবি ইত্যাদির সাহায্যে নির্দিষ্ট ব্যক্তির গতিবিধি অনুসন্ধানসহ নজরদারী করতে পারেন। এছাড়াও, অপরাধী যদি মোটর সাইকেলের মালিক হন, তাহলে ড্রাইভিং লাইসেন্সের তথ্যাবলীও এক্ষেত্রে গুরুত্বপূর্ণ ভূমিকা পালন করতে পারে।


title: বাংলাদেশের নির্বাহী ম্যাজিস্ট্রেট

text: (ক) যদি জেলা ম্যাজিস্ট্রেট কোন পুলিশ কর্মকর্তা বা ইন্সপেক্টরের নিম্নপদস্থ পুলিশের চরিত্রে অযোগ্যতা ও অনুপযুক্ততা লক্ষ্য করেন বা দায়িত্বপালনে অদক্ষতা দেখতে পান তাহলে তিনি সুপারিনটেনডেন্টকে এবিষয়ে অবহিত করতে পারেন এবং অন্যত্র বদলি বা অন্য কর্মে নিয়োগের জন্য অনুরোধ করতে পারেন। তাকে মনে রাখতে হবে যে বদলি কেবল পুলিশের কাজের জন্য ক্ষতিকর নয় বরং যে কর্মকর্তার বদলি হবে সে অন্যত্র অনুরূপ বা এর চেয়েও খারাপ কাজ করতে পারে। অসন্তোষজনক কাজের জন্য শাস্তিপ্রদান করা যেতে পারে কিন্তু সার্বিকভাবে জেলার অপরাধ পরিস্থিতির উন্নতি না হলে বদলির আদেশ দেওয়া ঠিক নয়।


title: বাংলাদেশ সশস্ত্র বাহিনী

text: সামরিক বাহিনীর অফিসারগণ তিন বছর সময় পর্যন্ত ভাটিয়ারির বাংলাদেশ মিলিটারি একাডেমি, পতেঙ্গার বাংলাদেশ নেভাল একাডেমি, এবং যশোরের বাংলাদেশ এয়ার ফোর্স একাডেমিতে প্রশিক্ষণ গ্রহণ করে থাকেন। কর্মজীবনে সামরিক বাহিনীর সদস্যরা উচ্চতর প্রশিক্ষণের জন্য বাংলাদেশ ডিফেন্স সার্ভিস কমান্ড এন্ড স্টাফ কলেজ থেকে শিক্ষাগ্রহণ করেন। উচ্চ পদস্থ সামরিক অফিসারদের প্রশিক্ষণের জন্য রয়েছে বাংলাদেশ ডিফেন্স ইউনিভার্সিটি এবং আর্মড ফোর্সেস ওয়ার কোর্সেস। কর্ম জীবনে অনেকেই মিলিটারি ইনস্টিটিউট অব সাইন্স এন্ড টেকনোলজি থেকে প্রশিক্ষণ গ্রহণ করেন। সামরিক বাহিনীর মেডিকেল কোরের সদস্যদের সাধারণ মেডিকেল কলেজ থেকে শিক্ষা সম্পন্ন করার পর নিয়োগ করা হয়ে থাকে। নিয়োগ প্রাপ্তির পত মেডিকেল কোরের সদস্যগণ মিলিটারি একাডেমি থেকে সামরিক প্রশিক্ষণ গ্রহণ করে থাকেন। পরবর্তীতে পেশাদার পর্যায়ে উচ্চতর প্রশিক্ষণের জন্য তারা মেডিকেল কোর সেন্টার এবং আর্মড ফোর্স মেডিকেল কলেজে অংশগ্রহণ করে থাকেন। সম্প্রতি আর্মড ফোর্স মেডিকেল কলেজ থেকে ক্যাডেটগণ সরাসরি কর্মজীবনে প্রবেশ করছেন।


title: বাংলাদেশের নির্বাহী ম্যাজিস্ট্রেট

text: পুলিশ কর্মকর্তৃগণ সকল আদালত ও ম্যাজিস্ট্রেটের প্রতি সম্মান প্রদর্শন করবেন। জনসমক্ষে তাদের বিরুদ্ধে নিন্দা করা, বিভাগীয় তদন্তে বা অন্যান্য প্রকাশিত ও প্রকাশিতব্য প্রতিবেদনে তাদের কাজের অপমানজক সমালোচনা করা ঠিক নয়; তবে যদি সুপারিনটেনডেন্টের এমন বোধ হয় যে ন্যায়বিচার প্রতিষ্ঠা পায়নি বা কোন পুলিশ কর্মকর্তা অবিচারের শিকার হয়েছেন তাহলে তিনি বিষয়টি কোড অফ ক্রিমিনাল প্রসিডিউরের ৪৩৫ ধারায় বর্ণিত কোর্ট অফিসার দ্বারা উপস্থাপিত একটি আনুষ্ঠানিক পত্রের মাধ্যমে অথবা সংযমী ও সম্মানজনক ভাষায় লিখিত অনানুষ্ঠানিক পত্র বা প্রদিবেদনের মাধ্যমে জেলা ম্যাজিস্ট্রেটের দৃষ্টি আকর্ষণ করতে পারেন।


title: কাঁদানে গ্যাস

text: ১৯১৪ সালে জাইলিল ব্রোমাইড জনপ্রিয় টিয়ার গ্যাসের উপাদানরূপে ব্যবহৃত হতো। প্রথম বিশ্বযুদ্ধেও এর প্রয়োগ হয়েছে। অশ্রুনিঃসারক উপাদানই পুলিশ বাহিনীতে প্রায়শঃই দেখা যায়। এ গ্যাস সাধারণতঃ আইন-শৃঙ্খলা রক্ষায় নিয়োজিত পুলিশ কর্তৃক দাঙ্গা নিয়ন্ত্রণ, বিক্ষুদ্ধ জনতাকে ছত্রভঙ্গের জন্যে ব্যবহার করে থাকে। ফিনাসিল ক্লোরাইড এবং সিএস গ্যাস দুটিকে প্রায়শঃই কাঁদানে গ্যাসে ব্যবহার করতে দেখা যায়। পিপার স্প্রে আরেক ধরনের রাসায়নিক উপাদান যা বর্তমানে টিয়ার গ্যাসের স্থান দখল করছে। ফিনল্যান্ড, অস্ট্রেলিয়া এবং যুক্তরাষ্ট্রের ন্যায় কিছু কিছু দেশে মেস নামীয় উপাদান ব্যবহার করতে দেখা যায় যা সিএনের সমতুল্য এবং আত্মরক্ষামূলক অস্ত্র হিসেবে বিবেচ্য। জাইলিল ব্রোমাইড, সিএন এবং সিএস প্রাচীনতম উপাদান। কিন্তু সিএসের ব্যবহার বৈশ্বিক পরিমণ্ডলে বিস্তৃত।


title: জামাল আবদেল নাসের

text: নাসের ১৯৩৭ সালে মিশরীয় মিলিটারি অ্যাকাডেমিতে যোগদানের জন্য আবেদন করেন। কিন্তু ওয়াস্তা নামক এক বিশেষ যোগ্যতা না থাকায় তার আবেদন ফিরিয়ে দেয়া হয়। সামরিক বাহিনীতে যোগদানে ব্যার্থ হয়ে নাসের আইন পড়ার উদ্দেশ্যে ল’স্কুলে ভর্তি হন। সেখানেও সাফল্য না পেয়ে তিনি পুলিশ বাহিনীতে যোগদানের আবেদন করেন এবং এখানেও সামরিক বাহিনী প্রদর্শিত একই কারণে তাকে ফিরিয়ে দেয়া হয়। পরে তৎকালীন পররাষ্ট্রমন্ত্রী ইব্রাহীম খায়েরী পাশার সাথে দেখা করে তার সাহায্যে নাসের মিলিটারি অ্যাকাডেমিতে যোগ দেন। এখানে নাসেরের সাথে আবদেল হাকিম আমের ও আনোয়ার সাদাতের দেখা হয় যারা পরে নাসেরের রাজনৈতিক কর্মকান্ডে গুরুত্বপূর্ণ ভূমিকা রেখেছিলেন। মিলিটারি অ্যাকাডেমি থেকে উত্তীর্ণ হয়ে নাসের একজন সেকেন্ড লেফটেন্যান্ট হিসেবে কমিশন লাভ করেন।


title: কতুলু রবি কুমার

text: ২০১৬ সালে, রবি কুমারকে উড়িষ্যা সরকার রাজ্যের পুলিশ বাহিনীতে ডিএসপি পদে নিয়োগ করেছে। একটি সরকারী বিবৃতি অনুযায়ী, তিনি প্রথম ক্রীড়াবিদ যাকে শীর্ষ পদে নিয়োগ করেছে উড়িষ্যা সরকার। তার নিয়োগের জন্য মুখ্যমন্ত্রী নবীন পট্টনায়েক প্রস্তাবে অনুমোদন দিয়েছেন। ২০১৮ কমনওয়েলথ গেমসে ভারতীয় দলে নির্বাচিত না হওয়াতে তিনি ইতিমধ্যেই ২০১৮ এশিয়ান গেমস ও বিশ্ব ওয়েট লিফ্টিং চ্যাম্পিয়নশিপস এর জন্য প্রশিক্ষণ শুরু করেছেন।


title: জাতীয় রক্ষীবাহিনী

text: গোড়ার দিকে রক্ষীবাহিনী বেশ কিছু কার্যকর পদক্ষেপ নিয়ে অনেক অস্ত্রশস্ত্র, চোরাচালানের মালামাল উদ্ধার করে এবং মজুতদার ও কালোবাজারীদের কার্যকলাপ কিছুটা প্রতিহত করতে সক্ষম হয়। কিন্তু খুব শীঘ্রই বাহিনীর ভাবমূর্তি নষ্ট হতে থাকে, কারণ দেখা যায় এটি রাজনৈতিক উদ্দেশ্য সাধনের জন্য ব্যবহার করা হচ্ছে। ঝটিকা বাহিনীর মতো রক্ষীবাহিনী প্রায়ই একেকটি গ্রামের উপর ঝাঁপিয়ে পড়ত এবং অস্ত্র ও দুষ্কৃতিকারীদের খুঁজত। তাদের যথেচ্ছাচার নিয়ন্ত্রণ বা তাদের কার্যকলাপের জবাবদিহিতার আইনগত কোন ব্যবস্থা ছিল না। অপরাধ স্বীকার করানোর জন্য গ্রেফতারকৃত লোকদের প্রতি অত্যাচারের অভিযোগও তাদের বিরুদ্ধে উত্থাপিত হয়। তাদের বিরুদ্ধে লুটপাট এবং ভয়ভীতি দেখিয়ে টাকা আদায়ের অভিযোগও ছিল। তাদের কার্যকলাপের সমালোচনা যখন তুঙ্গে ওঠে এবং পত্রপত্রিকায় প্রকাশিত হতে থাকে, তখন ১৯৭৩ সালের ১৮ অক্টোবর সরকার জাতীয় রক্ষীবাহিনী (সংশোধনী) অধ্যাদেশ-১৯৭৩ জারি করে রক্ষীবাহিনীর সকল কার্যকলাপ আইনসঙ্গত বলে ঘোষণা করে। রক্ষীবাহিনীর কোন সদস্য সরল বিশ্বাসে কোন কাজ করলে অথবা সৎ উদ্দেশ্যে উক্ত কাজ করে থাকলে অনুরূপ কাজের জন্য তার বিরুদ্ধে বিচারের জন্য কোন আইনি ব্যবস্থা নেয়া যাবে না বলেও ঘোষণা দেওয়া হয়। বাহিনীটির কাঠামোগত দুর্বলতার জন্য এবং জনগণের দৃষ্টিতে এর ভাবমূর্তি দ্রুত হ্রাস পেতে থাকলে অনেক রক্ষী বাহিনী ছেড়ে পালিয়ে যায়। বাহিনীতে শৃঙ্খলা ফিরিয়ে আনার জন্য সরকার মূল আদেশে আরেকটি সংশোধনী (জাতীয় রক্ষীবাহিনী (সংশোধনী) অধ্যাদেশ ১৯৭৫) জারি করে। এর মাধ্যমে বহুসংখ্যক গুরু ও লঘু অপরাধের উল্লেখ করা হয়, যার জন্য অফিসার ও রক্ষীদের বিশেষ আদালত ও সংক্ষিপ্ত আদালতে বিচার করা যাবে।


title: বাংলাদেশ উদীচী শিল্পীগোষ্ঠী

text: উদীচী প্রযোজিত মঞ্চনাটক সমূহের মধ্যে নরক গুলজার, মিছিল, ধলা গেরামের নাম, অভিশপ্ত নগরী, চিরকুমার সভা, বিবাহ উৎসব,বৌ বসন্তি, শুভ্র তিমির ,চিলেকোঠার সেপাই, বৌ বসন্তি ও হাফ আখড়াই প্রধান। পথনাটকগুলির মধ্যে রয়েছে আরো মানুষ চাই, দিন বদলের পালা, রাজা রাজা খেল, মাদারীর খেল, তেভাগার পালা, রাজাকারের প্যাঁচালী, স্বাধীনতার সংগ্রাম, ইতিহাস কথা কও, তাঁতাল, সংগ্রামই সুন্দর ইত্যাদি। এর মধ্যে “ইতিহাস কথা কও” গীতি আলেখ্যটি বাংলাদেশের হাটে মাঠে ঘাটে শত সহস্রবার পরিবেশিত হয়েছে।


title: অগ্নিবীণা (কাব্যগ্রন্থ)

text: অগ্নিবীণা বিংশ শতাব্দীর প্রথমার্ধের অন্যতম জনপ্রিয় বাঙালি কবি কাজী নজরুল ইসলামের প্রথম কাব্যগ্রন্থ। এটি ১৩২৯ বঙ্গাব্দের কার্তিক মাসে (অক্টোবর, ১৯২২ খ্রিস্টাব্দ) প্রকাশিত হয়। এই গ্রন্থে মোট বারোটি কবিতা আছে। কবিতাগুলি হচ্ছে - ‘প্রলয়োল্লাস (কবিতা)’, ‘বিদ্রোহী’, ‘রক্তাম্বর-ধারিণী মা’, ‘আগমণী’, ‘ধূমকেতু’, কামাল পাশা’, ‘আনোয়ার ‘রণভেরী’, ‘শাত-ইল-আরব’, খেয়াপারের তরণী’, কোরবানী’ ও মোহররম’। এছাড়া গ্রন্থটির সর্বাগ্রে বিপ্লবী বারীন্দ্রকুমার ঘোষ-কে উৎসর্গ করে লেখা একটি উৎসর্গ কবিতাও আছে। ‘অগ্নি-বীণা’ প্রচ্ছদপটের পরিকল্পনা ছিল অবনীন্দ্রনাথ ঠাকুর এবং এঁকেছিলেন তরুণ চিত্রশিল্পী বীরেশ্বর সেন। বইটির তৎকালীন মূল্য ছিল ৩ টাকা। ৭ নং প্রতাপ চ্যাটার্জি লেন থেকে গ্রন্থকার কর্তৃক গ্রন্থটি মুদ্রিত ও প্রকাশিত হয়। প্রাপ্তিস্থান হিসেবে গ্রন্থে লেখা ছিল: 'আর্য পাবলিশিং হাউস, কলেজ স্ট্রিট, মার্কেট (দোতলায়)'। গ্রন্থটি ছাপা হয় মেটকাফ প্রেস, ৭৯ নং বলরাম দে স্ট্রিট, কলিকাতা থেকে। দাম এক টাকা। গ্রন্থটির উৎসর্গ হচ্ছে- “বাঙলার অগ্নিযুগের আদি পুরোহিত সাগ্নিক বীর শ্রীবারীন্দ্রকুমার ঘোষ শ্রীশ্রীচরণারবিন্দেষু”। নিচে লেখা আছে “তোমার অগ্নি-পূজারী -হে- মহিমাম্বিত শিষ্য-কাজী নজরুল ইসলাম”। অরবিন্দ ঘোষের ভ্রাতা বারীন্দ্রকুমার ঘোষ বাংলা তথা ভারতের বিপ্লববাদী আন্দোলনের অন্যতম নায়ক ছিলেন। বিপ্লবে বিশ্বাসী নজরুল তাই নিজেকে বারীন্দ্রকুমারের ‘-হে-মহিমান্বিত শিষ্য’ বলে উল্লেখ করে তাঁকেই তাঁর প্রথম কাব্যগ্রন্থ উৎসর্গ করেছিলেন।


title: অমর সঙ্গী

text:
অমর সঙ্গী ১৯৮৭ সালের একটি ভারতীয় বাংলা চলচ্চিত্র। এই ছবিটি পরিচালনা করেছেন পরিচালক সুজিত গুহ। চলচ্চিত্রটিতে প্রধান ভূমিকা অভিনয় করছিলেন প্রসেনজিৎ চট্টোপাধ্যায় এবং বিজয়েতা পন্ডিত। বাপ্পী লাহিড়ী এই সিনেমার গানগুলো রচনা করেছেন। এটি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম। বিশেষ করে ছবিটি জনপ্রিয়তা পেয়েছিল সঙ্গীতের জন্য । কিশোর কুমার এর গাওয়া "চিরদিনি তুমি যে আমার" গানটি আজও বিখ্যাত হয়ে আছে। এই চলচ্চিত্রের পর প্রসেনজিতের ক্যারিয়ার রাতারাতি জনপ্রিয়তা পেয়ে যায় এবং বর্তমানে তাকে এই শিল্পে কিংবদন্তী অভিনেতা হিসেবে ধরা হয়।
চলচ্চিত্র টি ভারতীয় বাংলা চলচ্চিত্র ইতিহাসে বৃহত্তম ব্লকবাস্টার চলচ্চিত্রের অন্যতম।ছবি টি তৈরি করতে ব‍্যায় হয় ৮ লাখ টাকা আর ছবিটি বক্স অফিসে আয় করে ৮৬লাখ টাকা রাতারাতি বাংলা ছবির হাল পাল্টে যায় ছবিটি টানা ৭৫ সপ্তাহ চলে একটা রেকর্ড তৈরি করছে যেটা এখন পর্যন্ত কোনো বাংলা ছবি ভাঙতে পারেনি,এবং সেই ছবির সুবাদেই প্রসেনজিৎ এর প্রথম ম‍্যাইনে প‍্যায়র কিয়া নামক কোন হিন্দি ছবির অফার আসে কিন্তু তিনি প্রত্যাখ্যান করায় সালমান খানের অভিষেক হয়।


title: বাংলাদেশের চলচ্চিত্র

text: ঢাকার চলচ্চিত্রশিল্পের জন্য গত ৩০ বছরের মধ্যে ২০১১ সালটা ছিল সবচেয়ে মন্দার বছর। এ বছর ১০টি সেরা ব্যবসাসফল ছবিও খুঁজে পাওয়া যায়নি। খোঁজ নিয়ে দেখা গেছে, ৪৭টি বাংলা এবং একটি ভারতীয় ছবি মুক্তি পেয়েছে। এর মধ্যে মাত্র পাঁচটি ছবি ব্যবসায়িক সাফল্য পেয়েছে। কয়েকটি ছবি মোটামুটিভাবে সফল হয়েছে। বেশির ভাগ ছবিই বক্স অফিসে মুখ থুবড়ে পড়েছে। যে পাঁচটি ছবি ব্যবসায়িক সাফল্য পেয়েছে, সেগুলো হলো—তোর কারণে বেঁচে আছি, মাটির ঠিকানা, মনের জ্বালা, টাইগার নাম্বার ওয়ান ও প্রিয়া আমার জান। অন্যদিকে মোটামুটিভাবে ব্যবসায়িক সাফল্য পেয়েছে যে ছবিগুলো, তার মধ্যে আছে—বস নাম্বার ওয়ান, এক টাকার ছেলে কোটি টাকার মেয়ে, হৃদয় ভাঙা ঢেউ, জান কোরবান।


title: বিদ্রোহী (কবিতা)

text: বিদ্রোহী বাংলা ভাষার বিখ্যাত কবিতাসমূহের একটি। এটি কাজী নজরুল ইসলাম বিরচিত। কবিতাটি প্রথম প্রকাশিত হয় ১৯২২ সালের ৬ জানুয়ারি ‘বিজলী’ পত্রিকায়। এরপর কবিতাটি মাসিক প্রবাসী (মাঘ ১৩২৮), মাসিক সাধনা (বৈশাখ ১৩২৯) ও ধূমকেতুতে (২২ আগস্ট ১৯২২) ছাপা হয়। প্রকাশিত হওয়া মাত্রই এটি ব্যাপক জাগরণ সৃষ্টি করে। দৃপ্ত বিদ্রোহী মানসিকতা এবং অসাধারণ শব্দবিন্যাস ও ছন্দের জন্য আজও বাঙালি মানসে কবিতাটি "চির উন্নত শির" বিরাজমান।


title: বাংলা কবিতা

text: চর্যাপদ বাংলা ভাষার প্রাচীনতম কাব্য তথা সাহিত্য নিদর্শন। নব্য ভারতীয় আর্যভাষারও প্রাচীনতম রচনা এটি। খ্রিস্টীয় দশম থেকে দ্বাদশ শতাব্দীর মধ্যবর্তী সময়ে রচিত এই গীতিপদাবলির রচয়িতারা ছিলেন সহজিয়া বৌদ্ধ সিদ্ধাচার্যগণ। চর্যাপদের ২৪ জন পদকর্তা হচ্ছেন লুই পা, কুক্কুরীপা, বিরুআপা, গুণ্ডরীপা, চাটিলপা, ভুসুক পা, কাহ্নপাদ, কাম্বলাম্বরপা, ডোম্বীপা, শান্তিপা ,মহিত্তাপা, বীণাপা, সরহপা, শবর পা, আজদেবপা, ঢেণ্ঢণপা, দারিকপা, ভাদেপা, তাড়কপা, কঙ্কণপা , জঅনন্দিপা, ধামপা, তান্তীপা, লাড়ীডোম্বীপা।


title: জয়নুল আবেদিন সংগ্রহশালা

text: এই সংগ্রহশালায় প্রথমে ৭০ টি চিত্রকর্ম স্থান পেয়েছিল যার বেশিরভাগই ছিল তৈলচিত্র। সবচেয়ে উল্লেখযোগ্য ছবির মধ্যে আছে - বিভিন্ন দেশ ভ্রমনকালে শিল্পাচার্যের অঙ্কিত ছবি, গুণটানা, নদী পারাপারের অপেক্ষায় পিতা-পুত্র এবং দুর্ভিক্ষ। এখান ১৭ টি অতি আকর্ষণীয় ছবি ১৯৮২ সালে চুরি হয়ে যায়। এর মধ্যে ১০ টি ছবি ১৯৯৪ সালে আবার উদ্ধার করা হয়। বর্তমানে তাই এখানে মোট ৬৩ টি চিত্রকর্ম রয়েছে। এছাড়াও রয়েছে শিল্পাচার্যের ব্যবহৃত জিনিস এবং তার কিছু স্থিরচিত্র। স্থিরচিত্রগুলো ভবনের দোতলার বারান্দায় শোভা পায়। এখানে সংগ্রহশালার সংগ্রহের একটি তালিকা দেয়া হল। গ্যালারি অনুসারে ভাগ করে উল্লেখ করা আছে। চিত্রকর্মগুলোর নাম কমা দ্বারা আলাদা করা হয়েছে।


title: না বোলনা

text: না বোলনা এটি ২০০৬ সালের একটি বাংলাদেশী বাংলা ভাষার চলচ্চিত্র। ছবিটি পরিচালনা করেছেন চলচ্চিত্র নির্মাতা দিদারুল আলম বাদল। সম্পূর্ণ বাংলাদেশের সৌন্দর্য মন্ডিত স্থানগুলোতে চিত্রায়িত ত্রিভুজ প্রেমের গল্প নির্ভর এই ছবিটি। পূর্ণ রোমান্টিক ও পারিবারিক গল্পের এই ছবিতে তুলে ধরা হয়েছে আবেগপ্রবন কিছু দৃশ্য। ছবিতে রয়েছে অসাধরণ কিছু গান এবং শেষ দিকে রয়েছে সাধারণ মূলধারার সিনেমার উদ্দীপিত বিপুল প্রদর্শন। ছবিটি প্রথম মুক্তি পেয়েছিল ৭ এপ্রিল, ২০০৬ ঢাকা, নারায়ণগঞ্জ এবং সাভার এলাকায়। থ্রি এস প্রডাকসন্সের ব্যানারে নির্মিত এই ছবিতে তিনটি প্রধান চরিত্রে অভিনয় করেছেন রিয়াজ, সিমলা ও সুমনা সোমা। ছবিতে দুটি অতিথি চরিত্রে উপস্থিত ছিলেন ফেরদৌস, ববিতা।


title: বিজয়গুপ্ত

text:
মনসামঙ্গলের একজন সর্বাধিক প্রচারিত কবি হিসাবে বিজয়গুপ্ত-এর খ্যাতি। তাঁর মনসামঙ্গল (বা পদ্মাপুরাণ) বাংলার জনপ্রিয় কাব্যগুলির মধ্য অন্যতম। গল্পরস সৃজনে, করুণরস ও হাস্যরসের প্রয়োগে, সামাজিক ও রাষ্ট্রিক জীবনের পরিচয়ে, চরিত্র চিত্রণে এবং পাণ্ডিত্যের গুণে বিজয়গুপ্তের "পদ্মাপুরাণ" একটি জনপ্রিয় কাব্য। বিজয়গুপ্তের পূর্বে আমরা পাই আদি মঙ্গল কবি কানাহরি দত্ত ও বিপ্রদাস পিপলাইকে।"রাজার পালনে প্রজা সুখে ভুঞ্জে নিত।
মুল্লুক ফতেয়াবাদ বাঙ্গরোড়া-তক্সিম।।
পশ্চিমে ঘাঘর নদী পূর্বে ঘণ্ডেশ্বর।
মধ্যে ফুল্লশ্রী গ্রাম পণ্ডিত নগর।।"


title: বাংলা সাহিত্য

text:
= বিভিন্ন সময়ের বিশেষায়িত সাহিত্যধারা-সমূহ =
চর্যাপদ বাংলা ভাষার প্রাচীনতম কাব্য তথা সাহিত্য নিদর্শন। নব্য ভারতীয় আর্যভাষারও প্রাচীনতম রচনা এটি। খ্রিস্টীয় দশম থেকে দ্বাদশ শতাব্দীর মধ্যবর্তী সময়ে রচিত এই গীতিপদাবলির রচয়িতারা ছিলেন সহজিয়া বৌদ্ধ সিদ্ধাচার্যগণ। বৌদ্ধ ধর্মের গূঢ়ার্থ সাংকেতিক রূপবন্ধে ব্যাখ্যার উদ্দেশ্যেই তাঁরা পদগুলি রচনা করেছিলেন। বাংলা সাধন সংগীতের শাখাটির সূত্রপাতও এই চর্যাপদ থেকেই। এই বিবেচনায় এটি ধর্মগ্রন্থ স্থানীয় রচনা। একই সঙ্গে সমকালীন বাংলার সামাজিক ও প্রাকৃতিক চিত্রাবলি এই পদগুলিতে উজ্জ্বল। এর সাহিত্যগুণ আজও চিত্তাকর্ষক। ১৯০৭ খ্রীস্টাব্দে মহামহোপাধ্যায় হরপ্রসাদ শাস্ত্রী নেপালের রাজদরবারের গ্রন্থশালা থেকে চর্যার একটি খণ্ডিত পুঁথি উদ্ধার করেন। পরবর্তীতে আচার্য সুনীতিকুমার চট্টোপাধ্যায় ভাষাতাত্ত্বিক বিশ্লেষণের মাধ্যমে চর্যাপদের সঙ্গে বাংলা ভাষার অনস্বীকার্য যোগসূত্র বৈজ্ঞানিক যুক্তিসহ প্রতিষ্ঠিত করেন। চর্যার প্রধান কবিগণ হলেন লুইপাদ, কাহ্নপাদ, ভুসুকুপাদ, শবরপাদ প্রমুখ।


title: রংপুর বিভাগ

text: রংপুর বিভাগ বাংলাদেশের আটটি প্রশাসনিক বিভাগের অন্যতম নবীন একটি বিভাগ। এটি বাংলাদেশের উত্তরাঞ্চলের ৮টি জেলা নিয়ে গঠিত। ২০১০ খ্রিষ্টাব্দের ২৫ জানুয়ারিতে বাংলাদেশের সপ্তম বিভাগ হিসেবে ঘোষিত হয়।


title: ঢাকা বিশ্ববিদ্যালয়ের অনুষদসমূহ

text: বাংলাদেশের প্রথম নিজস্ব অনলাইন জাজ ওয়েব সাইট এই বিভাগ তৈরি করেছে। শিক্ষার্থীদের সার্বিক উন্নয়নের জন্য রয়েছে বিভাগের প্রোগ্রামিং কন্টেস্ট ক্লাব, কালচারাল ক্লাব, ক্রিকেট ক্লাব, ডিবেটিং ক্লাব, কম্পিউটার ক্লাব। এছাড়াও আই.সি.টি. সর্ট কোর্সের মাধ্যমে বিভাগ বহির্ভুত শিক্ষার্থীদের জন্য কারিগরী ও প্রশিক্ষণ সার্টিফিকেট কোর্স প্রোগ্রামও সফলভাবে এই বিভাগ থেকে পরিচালিত হচ্ছে। শিক্ষার্থীদের সুবিধার জন্য এ বিভাগ পুরোটা ওয়াই-ফাই ইন্টার্নেট সুবিধা সম্পন্ন। এছাড়া প্রতিটি ল্যাবে রয়েছে উচ্চ গতির ইন্টার্নেট সংযোগ। বিভাগের একটি ল্যাব শিক্ষার্থীদের সুবিধার জন্য প্রতিদিন রাত ৮ টা পর্যন্ত খোলা রাখা হয়।


title: বরিশাল বিভাগ

text: বরিশাল বিভাগ বাংলাদেশের আটটি বিভাগের একটি। এটি দেশের দক্ষিণ-পশ্চিমাঞ্চলের অবস্থিত। ১৯৯৩ সালে তৎকালীন খুলনা বিভাগের ছয় জেলা নিয়ে এই বিভাগের যাত্রা শুরু হয়। ধনধান্যে পরিপূর্ণ এ বিভাগকে 'বাংলার ভেনিস' বলা হয়।


title: পশ্চিমবঙ্গের ভূগোল

text: পশ্চিমবঙ্গে পাঁচটি রাজনৈতিক বিভাগ ও মোট ২৩টি জেলা রয়েছে। যেমন – বর্ধমান বিভাগের অন্তর্গত পূর্ব বর্ধমান, পশ্চিম বর্ধমান, বীরভূম ও হুগলি; মেদিনীপুর বিভাগের অন্তর্গত পূর্ব মেদিনীপুর, পশ্চিম মেদিনীপুর, বাঁকুড়া, ঝাড়গ্রাম ও পুরুলিয়া; জলপাইগুড়ি বিভাগের অন্তর্গত কোচবিহার, দার্জিলিং, জলপাইগুড়ি, কালিম্পং ও আলিপুরদুয়ার; মালদা বিভাগের অন্তর্গত উত্তর দিনাজপুর, দক্ষিণ দিনাজপুর, মালদহ ও মুর্শিদাবাদ এবং প্রেসিডেন্সি বিভাগের অন্তর্গত কলকাতা, নদিয়া, উত্তর ২৪ পরগনা, দক্ষিণ ২৪ পরগনা ও হাওড়া জেলা। প্রতিটি জেলা মহকুমাশাসক কর্তৃক শাসিত মহকুমা ও মহকুমাগুলি ব্লকে বিভক্ত থাকে (ব্যতিক্রম কলকাতা)। পঞ্চায়েত ও পুরসভা নামক স্থানীয় শাসনপ্রতিষ্ঠানগুলি নিয়ে ব্লক গঠিত হয়। এছাড়াও গঙ্গার উত্তরের আটটি জেলাকে একত্রে উত্তরবঙ্গ ও গঙ্গার দক্ষিণের পনেরোটি জেলাকে একত্রে দক্ষিণবঙ্গ বলা হয়। উত্তরবঙ্গ ও দক্ষিণবঙ্গ দুটি গুরুত্বপূর্ণ আরক্ষা (পুলিশ) বিভাগীয় আঞ্চলিক একক।


title: বাংলাদেশ উন্নয়ন গবেষণা প্রতিষ্ঠান

text:
বিআইডিএসের মোট পাঁচটি গবেষণা বিভাগ রয়েছে। প্রত্যেক বিভাগের প্রধান উক্ত বিভাগের সদস্যগণের মধ্য থেকে মনোনীত হন। পলিসি কো-অর্ডিনেশন কমিটি কর্তৃক এক বছরের জন্য এই বিভাগীয় প্রধানদের নিয়েগ দেয়া হয়। পাঁচটি বিভাগ হচ্ছে:
তবে এক বিভাগের গবেষকবৃন্দ নিজেদের বিভাগের গবেষণা সম্পাদনের পর অন্য বিভাগের অধীনেও বিভিন্ন গবেষণা তৎপরতা ও কার্যক্রমে অংশ নিতে পারেন। এই প্রতিষ্ঠানে বোর্ড অফ ট্রাস্টিজ কর্তৃক অনুমোদিত মোট ৭৬টি গবেষণা মূলক পদ রয়েছে যার মধ্যে বর্তমানে ৫৩টি পদ পূরণ করা সম্ভব হয়েছে।


title: বাংলাদেশ সুপ্রীম কোর্ট

text:
সংবিধানের বিধান অনুযায়ী বাংলাদেশ সুপ্রীম কোর্ট-এর দুটি বিভাগ আছেঃ আপীল বিভাগ এবং হাইকোর্ট বিভাগ।
সংবিধানের ১০১ ধারায় হাইকোর্টের এখতিয়ার বর্ণিত আছে৤ ১০৩ ধারায় আপীল বিভাগের এখতিয়ার বর্ণিত আছে৤
হাইকোর্ট বিভাগ নিম্ন আদালত এবং ট্রাইবুনাল থেকে আপিল শুনানি করে থাকে। এছাড়াও, বাংলাদেশের সংবিধানের আর্টিকেল ১০২ এর অধীনে রিট আবেদন , এবং কোম্পানী এবং সেনাবিভাগ বিষয় হিসেবে নির্দিষ্ট সীমিত ক্ষেত্রে মূল এখতিয়ার আছে। হাইকোর্ট বিভাগ থেকে আপিল শুনানির এখতিয়ার রয়েছে আপিল বিভাগের। সুপ্রিম কোর্টের নির্বাহী শাখার স্বাধীন এবং রাজনৈতিকভাবে বিতর্কিত ক্ষেত্রে সরকারের বিরুদ্ধে আদেশ দিতে পারে।


title: বাংলাদেশের বিশ্ববিদ্যালয়সমূহের তালিকা

text: বাংলাদেশে বিপুল পরিমাণ শিক্ষার্থীদের উচ্চশিক্ষা প্রদানের উদ্দেশ্যে বর্তমানে ৪২টি সরকারি বিশ্ববিদ্যালয় রয়েছে। স্বায়ত্ব-শাসিত প্রতিষ্ঠান হিসেবে পরিচালিত এই সকল বিশ্ববিদ্যালয় সরকারের অর্থায়নে প্রতিষ্ঠা করা হয়। ঢাকা বিভাগে ১০টি বিশ্ববিদ্যালয় রয়েছে, যার মধ্যে ৭টি ঢাকা শহরে, ২টি গাজীপুরে এবং ১টি সাভারে অবস্থিত। চট্টগ্রাম বিভাগে ৬টি বিশ্ববিদ্যালয় রয়েছে, যার মধ্যে ৩টি চট্টগ্রামে, ১টি রাঙামাটিতে, ১টি নোয়াখালীতে ও ১টি কুমিল্লায় অবস্থিত। খুলনা বিভাগে ৪টি বিশ্ববিদ্যালয় রয়েছে, যার মধ্যে ২টি খুলনায়, ১টি যশোরে এবং ১টি কুষ্টিয়ায় অবস্থিত। রাজশাহী বিভাগে ৪টি বিশ্ববিদ্যালয় রয়েছে, যার মধ্যে ২টি রাজশাহীতে, ১টি পাবনায় এবং ১টি সিরাজগঞ্জে অবস্থিত। বরিশাল বিভাগে ২টি বিশ্ববিদ্যালয় রয়েছে, যার মধ্যে ১টি বরিশালে এবং ১টি পটুয়াখালীতে অবস্থিত। সিলেট বিভাগে ২টি বিশ্ববিদ্যালয় রয়েছে। রংপুর বিভাগে ২টি বিশ্ববিদ্যালয় রয়েছে, যার মধ্যে ১টি রংপুর শহরে এবং ১টি দিনাজপুরে অবস্থিত। ময়মনসিংহ বিভাগে ২টি বিশ্ববিদ্যালয় রয়েছে।


title: বাংলাদেশের বিভাগসমূহ

text: বাংলাদেশ আটটি প্রধান প্রশাসনিক অঞ্চলে বিভক্ত যাদের বাংলায় বিভাগ হিসাবে অভিহিত করা হয়। প্রত্যেকটি বিভাগের নাম ওই অঞ্চলের প্রধান শহরের নামে নামকরণ করা হয়েছে। বাংলাদেশের বিভাগ গুলো হলো:


title: চারুকলা অনুষদ, ঢাকা বিশ্ববিদ্যালয়

text: বর্তমানে চারুকলা অনুষদে চালু রয়েছে আটটি বিভাগ। গ্রাফিক ডিজাইন, ওরিয়েন্টাল আর্ট, সিরামিকস, ড্রয়িং ও পেইন্টিং, ভাস্কর্য, কারুশিল্প, হিসটোরি অব আর্টস ও প্রিন্টমেকিং। অনুষদে রয়েছেন ৪৩ জন শিক্ষক। দেশের প্রসিদ্ধ শিল্পী। রয়েছে গ্রাফিক ডিজাইন বিভাগের জন্য আধুনিক কম্পিউটার ল্যাব।চারুকলা ইন্সটিটিউট ভবনের নকশা করেন খ্যাতনামা স্থপতি মাজহারুল ইসলাম। সবুজ প্রাঙ্গনে শিক্ষার্থীরা সারি বেধে চর্চা করছে ছবি আঁকার। কেউবা কাঠ কেটে ফুটিয়ে তুলছে আকৃতি। আবার পাথর দিয়ে গড়ছে অবয়ব। বিভিন্ন ভাস্কর্য, রঙিন চিত্রকলা আর সবুজ গাছপালায় মুড়ানো চারুকলা চত্বর যেন ধূসর ঢাকার বুকে এক টুকরা প্রাণ।


title: খুলনা বিভাগ

text: খুলনা বিভাগ বাংলাদেশের আটটি বিভাগের মধ্যে একটি এবং এটি দেশের দক্ষিণ পশ্চিম দিকে অবস্থিত। ২০১১ সালের আদমশুমারী অনুয়ায়ী, বিভাগটির আয়তন ২২,২৮৫ বর্গ কিলোমিটার এবং জনসংখ্যা ১৫,৫৬৩,০০০ জন। খুলনা বিভাগের সদর দপ্তর খুলনা শহর। ঢাকা এবং চট্টগ্রামের পরে বাংলাদেশের তৃতীয় বৃহত্তম শহর। খুলনা বাংলাদেশের দক্ষিণ পশ্চিমাঞ্চলে রূপসা নদী এবং ভৈরব নদীর তীরে অবস্থিত। বাংলাদেশের প্রাচীনতম নদী বন্দরগুলোর মধ্যে খুলনা অন্যতম। খুলনা বাংলাদেশের অন্যতম শিল্প ও বাণিজ্যিক এলাকা হওয়ায় খুলনা শহরকে শিল্প নগরী হিসেবে ডাকা হয়। খুলনা শহর থেকে ৪৮ কি.মি. দূরে বাংলাদেশের দ্বিতীয় সমুদ্র বন্দর মোংলা সমুদ্র বন্দর অবস্থিত। পৃথিবী বিখ্যাত উপকূলীয় বন সুন্দরবন খুলনা বিভাগের দক্ষিণাংশে অবস্থিত। খুলনা বিভাগের খুলনা, বাগেরহাট ও সাতক্ষীরা জেলায় সুন্দরবনের বিস্তৃতি ঘটেছে। খুলনাকে সুন্দরবনের প্রবেশদ্বার বলা হয়। রাজধানী ঢাকা থেকে খুলনা শহরের দূরত্ব সড়কপথে ৩৩৩কি.মি.। রাজধানী সহ দেশের অন্যান্য অঞ্চলের সংগে স্থলপথ, আকাশপথ, জলপথ ব্যবহার করা যায়। ১৯১২ সালে থেকে অত্র অঞ্চলে নদীপথে স্টিমার (স্টিমবোট) চলাচল করে।


title: কার্ল ফের্ডিনান্ড ব্রাউন

text: কার্ল ফের্ডিনান্ড ব্রাউন (৬ জুন, ১৮৫০ - ২০ এপ্রিল, ১৯১৮) জার্মান পদার্থবিজ্ঞানী এবং উদ্ভাবক। তিনি ১৯০৯ সালে গুলিয়েলমো মার্কোনির সাথে যৌথভাবে পদার্থবিজ্ঞানে নোবেল পুরস্কার লাভ করেন। তার জন্ম জার্মানির ফুলদা নামক স্থানে। যুক্তরাষ্ট্রের নিউ ইয়র্ক সিটিতে মৃত্যুবরণ করেন। বেতার যোগাযোগ প্রতিষ্ঠায় তার প্রত্যক্ষ ভূমিকা রয়েছে।


title: ডানকান হল্ডেন

text: তিনি লন্ডনের সেন্ট পল’স স্কুল এবং কেমব্রিজের ক্রাইস্ট’স কলেজে লেখাপড়া করেছেন। কন্ডেন্সড মেটার ফিজিক্সে মৌলিক অবদানের জন্য তিনি পরিচিত। এর মধ্যে রয়েছে লুটিনগার লিকুইড তত্ব, একমাত্রিক স্পিন মডেল তত্ত্ব, ফ্রেকশনাল কোয়ান্টাম হল এফেক্ট তত্ত্ব ইত্যাদি। তার লাভ করা পুরস্কারের মধ্যে রয়েছে রয়েল সোসাইটির ফেলোশিপ, আমেরিকান একাডেমি অব আর্টস এন্ড সায়েন্সের ফেলোশিপ, আমেরিকান ফিজিকাল সোসাইটির ফেলোশিপ, যুক্তরাজ্যের ইনস্টিটিউট অব ফিজিক্সের ফেলোশিপ, আমেরিকান এসোসিয়েশন ফর দি এডভান্সমেন্ট অব সায়েন্সের ফেলোশিপ। তিনি ১৯৯৩ সালে আমেরিকান ফিজিকাল সোসাইটির অলিভার ই. বাকলি পুরস্কার পান। ১৯৮৪-৮৮ সালে তিনি আলফ্রেড প. স্লোয়ান ফাউন্ডেশনের ফেলো ছিলেন। ২০০৮ সালে তিনি লরেন্টজ চেয়ার হন। ২০১২ সালে তিনি ডিরাক পদক লাভ করেন। ২০১৬ সালে তিনি পদার্থবিজ্ঞানে নোবেল পুরস্কার লাভ করেন।


title: বার্নার্ড কম্‌রি

text: বার্নার্ড কম্‌রি (জন্ম ২৩শে মে , ১৯৪৭, সান্ডারল্যান্ড, যুক্তরাজ্য) একজন ব্রিটিশ ভাষাবিজ্ঞানী। তিনি জার্মানির লাইপ্‌ৎসিশে অবস্থিত মাক্স প্লাংক ইন্সটিটিউট অফ এভোলিউশনারি অ্যানথ্রপলজির ভাষাবিজ্ঞান বিভাগের অধ্যাপক ও পরিচালক। এছাড়া তিনি ইউনিভার্সিটি অফ ক্যালিফোর্নিয়া, স্যান্টা বারবারার ডিস্টিংগুইশড প্রফেসর অফ লিঙ্গুইসটিক্স। ১৯৮৫-৮৬ সালে তিনি নিউ গিনিতে ১২ মাস ধরে হারুয়াই ভাষার উপর হাতে কলমে কাজ করেন। ভাষিক বিশ্বজনীন উপাদান (Language Universals), শ্রেনীকরণবিজ্ঞান (typology), বাক্যতত্ত্ব (Syntax) ও অর্থবিজ্ঞান (Semantics) তাঁর গবেষণার মূল প্রতিপাদ্য।


title: বিজ্ঞানী

text: আলবার্ট আইনস্টাইনকে বিংশ শতকের সবচেয়ে জনপ্রিয় বিজ্ঞানী হিসেবে আখ্যায়িত করা হয়। স্টিফেন হকিং বিশ্বতত্ত্ব ও কোয়ান্টাম বলবিদ্যায় অসামান্য অবদান রেখেছেন। এছাড়াও, লুই পাস্তুর, রেনে ডেসকার্টেস, থমাস ইয়াং, হারম্যান ভন হেলমোল্টজ, আইজ্যাক নিউটন, গটফ্রিড লিবনিজ, জোসেফ ফোরিয়ার, জন ভন নিউম্যান, এলান টুরিং, আন্দ্রে শাখারভ, আলেক্সান্দার খিনচিন, আন্দ্রেই মার্কভ, নর্বাট ওয়াইনাস, গ্যালিলিও গ্যালিলি, অলিভার ওয়েন্ডেল হোমস, উইলিয়াম হার্ভে, সান্টিয়াগো র‌্যামন ওয়াই ক্যাজাল, ভিলহেল্ম কনরাড র‌ন্টগেন, আলফ্রেড নোবেল প্রমূখ ব্যক্তিত্ব স্ব-স্ব ক্ষেত্রে মূল্যবান অবদান রেখে বিজ্ঞানী হিসেবে চিহ্নিত হয়ে আছেন।


title: ওয়েট ফর মি, ড্যাডি

text: ওয়েট ফর মি, ড্যাডি হল ক্লড পি. ডেটলফের ধারণ করা একটি আলোকচিত্র যা ১৯৪০ সালের ১লা অক্টোবরে কানাডার নিউ ওয়েস্টমিনস্টারের কলম্বিয়া এভিনিউ-এর এইট স্ট্রিট থেকে ব্রিটিশ কলম্বিয়া রেজিমেন্টের সৈন্যদের মার্চ করার সময় ধারণ করা হয়েছিল। যখন ডেটলফ ছবিটি ধারণ করেছিলেন তখন ওয়ারেন "হোয়াইটি" বার্নার্ড দৌড়ে তার মায়ের কাছ থেকে তার পিতা প্রাইভেট জ্যাক বার্নার্ডের কাছে যাচ্ছিলেন। আলোকচিত্রটি বৈশ্বিকভাবে ব্যাপক সাড়া ফেলে এবং যুদ্ধের সময় পারিবারিক বন্ধন বুঝাতে ব্যবহার করা হত।


title: জন ক্লার্ক স্লেটার

text:
জন ক্লার্ক স্লেটার একজন মার্কিন পদার্থবিজ্ঞানী যিনি পরমাণু, অণু এবং সলিডের ইলেক্ট্রনিক গঠন তত্ত্বে গুরুত্বপূর্ণ অবদান রেখেছেন। তিনি মাইক্রোওয়েভ ইলেক্ট্রনিক্সেও গুরুত্বপূর্ণ অবদান রেখেছেন। তিনি রোচেস্টার বিশ্ববিদ্যালয় থেকে ১৯২০ সালে বিএস এবং হার্ভার্ড বিশ্ববিদ্যালয় থেকে ১৯২৩ সালে পদার্থবিজ্ঞানে পিএইচডি ডিগ্রি অর্জন করেন। তিনি কেমব্রিজ বিশ্ববিদ্যালয় ও ইউনিভার্সিটি অফ কোপেনহেগেন এ ডক্টরেটোত্তর গবেষণা সম্পন্ন করেন। তিনি যুক্তরাষ্ট্রে ফিরে হার্ভার্ড বিশ্ববিদ্যালয় এর পদার্থবিজ্ঞান বিভাগে যোগদান করেন। ১৯৩০ সালে ম্যাসাচুসেট্‌স ইনস্টিটিউট অফ টেকনোলজির প্রেসিডেন্ট কার্ল টেলর কম্পটন তাকে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগের চেয়ারম্যান হিসেবে নিয়োগ দেন। তিনি উপস্নাতক পাঠ্যসূচী ঢেলে সাজালেন। তিনি ১৯৩৩ থেকে ১৯৬৮ সালের মধ্যে ১৪টি বই লিখেন। দ্বিতীয় বিশ্বযুদ্ধ চলাকালীন সময়ে মাইক্রোওয়েভ ট্রান্সমিশনের ওপর তার কাজ, এমআইটি রেডিয়েশন ল্যাবরেটরী এর সহযোগিতায় এবং যার কিছু অংশ বেল ল্যাব্‌স এ হয়েছিল, রাডার এর উন্নয়নে ভূমিকা রেখেছিল।
১৯৫০ সালে তিনি পদার্থবিজ্ঞান বিভাগে সলিড স্টেট অ্যান্ড মলিকুলার থিওরি গ্রুপ গঠন করেন। পরের বছর তিনি বিভাগের চেয়ারম্যানশিপ ছেড়ে দেন এবং এক বছর ব্রুকহ্যাভেন ন্যাশনাল ল্যাবরেটরীতে কাজ করেন। পরে তিনি ফ্লোরিডা বিশ্ববিদ্যালয় এ কোয়ান্টাম থিওরি প্রজেক্টে গবেষণা অধ্যাপক হিসেবে যোগদান করেন।


title: ফ্রান্সিস আর্নল্ড

text:
তিনি বর্তমানে কুইন এলিজাবেথ প্রাইজ ফর ইঞ্জিনিয়ারিং এর বিচারক। তিনি ন্যাশনাল একাডেনী অব সায়েন্সের বিজ্ঞান ও বিনোদন বিভাগকে পর্যবেক্ষণের মাধ্যমে হলিউডের বিজ্ঞান সংক্রান্ত বিষয়কে পর্যবেক্ষণ করতেন; যাতে করে চিত্রনাট্যকার সঠিক ভাবে বিজ্ঞানের বিষয়কে ফুটিয়ে তুলতে পারেন।
২০১৬ তে নারী হিসেবে তিনি প্রথম মিলেনিয়াম টেকনোলজি পুরস্কার পান। তিনি নির্দেশনা মুলক বিবর্তনে অগ্রনী ভূমিকা রাখার জন্য এই পুরস্কার পান। ২০১৭ সালে আর্নল্ড ন্যাশনাল একাডেমী অব সায়েন্স কর্তৃক তার তাৎপর্যপূর্ণ গবেষণার দরুণ র‍্যায়মণ্ড এন্ড বেভারলি স্যাকলাএ পুরস্কার পান। ২০১৮ সালে নির্দেশিকামুলক বিবর্তনের উপর তার কাজের জন্য রসায়নে নোবেল অর্জন করেন।
তিনি অসংখ্য পেটেন্টের সহ আবিষ্কারক এবং ২০০৫ সালে জিভো, ইঙ্ক এর সহপ্রতিষ্ঠাতা।


title: ওয়ার্ল্ড ওয়াইড ওয়েবের ইতিহাস

text: ব্রিটিষ পদার্থবিজ্ঞানী ও কম্পিউটার বিজ্ঞানী টিমথি বার্নার্স-লি সুইজারল্যান্ডের জেনেভার সার্ন সংস্থার একটি প্রকল্প হিসেবে ওয়ার্ল্ড ওয়াইড ওয়েব উদ্ভাবন করেন। তিনি বেশ কিছু বিদ্যমান ধারণাকে একটিমাত্র ব্যবস্থাতে সংযুক্ত করেন, যাতে পদার্থবিজ্ঞানীরা ইন্টারনেটে আরও সহজে তথ্য ব্যবহার করতে পারেন। বার্নার্সের সবচেয়ে গুরুত্বপূর্ণ অবদান হল তিনি পূর্বতন গোফার সেবায় ব্যবহৃত হাইপারলিংকের ধারণার সাথে মাল্টিমিডিয়া প্রযুক্তির (অর্থাৎ ছবি অন্তর্ভুক্ত করার ক্ষমতা) সমন্বয় ঘটান। বার্নার্স-লি ১৯৮০-র দশকের শুরুর দিকেই হাইপারটেক্সট নিয়ে গবেষণা শুরু করেন। ওয়েবের একটি শুরুর দিকের প্রোটোটাইপ রূপ ১৯৮৯ সাল থেকে সার্নে ব্যবহৃত হতে শুরু করে। বার্নার্সের এই উদ্ভাবন দ্রুত বিশ্বের বিভিন্ন বিশ্ববিদ্যালয়ে ছড়িয়ে পড়ে।


title: কম্পিউটার বিজ্ঞানের ইতিহাস

text: এডা লাভলেস্ ওরফে অগাষ্টা এডা বাইরন ছিলেন কবি লর্ড বাইরনের মেয়ে। ছোট থেকেই এডা তাঁর মায়ের ইচ্ছানুযায়ী গণিতের চর্চা শুরু করেন। চার্লস্ ব্যাবেজ-এর অ্যানালিটিকাল ইঞ্জিন প্রকল্পে এডা সহকারী হিসাবে কাজ শুরু করেন। এই কাজে অংশগ্রহণের দ্বারা তিনি গণিত ও যন্ত্রবিদ্যা চর্চা করার সুযোগ কাজে লাগান ও অ্যানালিটিকাল ইঞ্জিন-এর ধারণাকে অত্যন্ত নিষ্ঠার সাথে অধ্যয়ন ও আত্মস্থ করেন। এই সময়ে এডা বারনৌলি সংখ্যা গণনা করার অ্যালগরিদম্ বা ধাপে ধাপে সমাধান করার পদ্ধতি লিপিবদ্ধ করেন যাকে সর্বপ্রথম কম্পিউটার অ্যালগরিদম্ বলে স্বীকার করা হয়। যদিও এইসব পরিকল্পনা বা পদ্ধতির বাস্তবে প্রয়োগ তিনি তাঁর জীবদ্দশায় দেখে যেতে পারেননি কিন্তু কম্পিউটার বিজ্ঞানের ইতিহাসে তাঁর অবদান পরে স্বীকৃতি লাভ করে।


title: আলবার্ট আইনস্টাইন

text: আইনস্টাইন পদার্থবিজ্ঞানের বিভিন্ন ক্ষেত্রে প্রচুর গবেষণা করেছেন এবং নতুন উদ্ভাবন ও আবিষ্কারে তার অবদান অনেক। সবচেয়ে বিখ্যাত আপেক্ষিকতার বিশেষ তত্ত্ব বলবিজ্ঞান ও তড়িচ্চৌম্বকত্বকে একীভূত করেছিল এবং আপেক্ষিকতার সাধারণ তত্ত্ব অসম গতির ক্ষেত্রে আপেক্ষিকতার তত্ত্ব প্রয়োগের মাধ্যমে একটি নতুন মহাকর্ষ তত্ত্ব প্রতিষ্ঠিত করেছিল। তার অন্যান্য অবদানের মধ্যে রয়েছে আপেক্ষিকতাভিত্তিক বিশ্বতত্ত্ব, কৈশিক ক্রিয়া, ক্রান্তিক উপলবৎ বর্ণময়তা, পরিসাংখ্যিক বলবিজ্ঞানের চিরায়ত সমস্যাসমূহ ও কোয়ান্টাম তত্ত্বে তাদের প্রয়োগ, অণুর ব্রাউনীয় গতির একটি ব্যাখ্যা, আণবিক ক্রান্তিকের সম্ভ্যাব্যতা, এক-আণবিক গ্যাসের কোয়ান্টাম তত্ত্ব, নিম্ন বিকরণ ঘনত্বে আলোর তাপীয় ধর্ম (যা ফোটন তত্ত্বের ভিত্তি রচনা করেছিল), বিকিরণের একটি তত্ত্ব যার মধ্যে উদ্দীপিত নিঃসরণের বিষয়টিও ছিল, একটি একীভূত ক্ষেত্র তত্ত্বের প্রথম ধারণা এবং পদার্থবিজ্ঞানের জ্যামিতিকীকরণ।


title: জল সরবরাহ

text: পানি সরবরাহ নীতি ও নিয়মাবলী সাধারণভাবে এক বা একাধিক মন্ত্রণালয় দ্বারা সংজ্ঞায়িত। যুক্তরাষ্ট্রে ইউনাইটেড স্টেটস এনভায়রনমেন্টাল প্রোটেকশন এজেন্সি, যার ব্যবস্থাপক সরাসরি রাষ্ট্রপতির কাছে রিপোর্ট করেন এবং নির্বাহী শাখার মধ্যে পানি ও স্যানিটেশন নীতি এবং মান নির্ধারণ করেন। অন্যান্য দেশে সেক্টর নীতির দায়িত্বে ন্যস্ত পরিবেশ মন্ত্রণালয় (যেমন মেক্সিকো ও কলম্বিয়া) স্বাস্থ্য মন্ত্রণালয়ের (যেমন, পানামা, হন্ডুরাস এবং উরুগুয়ে) মন্ত্রণালয়, পাবলিক কর্মসূচির একটি মন্ত্রণালয় (যেমন ইকুয়েডর এবং যেমন হাইতি), অর্থনীতির একটি মন্ত্রণালয় (যেমন জার্মান রাজ্যে) বা একটি জ্বালানি মন্ত্রণালয় (যেমন ইরানে)। কিছু দেশে যেমন জর্ডান এবং বলিভিয়া, পানি মন্ত্রণালয়ও আছে। প্রায় সব মন্ত্রণালয়কে পানি সরবরাহের দায়িত্ব দেয়া হয়েছে। ইউরোপীয় ইউনিয়নে, গুরুত্বপূর্ণ নীতির কার্যক্রমগুলি রাষ্ট্রের উপর অর্পিত হয়েছে। নীতি এবং নিয়ন্ত্রক ফাংশনগুলির মধ্যে শুল্ক নিয়মগুলি এবং শুল্ক বৃদ্ধির অনুমোদন অন্তর্ভুক্ত; সেবা এবং পরিবেশগত সুরক্ষার মান নির্ধারণ, পর্যবেক্ষণ ও প্রয়োগ; পরিষেবা প্রদানকারীর কর্মক্ষমতা বজায় রাখা; এবং পরিষেবার বিধান প্রতিষ্ঠানের দ্বারা গঠন ও সংস্কার করা হয়। নীতি ফাংশন এবং নিয়ন্ত্রক ফাংশনের মধ্যে পার্থক্য সর্বদা স্পষ্ট নয়। কিছু দেশে উভয় মন্ত্রণালয় বরাদ্দ করা হয়, কিন্তু অন্যদের মধ্যে নিয়ন্ত্রক ফাংশন মন্ত্রণালয় থেকে পৃথক সংস্থাকে দায়িত্ব দেওয়া হয়।


title: রোগ

text:
রোগ/ব্যাধি/অসুস্থতা হল কোন জীবের দেহের (বা মনের) কোনো অস্বাভাবিকতা, অক্ষমতা বা স্বাস্থ্যহানি। রোগের বীপরীত বা সুস্বাস্থ্য মানে শুধু নির্ধারণযোগ্য নামওয়ালা কোন রোগের অভাবই নয়, নীরোগ অটুট ভাল স্বাস্থের সঙ্গে উৎকৃষ্ট জীবনযাপনের অন্য সব উপাদান (যেমন আনন্দময় কর্মসংস্থান, মনঃসংযোগ ইত্যাদি যেগুলিকে কোয়ালিটি অফ লাইফ বা জীবন উৎকর্ষের মাত্রা দ্বারা পরিমাপের চেষ্টা হয়েছে)। যে ব্যক্তি বা জীব রোগ দ্বারা আক্রান্ত হয়েছে সে হল রোগী বা অসুস্থ। চিকিৎসা শাস্ত্রে নানা রোগের, বাহ্যিক উপসর্গ বা সিম্প্টম এবং রোগ নির্ধারণের চিহ্ন বা সাইন ইত্যাদি দ্বারা রোগ নির্ধারণ বা ডায়াগ্নসিস, রোগের উৎপত্তির কারণ বা ইটিওলজি, রোগের দ্বারা সংঘটিত দেহবিকার বা প্যাথলজি, রোগ উপশম বা নিরাময়ের পদ্ধতি বা ট্রিটমেন্ট, ও সুস্থ মানুষের রোগ হওয়া থেকে পরিত্রাণের উপায় বা প্রোফাইলাক্সিস, ইত্যাদি চর্চা হয়ে থাকে। যখন কোন বিশেষ রোগের উপসর্গ কেবল মৃদু, পুরোমাত্রায় হয়নি বা সব উপসর্গের সংগে পূর্ণ প্রকোপে দেখা দেয়নি এই অবস্থাকে বলে সাবক্লিনিকাল ডিজিজ ।
রোগের কারণ হতে পারে শরীরের বাইরে থেকে আসা সংক্রামক কীটাণু/বীজাণু অথবা শরীরের ভিতরের কোন অভাব বা অসংগতি বা অস্বাভাবিকতা যেমন অটোইম্যুন রোগ (যাতে আমাদের নিজেদের ইম্যুনিটি বা অনাক্রম্যতা আমাদেরই শরীর কোন অংশকে আক্রমণ করে), ক্যান্সার, রক্তাল্পতা ইত্যাদি।


title: অতিস্থূলতা

text: স্থূলতা সামাজিক কলঙ্ক ও চাকরিতে অসুবিধা তৈরি করতে পারে। স্বাভাবিক ওজনের অন্য সহকর্মীদের তুলনায় ভীষণ মোটা কর্মীদের অনুপস্থিতির হার বেশি হয়, অসুস্থতার জন্য তারা বেশি ছুটি নেয়, ফলে নিয়োগকর্তার খরচ বেড়ে যায় এবং উৎপাদনশীলতা কমে যায়। ডিউক বিশ্ববিদ্যালয়ের কর্মীদের মধ্যে সমীক্ষা চালিয়ে দেখা গেছে যে সব কর্মী বডি মাস ইন্ডেক্স (BMI) ১৮.৫—২৪.৯,তাদের মধ্যে থেকে যতজন চিকিৎসা বা ক্ষতিপূরণ সংক্রান্ত দাবি জানিয়েছে তাদের দ্বিগুণ সংখ্যার কর্মী এই সুবিধার জন্য দাবি জানিয়েছে যাদের বি এম আই (BMI) ৪০–এর বেশি। কর্মদিবস নষ্টের হিসেবে তারা ১২ গুণেরও বেশি। পড়ে গিয়ে অথবা ওঠার সময় এদের চোট পাওয়া খুবই সাধারণ ব্যাপার, এভাবেই এরা চোট পায় শরীরের নিচের অংশে, হাতে বা কবজিতে অথবা পেছনে বা কোমরে। ইউ এস স্টেট অব আলাবামা এমপ্লয়িজ ইনস্যুরেন্স বোর্ড একটি বিতর্কিত পরিকল্পনা অনুমোদন করেছে, তাতে বলা হয়েছে ভীষণ মোটা কর্মীদের প্রতি মাসে ২৫ডলার করে কেটে নেওয়া হবে যদি না তারা ওজন কমিয়ে স্বাস্থ্য ভালো করে। ২০১০–এর জানুয়ারি থেকে এই পদক্ষেপ কার্যকরী হবার কথা এবং এটি বলবত্ হবে সেই সব কর্মীর ওপর যাদের বি এম আই (BMI) ৩৫ kg/m –এর বেশি এবং একবছর বাদে যারা তাদের স্বাস্থ্যের উন্নতি করতে ব্যর্থ হবে।


title: বৈশ্বিক স্বাস্থ্যসেবা

text: জার্মানি, বেলজিয়াম ও নেদারল্যান্ডের মতো যেসব ইউরোপীয় দেশে ব্যক্তিগত বীমা ব্যবস্থা ও বৈশ্বিক স্বাস্থ্য সেবা সহাবস্থান করে, সেখানে যত দ্রুত সম্ভব তহবিলগুলোর মধ্যে ঝুঁকি, প্রতিকূল নির্বাচন সমস্যা এক ঝুঁকিপূর্ণ ক্ষতিপূরণের মাধ্যমে দমন করা হয়। এইভাবে, একটি ছোট ও প্রধানত স্বাস্থ্যবান জনগোষ্ঠীর তহবিল থেকে ক্ষতিপূরণ অংশে পরিশোধ করতে হয় এবং একটি পুরাতন ও প্রধানত কম স্বাস্থ্যবান জনগোষ্ঠীর তহবিল তা থেকে গ্রহণ করে। এই ভাবে, অসুস্থতা তহবিলে মূল্য প্রতিযোগিতা হয় এবং সেখানে উচ্চ ঝুঁকিপূর্ণ মানুষ বাদ দেওয়ায় কোনো সুবিধা নেই কেননা তাদের ঝুঁকি সমন্বয়কৃত মাথাপিছু পরিশোধের মাধ্যমে ক্ষতিপূরণ দেয়া হয়। তহবিলগুলোকে তাদের বীমাপত্র বাছাই কিংবা সুরক্ষা প্রত্যাখ্যান করার অনুমতি দেয়া হয় না, কিন্তু তারা প্রধানত মূল্য ও সেবায় প্রতিযোগীতা করে। কিছু দেশে মৌলিক সুরক্ষা স্তর সরকার কর্তৃক নির্ধারিত থাকে যা পরিবর্তনযোগ্য নয়।


title: জল সরবরাহ

text: সরকারি-বেসরকারি পানি সরবরাহকারী উভয়ের জন্য পরিচালনা ব্যবস্থা ভিন্ন হতে পারে(কুরিয়ান এন্ড মক্কাৰনেই, ২০১০)। পরিচালনা ব্যবস্থা পরিষেবা প্রদানকারী, এটির মালিক, তার গ্রাহক এবং নিয়ন্ত্রক সংস্থার মধ্যে সম্পর্ককে সংজ্ঞায়িত করে। তারা পরিষেবা প্রদানকারীর আর্থিক স্বায়ত্তশাসন নির্ধারণ করে দেয় যা এর সম্পদগুলি বজায় রাখা, পরিষেবাগুলি সম্প্রসারণ, যোগ্যতাসম্পন্ন কর্মী নয়োগ এবং উচ্চ মানের পরিষেবা প্রদানের ক্ষমতা নির্ধারণ করতে সক্ষম করে। শাসন ব্যবস্থার মূল লক্ষ্য হচ্ছে পরিষেবা প্রদানের দায়িত্বে নিয়োজিত সেবাদানকারী রাজনৈতিক আন্তরিকতা থেকে আলাদা থাকবে এবং সুনির্দিষ্ট আদেশ এবং রাজনৈতিক ইচ্ছানুযায়ী পরিষেবাদাতা তার খরচ শুল্কের মাধ্যমে পুনরুদ্ধার করা এবং রাজস্ব বজায় রাখার অনুমতি দেওয়া। যদি পানি সরবরাহ একটি শহর বা পৌরসভার প্রশাসন বিভাগের দায়িত্বে থাকে, তবে শুল্ক আয়গুলি অন্য কাজে ব্যবহৃত হবার ঝুঁকি রয়েছে। কিছু ক্ষেত্রে, এমন একটি ঝুঁকি রয়েছে যে, কর্মদক্ষতার উপর ভিত্তি না করে রাজনৈতিক প্রশংসাপত্রের উপর নির্ভর করে কর্মী নিয়োগ করা হয়।


title: পানি পরিশোধন

text: খাবার জলের গুণমানের মানদন্ড সাধারণত সরকার কর্তৃক বা আন্তর্জাতিক মানদন্ড দ্বারা নির্ধারিত করা হয়ে থাকে। পানির ব্যবহারের উদ্দেশ্যের উপর নির্ভর করে পানিতে দূষিত পদার্থের ঘনত্বের মান সর্বনিম্ন এবং সর্বোচ্চ কত হবে তা নির্ধারিত হয়ে থাকে।জল বা পানির গুণাগুণ যথাযথ কিনা তা দৃষ্টিনির্ভর পরীক্ষণের মাধ্যমে নির্ধারণ করা যায় না। অজ্ঞাত উৎসের পানিকে ফুটিয়ে বা বাসা বাড়িতে ব্যবহৃত সাধারণ ফিল্টারের সাহায্যে ঐ পানিতে দ্রবীভূত সম্ভাব্য সকল দূষিত পদার্থকে পৃথকীকরণের মধ্য সাধারণ প্রক্রিয়ার মাধ্যমে পানিকে বিশুদ্ধ করা যায় না। এমনকি প্রাকৃতিক বসন্ত জল কে– যা ঊনবিংশ শতাব্দীতে সকল ব্যবহারিক কাজে ব্যবহারের উপযোগী হিসেবে বিবেচনা করা হত – বর্তমানে পরীক্ষা নিরীক্ষার মাধ্যমে, যদি দরকার হয়, ব্যবহার করার জন্য উপদেশ দেয়া হয়ে থাকে। রাসায়নিক এবং মাইক্রোবায়োলজিক্যাল বিশ্লেষণ, যদিও ব্যয়বহুল, হল এমন দুইটি পরীক্ষা, যে পরীক্ষাগুলো হতে প্রাপ্ত প্রয়োজনীয় তথ্যই নির্ধারণ করে কোন ধরনের বিশুদ্ধকরণ প্রক্রিয়া গ্রহণ করতে হবে।


title: জল সরবরাহ

text: জল এবং স্যানিটেশন পরিষেবা প্রদানকারীর (উপযোগিতা) কর্মক্ষমতা তুলনা করা প্রয়োজন, কারণ সেক্টর সরাসরি প্রতিযোগিতার (প্রাকৃতিক আধিপত্য) সীমিত সুযোগ প্রদান করে। প্রতিযোগিতামূলক বাজারে ফার্মগুলি ধাপে ধাপে একে অপরকে সঞ্চালন করার চাপে রয়েছে। পানি উপযোগিতা প্রায়ই এই চাপ থেকে অধিশ্রিত হয় এবং এটি প্রায়ই দেখা যায়: কিছু উপযোগিতা একটি ক্রমবর্ধমান উন্নত ট্র্যাকে আছে, কিন্তু অনেক আগের থেকে পিছিয়ে পড়ে। উপযোগগুলির কর্মক্ষমতা বেঞ্চমার্কিংকে প্রতিযোগিতায় উদ্দীপনার সুযোগ করে দেয়, উন্নতির জন্য বাস্তবিক লক্ষ্যগুলি স্থাপন করে এবং উন্নত উপযোগগুলির সাথে চলার জন্য চাপ সৃষ্টি করে। জল এবং স্যানিটেশন উপযোগিতার জন্য আন্তর্জাতিক বেঞ্চমার্কিং নেটওয়ার্ক দ্বারা সরবরাহ করা হয়।


title: পানি শোধন

text:
দ্রবীভূত অক্সিজেন,অম্লতা এবং অত্যধিক ক্ষারত্বের কারনে নিম্ন চাপের বয়লারে ক্ষয়প্রাপ্তি হতে পারে। তাই জল শোধনে দ্রবীভূত অক্সিজেন অপসারণ এবং উপযুক্ত পিএইচ এবং ক্ষারীয়তার মাত্রার সঙ্গে বয়লারের জল বজায় রাখা উচিত।
কার্যকর জল শোধন ছাড়া, একটি শীতল জল পদ্ধতি আবরন গঠনের ঝামেলায় ভুগতে পারে, ক্ষয় ও দূষণের কারনে এটি ক্ষতিকারক ব্যাকটেরিয়ার প্রজনন স্থল হতে পারে। এই কার্যকারিতা হ্রাস করে, উদ্ভিদ জীবনকে সংক্ষিপ্ত এবং অপারেশনকে অবিশ্বস্ত এবং অনিরাপদ করে তোলে।


title: পানি শোধন

text: শিল্প জল শোধনের দুটি প্রধান প্রক্রিয়া হল "বয়লার জল শোধন" এবং "ঠান্ডা জল শোধন" । একটি সঠিক জল শোধনের অভাব নল কাজ এবং বয়লার হাউজিংয়ের মধ্যে দিয়ে জলে কঠিন বস্তুর উপস্থিতি এবং অনেক রোগজীবাণুর সৃষ্টি করতে পারে । বাষ্পীয় বয়লারের ক্ষয়প্রাপ্তি হতে পারে যখন এটি অপরিশোধিত থেকে যায়। যন্ত্রপাতিতে ময়লার আবরন জমলে এটি যন্ত্রপাতিকে দুর্বল ও বিপজ্জনক করে তুলতে পারে, যখন তাপ সহ্য করার ক্ষমতা বেড়ে ওঠার কারণে অতিরিক্ত জ্বালানিটি একই স্তরের পানিকে গরম করার প্রয়োজন হয়। নিম্ন মানের অপরিচ্ছন্ন জল ব্যাকটেরিয়া যেমন: লিগিওনেলা এর জন্য একটি প্রজনন স্থল হয়ে উঠতে পারে যা জনস্বাস্থ্যের ঝুঁকির কারণ।


title: হেলিকোব্যাক্টার পাইলোরি

text: সারা বিশ্বে ৫০ শতাংশের বেশি ব্যক্তির পাকস্থলীতে এই ব্যাক্টেরিয়ার উপস্থিতি রয়েছে। উন্নত দেশগুলোর তুলনায় উন্নয়নশীল দেশে এর প্রাদুর্ভাব বেশি।


title: প্রসব পরবর্তী বিষণ্নতা

text:
প্রসব পরবর্তী বিষণ্নতা (পিপিডি), বা জন্মদানোত্তর বিষণ্নতা, মানসিক অবস্থার দ্রুত পরিবর্তনের একটি ধরন, যেটি প্রসবের সঙ্গে সংযুক্ত, যা উভয় লিঙ্গকে প্রভাবিত করতে পারে। চরম বিষণ্ণতা, কম শক্তি, উদ্বেগ, কান্নাকাটি করা, বিরক্ত হওয়া, এবং ঘুম বা খাওয়ার অবস্থার পরিবর্তন, এই লক্ষণগুলি এর অন্তর্ভুক্ত। এর সূচনা সাধারণত শিশুর জন্মের এক সপ্তাহ থেকে এক মাসের মধ্যে হয়। পিপিডি নেতিবাচকভাবে নবজাতককেও প্রভাবিত করতে পারে।
যদিও পিপিডির সঠিক কারণ অস্পষ্ট, এটি শারীরিক এবং মানসিক কারণের সমন্বয়ে হয় বলে মনে করা হয়। কারণগুলির মধ্যে হরমোনের পরিবর্তন এবং ঘুমের অভাব থাকতে পারে। পূর্বের প্রসব পরবর্তী বিষণ্নতা ঘটে থাকলে, মানসিক বিষণ্নতাজনিত অসুস্থতা, পরিবারে মানসিক বিষণ্নতার ইতিহাস, মানসিক চাপ, শিশু জন্মের সময় জটিলতা, সহায়তার অভাব অথবা ঔষধ ব্যবহার জনিত ব্যাধি, এগুলি সবই ঝুঁকির কারণ। একজনের লক্ষণের উপর ভিত্তি করে রোগনির্ণয় করা হয়। যদিও বেশিরভাগ মহিলাই প্রসবের পরে কিছু সময়ের জন্য উদ্বেগ বা অস্বস্তি অনুভব করেন, যখন লক্ষণগুলি গুরুতর হয় এবং দু সপ্তাহের বেশি সময় ধরে থাকে তখন তাকে প্রসব পরবর্তী বিষণ্নতা বলে সন্দেহ করা যায়।
যাঁরা ঝুঁকির মধ্যে আছেন, তাঁদের জন্য মানসিক সাহায্যের ব্যবস্থা পিপিডি প্রতিরোধে কাজ করতে পারে। কাউন্সেলিং করে বা ঔষধ ব্যবহার করে পিপিডির চিকিৎসা করা যেতে পারে।। যে সব পরামর্শের ধরণগুলি কার্যকরী হয় দেখা গেছে সেগুলি হল পারস্পরিক মানসিক চিকিৎসা (আইপিটি), কগনিটিভ আচরণগত চিকিৎসা (সিবিটি), এবং সাইকোডাইনামিক চিকিৎসা। তাৎপর্যপূর্ণ প্রমাণগুলি সিলেক্টিভ সেরোটোনিন রিআপটেক ইনহিবিটর (এসএসআরআই) সমূহের ব্যবহার সমর্থন করে।
প্রসব পরবর্তী বিষণ্ণতা শিশুর জন্মের কাছাকাছি সময়ে প্রায় ১৫% নারীকে প্রভাবিত করে।
তাছাড়া, অনুমান করা হয়, এই ব্যাধি প্রায় ১% থেকে ২৬% নব্য পিতাকেও আক্রমণ করে। প্রসব পরবর্তী মনোব্যাধি, প্রসব পরবর্তী মানসিক ওঠাপড়ার আরো গুরুতর অবস্থা, শিশুজন্মের পর ১০০০ নারী প্রতি ১ অথবা ২ জনের ঘটে। এক বছরের কম বয়সের শিশুকে হত্যার একটি মূল কারণ প্রসব পরবর্তী মনোব্যাধি, যুক্তরাষ্ট্রে প্রতি ১,০০,০০০টি শিশুজন্মের প্রায় ৮ জনের ক্ষেত্রে এই ঘটনা ঘটে।
পিপিডির লক্ষণগুলি প্রসবের পরে এক বছরের মধ্যে যে কোন সময়ে ঘটতে পারে। সাধারণত, প্রসব পরবর্তী বিষণ্ণতার চিহ্ন এবং লক্ষণ অন্তত দুই সপ্তাহের জন্য স্থায়ী হলে এই রোগ হয়েছে বলে নির্ণয় করা হয়। এই লক্ষণগুলির মধ্যে আছে (যদিও এগুলির মধ্যেই সীমাবদ্ধ নয়):


title: এন্ডোমেট্রাইটিস

text:
এন্ডোমেট্রাইটিস হল জরায়ুর ভিতরের আস্তরণের (এন্ডোমেট্রিয়াম) প্রদাহ। লক্ষণগুলির মধ্যে আছে জ্বর, তলপেটে ব্যথা, এবং যোনিমুখে অস্বাভাবিক রক্তপাত বা ডিসচার্জ. এটি প্রসবের পরে সংক্রমণের সবচেয়ে সাধারণ কারণ। এটি শ্রোণীর প্রদাহ রোগ সম্বন্ধিত অসুখের বিস্তৃত পরিসরের মধ্যেই পড়ে।
এন্ডোমেট্রাইটিস কে তীব্র এবং দীর্ঘস্থায়ী এই দুই অবস্থায় ভাগ করা যায়। তীব্র অবস্থাটি সাধারণত সংক্রমণ থেকে হয়; গর্ভপাত এর কারণে, রজঃস্রাব এর সময়, প্রসব এর পর, ডাউচিং এর জন্য অথবা আই ইউ ডি স্থাপন করলে জরায়ুমুখ দিয়ে সংক্রমণ প্রবাহিত হয়। প্রসবের পর এন্ডোমেট্রাইটিসের ঝুঁকির মধ্যে আছে সিজারিয়ান সেকশন এবং প্রোলঙ্গড রাপচার অফ মেমব্রেনস। রজোনিবৃত্তির পর দীর্ঘস্থায়ী এন্ডোমেট্রাইটিস খুব সাধারণ। এন্ডোমেট্রিয়াল বায়োপ্সি করে রোগনির্ণয় নিশ্চিত করা যায়। আল্ট্রাসাউন্ড দিয়ে যাচাই করে নিশ্চিত হওয়া যায় যে জরায়ুর মধ্যে কোনও অবশিষ্ট টিস্যু নেই।।
সাধারণত অ্যান্টিবায়োটিক দিয়ে চিকিৎসা করা হয়। প্রসবের পর এন্ডোমেট্রাইটিসের চিকিৎসার জন্য জেন্টামাইসিন সহ ক্লিন্ডামাইসিন সুপারিশ করা হয়। যাঁরা ঝুঁকির আওতায় আছেন তাঁদের জন্য গনোরিয়া এবং ক্ল্যামিডিয়া পরীক্ষা করে চিকিৎসার সুপারিশ করা হয়। দীর্ঘস্থায়ী রোগ থাকলে চিকিৎসার জন্য ডক্সিসাইক্লিন সুপারিশ করা হয়। চিকিৎসার ফল সাধারণত ভালই হয়।
যোনিপথে প্রসবের পর এন্ডোমেট্রাইটিসের হার ২%, তালিকাভুক্ত সিজারিয়ান সেকশনের পর ১০%, এবং প্রতিরোধী অ্যান্টিবায়োটিক ব্যবহার না করা হলে সিজারিয়ান সেকশনের আগে ঝিল্লি ভেঙ্গে ৩০%। এন্ডোমেট্রিয়ামের প্রদাহ এবং মায়োমেট্রিয়াম থাকলে "এন্ডোমায়োমেট্রাইটিস" শব্দটি ব্যবহার করা হয়।গরুর মত অন্যান্য প্রাণীর ক্ষেত্রেও অবস্থাটি অপেক্ষাকৃত সাধারণ।


title: এন্ডোমেট্রিয়াল ক্যান্সার

text: রক্তপাত ছাড়া অন্য কোন উপসর্গ খুব একটা দেখা যায় না। রজোনিবৃত্তির পরে মহিলাদের অন্য উপসর্গগুলির মধ্যে আছে সাদা অথবা স্বচ্ছ ভ্যাজাইনাল ডিসচার্জ। রোগের পুরনো হলে আরো সুস্পষ্ট লক্ষণ দেখায় অথবা শারীরিক পরীক্ষাতে লক্ষণ সনাক্ত করা যেতে পারে। জরায়ু বড় হয়ে যেতে পারে বা ক্যান্সার ছড়িয়ে গিয়ে তলপেটে ব্যথা বা শ্রোণীতে খিল ধরতে পারে। যৌন সংসর্গ বা প্রস্রাবের সময় ব্যথা এন্ডোমেট্রিয়াল ক্যান্সারে খুব কম দেখা যায়। জরায়ু পূঁযে (পায়োমেট্রিয়া) ভর্তি হয়ে যেতে পারে। যে মহিলাদের এইসব কম সাধারণ লক্ষণ (ভ্যাজাইনাল ডিসচার্জ, তলপেটে ব্যথা, এবং পূঁয) থাকে তাঁদের মধ্যে ১০–১৫% মহিলার ক্যান্সার আছে।